Source document: https://docs-lawep.s3.us-east-2.amazonaws.com/1698754675633.pdf (Malaysia)
JAWAPAN-JAWAPAN BAGI PERTANYAAN-PERTANYAAN JAWAB LISAN YANG TIDAK DIJAWAB DI DALAM DEWAN ( SOALAN NO.

10 HINGGA NO.

126 ) [SOALAN NO.

5 DIJAWAB BERSEKALI DENGAN SOALAN NO.

25 DAN 39] [SOALAN NO.

7 DIJAWAB BERSEKALI DENGAN SOALAN NO.

23] [SOALAN NO.
3 DIJAWAB BERSEKALI DENGAN SOALAN NO 28] NOTA : [RUJUK PENYATA RASMI HARIAN (HANSARD)] SOALAN : 10 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB PUAN FONG KUI LUN (BUKIT BINTANG) TARIKH : 28 JULAI 2022 (KHAMIS) SOALAN TUAN FONG KUI LUN ( BUKIT BINTANG ) minta MENTERI DALAM NEGERI menyatakan perangkaan jenayah berat dan ringan dan terlibat dengan pengedaran dadah oleh golongan muda sepanjang 3 tahun lalu.
SOALAN : 10 JAWAPAN Tuan Yang Di Pertua, Untuk makluman Ahli Yang Berhormat, Jumlah tangkapan golongan muda antara berumur 14 hingga 30 tahun yang terlibat dengan jenayah indeks iaitu kekerasan, harta benda dan aktiviti pengedaran dadah dari tahun 2019 sehingga Jun 2022 adalah seperti yang berikut: (a) Tahun 2019 1.

Jenayah kekerasan – 18,338 orang 2.

Jenayah harta benda – 20,319 orang 3.

Aktiviti dadah – 9,032 orang (b) Tahun 2020 1.

Jenayah kekerasan – 6,965 orang 2.


Jenayah harta benda – 5,531 orang 3.

Aktiviti dadah – 8,353 orang (c) Tahun 2021 1.

Jenayah kekerasan – 5,417 orang 2.

Jenayah harta benda – 4,412 orang 3.

Aktiviti dadah – 7,705 orang (d) Tahun 2022 antara Januari hingga Jun 1.

Jenayah kekerasan – 1,432 orang 2.

Jenayah harta benda – 5,292 orang 3.


Aktiviti dadah – 3,853 orang SOALAN NO: 11 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : TUAN JUGAH ANAK MUYANG@ TAMBAT [LUBOK ANTU] TARIKH : 28 JULAI 2022 (KHAMIS) SOALAN TUAN JUGAH ANAK MUYANG @ TAMBAT [LUBOK ANTU] minta MENTERI PENGANGKUTAN menyatakan apakah perancangan Program Bantuan Lesen Keluarga Malaysia (BLKM) di Kawasan Parlimen Lubok Antu.
SOALAN NO: 11 2 JAWAPAN Tuan Yang Di Pertua, 1.

Program Bantuan Lesen Keluarga Malaysia (BLKM) merupakan satu program yang dirangka bagi meringankan beban golongan B40, terutamanya yang berada di kawasan pedalaman untuk mendapatkan lesen memandu motosikal kelas B2 dengan kadar yang lebih rendah, iaitu Ringgit Malaysia Dua Ratus (RM200.00) bagi Semenanjung Malaysia dan Ringgit Malaysia Dua Ratus Lima Puluh (RM250.00) bagi Negeri Sabah, Sarawak dan Labuan.

2.
2.

Program BLKM ini dilaksanakan oleh Kementerian Pengangkutan Malaysia melalui Jabatan Pengangkutan Jalan (JPJ) Malaysia dengan kerjasama Institut Memandu (IM) berdasarkan kepada permohonan daripada agensi Kerajaan yang terlibat dengan pembangunan masyarakat atau yang bertanggungjawab dalam menyelaras sumbangan bantuan Kerajaan kepada masyarakat atau pemimpin masyarakat yang dilantik/ diiktiraf oleh Kerajaan untuk menyuarakan hasrat masyarakat.

3.
3.

Bagi pelaksanaan Program BLKM di Kawasan Parlimen Lubok Antu, pihak Pejabat Ahli Parlimen Lubok Antu boleh menghubungi Pejabat JPJ yang berhampiran bagi memohon dan mendapatkan maklumat lanjut tentang pelaksanaan program ini.

Sekian, terima kasih.


NO SOALAN : 12 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN HAJI MOHAMAD BIN SABU [ KOTA RAJA ] TARIKH : 28.07.2022 (KHAMIS) SOALAN Tuan Haji Mohamad bin Sabu [ Kota Raja ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah langkah susulan, segara dan berkesan ekoran peningkatan mendadak harga barang khususnya barang keperluan utama rakyat sejak akhir-akhir ini.
JAWAPAN Tuan Yang di-Pertua, Untuk makluman Ahli Yang Berhormat, Kerajaan telah dan sedang melaksanakan beberapa strategi bagi menangani isu kenaikan harga barangan.

Walau bagaimanapun, suka dinyatakan bahawa isu ini bersifat global yang turut melanda beberapa negara lain di seluruh dunia.

Ia disebabkan oleh gangguan rantai bekalan kesan pasca pandemik COVID-19 sekaligus menjadi antara faktor peningkatan harga komoditi utama dunia seperti jagung, soya, gandum dan gula.
Selain itu terdapat beberapa fakto luar kawalan seperti peningkatan kos perkapalan serta kesan perang Rusia – Ukraine.

Mengambil kira faktor-faktor seperti yang telah disebut, Kerajaan telah mengambil langkah jangka pendek dan jangka panjang seperti berikut: i. RM1.1 bilion diperuntukkan kepada subsidi ayam dan telur bagi menstabilkan harga kedua-dua produk ini; ii.

Kerajaan juga dijangka membelanjakan subsidi minyak NO SOALAN : 12 masak polibeg 1 kg sehingga RM4 bilion pada tahun ini.
Jumlah ini naik secara mendadak berbanding keperluan pada tahun 2020 dan 2021; iii.

Bagi memastikan keberadaan bekalan minyak masak di pasaran serta minyak masak bersubsidi 1 kg ini dinikmati oleh pihak yang sepatutnya, KPDNHEP melaksanakan penguatkuasaan serta operasi membanteras penyeludupan dengan menggerakkan lebih kurang 2,200 anggota penguatkuasa seluruh negara; iv.

Kerajaan juga terus mengekalkan harga RON95 sekaligus menyebabkan Kerajaan menanggung perbelanjaan yang besar bagi membantu rakyat.
Dengan tidak menaikkan harga RON95 ia telah memberi ruang supaya harga barangan dan perkhidmatan kekal stabil; dan v. Bagi membolehkan rakyat mendapat akses untuk membeli barangan pada harga berpatutan, Kerajaan meneruskan Program Jualan Keluarga Malaysia (PJKM) dengan peruntukan sebanyak RM100 juta melibatkan 222 kawasan Parlimen terlibat tanpa mengira status kawasan Parlimen tersebut.
Untuk makluman Ahli Yang Berhormat, penubuhan NACCOL yang dipengerusikan sendiri oleh YAB Perdana Menteri bukan sahaja melihat harga barang, malah ia juga melihat perkara berkaitan dasar.

Manakala, Pasukan Khas Jihad Tangani Inflasi bertindak sebagai penyelaras kepada beberapa Kementerian lain selain melapor bagi diambil tindakan secara bersama-sama.

Pelantikan Pengerusi Pasukan tersebut adalah di bawah bidang kuasa YAB Perdana Menteri.
SOALAN NO: 13 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : DATUK SERI HAJI AHMAD BIN HAJI MASLAN [ PONTIAN ] TARIKH JAWAB : 28 JULAI 2022 ( KHAMIS ) SOALAN DATUK SERI HAJI AHMAD BIN HAJI MASLAN [ PONTIAN ] minta MENTERI PERUMAHAN DAN KERAJAAN TEMPATAN menyatakan usaha-usaha bagi menangani harga rumah yang mahal, usaha-usaha menambah rumah mampu milik, usaha-usaha sewa beli, usaha-usaha mengawal kadar sewa, minta Kementerian mengadakan projek perumahan rakyat dalam Parlimen Pontian dengan kadar yang segera.
JAWAPAN Tuan Yang di-Pertua, Untuk makluman Ahli Yang Berhormat, Kementerian Perumahan dan Kerajaan Tempatan (KPKT) bertanggungjawab menyediakan perumahan yang berkualiti, kondusif, berdaya huni dan mampu milik untuk rakyat.

Kerajaan sentiasa komited untuk menyediakan Rumah Mampu Milik (RMM) khususnya untuk golongan B40 dan M40.
Antara projek-projek RMM Kementerian ialah Program Perumahan Rakyat (PPR) dan Rumah Mesra Rakyat (RMR) untuk golongan B40, Kediaman SOALAN NO: 13 SPNB, Perumahan Penjawat Awam Malaysia (PPAM) dan Perumahan PR1MA untuk golongan M40.

Untuk makluman Ahli Yang Berhormat, bagi menangani isu kemampuan rakyat memiliki rumah, KPKT memperkenalkan Dashboard Maklumat Rumah Mampu Milik untuk memudahkan penyedia perumahan di peringkat Persekutuan, negeri dan pemaju swasta serta rakyat untuk melihat maklumat RMM.
Dashboard ini dibangunkan selaras dengan hasrat Kerajaan untuk memantau sasaran RMM yang dirancang di bawah Rancangan Malaysia Ke-12 (RMKe-12) seperti keputusan Majlis Perumahan Mampu Milik Negara (MPMMN) yang dipengerusikan oleh YAB Perdana Menteri.

Sehubungan itu, KPKT akan memperkenalkan Indeks Harga Rumah Mampu Milik berdasarkan lokaliti.

Indeks ini akan dijadikan sebagai panduan oleh Pihak Berkuasa Tempatan (PBT) dan pemaju perumahan swasta untuk membangunkan perumahan mengikut kemampuan pembeli.
Selaras dengan strategi RMKe-12 untuk meningkatkan bekalan RMM sebanyak 500,000 unit rumah, Kerajaan telah mewujudkan Jawatankuasa Kerja Perumahan Mampu Milik Negara dan Jawatankuasa Pemandu Perumahan Mampu Milik Negara bagi memastikan sasaran ini dapat dicapai menjelang tahun 2025.

Strategi pelaksanaan ini akan melibatkan KPKT sebagai penyelaras utama kepada 15 Kementerian/ Agensi Persekutuan, kerajaan negeri dan sektor swasta.
Kerajaan komited untuk meneruskan penyediaan perumahan khususnya bagi golongan B40 dengan pelaksanaan PPR secara berterusan.

Sejak diperkenalkan pada tahun 1982 sehingga sekarang, terdapat 156 projek PPR telah siap dibina melibatkan 98,196 unit rumah kepada golongan sasar.

Pada masa yang sama, kerajaan akan meneruskan Program RMR di bawah Syarikat Perumahan Negara Berhad (SPNB).
Sehingga kini, sebanyak 50,584 unit RMR siap dibina, SOALAN NO: 13 3,419 unit dalam pembinaan dan terdapat 3,034 unit dalam perancangan di seluruh negara.

Kerajaan juga akan meneruskan program perumahan sedia ada bagi golongan M40.

Setakat ini, terdapat 26,576 unit PPAM, 28,321 unit perumahan PR1MA dan 28,305 unit Kediaman SPNB telah siap dibina di seluruh negara.
Bagi isu sewaan pula, Kementerian ini sedang menjalankan kajian dan penggubalan Akta Sewaan Kediaman (Residential Tenancy Act - RTA) yang telah bermula sejak Jun 2019.

RUU ini sedang dalam proses libat urus bersama pihak berkepentingan bagi penambahbaikan selepas proses konsultasi awam.
Untuk makluman Ahli Yang Berhormat, secara keseluruhannya, pada masa ini terdapat 20 projek PPR yang merangkumi sebanyak 15,025 unit rumah di Johor dan daripada jumlah berkenaan, 12 projek dengan 11,195 unit rumah telahpun siap dibina dan 7 projek dengan 3,230 unit rumah masih di dalam peringkat pembinaan, manakala 1 projek masih dalam peringkat perancangan.

Pada ketika ini, tiada projek PPR yang sedang dalam pelaksanaan di kawasan Parlimen Pontian.
Walau bagaimanapun, pihak KPKT sentiasa bersedia mempertimbangkan sebarang cadangan pembangunan PPR yang diterima daripada Kerajaan Negeri.

Cadangan tersebut akan diteliti oleh KPKT berdasarkan kepada keutamaan yang dicadang oleh Kerajaan Negeri, kesesuaian tapak dan keperluan golongan sasar dari kalangan penduduk setempat.

Namun, kelulusan bagi projek-projek ini adalah tertakluk kepada kedudukan dan keupayaan kewangan Kerajaan Persekutuan.

Sekian, terima kasih.
SOALAN NO: 14 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : DATIN PADUKA DR. TAN YEE KEW [ WANGSA MAJU ] TARIKH : 28 JULAI 2022 (KHAMIS) SOALAN DATIN PADUKA DR. TAN YEE KEW [ WANGSA MAJU ] minta MENTERI PENGANGKUTAN menyatakan keputusan Kementerian memandangkan terdapat cadangan daripada pengusaha bas sekolah yang akan menaikkan tambang bagi menampung kos operasi serta penyelenggaraan kenderaan yang naik mendadak.
SOALAN NO: 14 JAWAPAN Tuan Yang Di Pertua, 1.

Untuk makluman Ahli Yang Berhormat, bermula pada tahun 2015, kadar tambang bas sekolah tidak lagi dikawalselia oleh Kerajaan.

Kadar tambang yang dikenakan pada masa ini adalah hasil persetujuan antara pengendali bas sekolah dengan ibu bapa.

2.

Walau bagaimanapun, Kementerian Pengangkutan amat prihatin dengan kenaikan kos kepada pengendali bas sekolah serta kemungkinan kenaikan tambang yang akan dikenakan kepada ibu bapa.

3.
3.

Sehubungan dengan itu, Kementerian Pengangkutan melalui Agensi Pengangkutan Awam Darat (APAD) kini sedang giat mengkaji langkah-langkah untuk membolehkan bas sekolah menjana pendapatan tambahan bagi mengoptimumkan pendapatan pengendali bas sekolah di luar waktu persekolahan dalam menampung kos operasi yang kian meningkat.

4.

Sesi libat urus bersama pihak persatuan akan sentiasa dilaksanakan dari semasa ke semasa termasuk membincangkan kadar tambang yang rasional untuk dikenakan kepada ibu bapa.
Sekian, terima kasih.
SOALAN : 15 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN ABDUL LATIFF B. ABDUL RAHMAN (KUALA KRAI) TARIKH : 28 JULAI 2022 (KHAMIS) SOALAN TUAN ABDUL LATIFF BIN ABDUL RAHMAN ( KUALA KRAI ) minta MENTERI DALAM NEGERI menyatakan adakah Kementerian bercadang menyemak semula Bayaran Insentif Perkhidmatan PDRM yang sangat rendah sedangkan mereka terpaksa bersedia bertugas selama 24 jam dengan insentif hanya sebanyak RM200 sebulan.
SOALAN : 15 JAWAPAN Tuan Yang Di Pertua, Bayaran Insentif Perkhidmatan PDRM yang dulunya dikenali sebagai Bayaran Insentif Khas PDRM dibayar kepada semua pegawai dan anggota polis pada kadar RM200.00 sebulan tanpa mengira pangkat.

Kelulusan awal Jabatan Perkhidmatan Awam (JPA) bagi Bayaran Insentif Khas ini adalah pada kadar RM100.00 sebulan.

Walau bagaimanapun, mulai 1 Januari 2009, Kerajaan telah bersetuju untuk menaikkan kadar Bayaran Insentif Khas ini kepada RM200.00 sebulan.
Pada masa ini, seramai 120,400 pegawai dan anggota polis menerima Bayaran Insentif Perkhidmatan PDRM dengan implikasi kewangan sebanyak RM288,960,000.00 setahun.

Tuan Yang Dipertua, Kementerian menyedari kadar Bayaran Insentif Perkhidmatan PDRM adalah rendah jika dibandingkan dengan beban tugas yang perlu dilaksanakan oleh pegawai dan anggota polis.
Oleh yang demikian, bayaran insentif ini telah dimasukkan dalam senarai elaun-elaun di bawah KDN yang dikaji di bawah Kajian Rasionalisasi Elaun yang dilaksanakan oleh Agensi Pusat.

Kajian yang teliti perlu dilaksanakan.


Ini bagi mengelakkan ketidakharmonian dengan skim perkhidmatan yang lain memandangkan pada masa ini kelulusan Bayaran Insentif Perkhidmatan adalah pada kadar yang sama iaitu RM200.00 sebulan bagi Angkatan Tentera Malaysia (ATM) , Agensi Penguatkuasaan Maritim Malaysia (APMM) dan Jabatan Bomba dan Penyelamat Malaysia (BOMBA).
SOALAN NO: 16 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : PUAN VIVIAN WONG SHIR YEE [SANDAKAN] TARIKH : 28 JULAI 2022 SOALAN PUAN VIVIAN WONG SHIR YEE [SANDAKAN] minta MENTERI SUMBER MANUSIA menyatakan apakah rancangan Kerajaan dalam membantu industri intensif buruh seperti sektor pembinaan dan perladangan untuk mengguna pakai tahap mekanisme yang lebih tinggi dan mengurangkan pergantungan kepada buruh asing yang murah.
JAWAPAN Tuan Yang Di Pertua, Sektor pembinaan dan perladangan adalah pekerjaan yang melibatkan kerja rutin dan 3D (Dirty, Difficult and Dangerous).
Kerajaan pada masa kini sedang giat dalam usaha menggalakkan sektor-sektor seperti sektor pembinaan dan perladangan untuk beralih kearah transformasi digital di mana majikan digalakkan beralih ke proses mengautomasikan proses kerja bagi meningkatkan produktiviti, kecekapan serta mengurangkan kesan bahaya (hazard) pekerjaan yang boleh meningkatkan kos perubatan dan penurunan produktiviti apabila bekerja untuk tempoh masa yang panjang.
Kementerian Sumber Manusia menerusi Jabatan Tenaga Manusia (JTM) juga telah merangka pelbagai strategi untuk memastikan kursus-kursus TVET yang ditawarkan berpadanan dan dapat memenuhi keperluan industri semasa termasuk sektor pembinaan dan perladangan.

Antara kursus yang ditawarkan adalah kursus pembinaan digital dan automasi pertanian.

Justeru itu, dengan usaha ini, di masa akan datang, program seumpama ini akan menggalakkan lebih ramai belia menceburi pekerjaan di sektor pembinaan dan perladangan.
Sekian, terima kasih.
SOALAN NO : 17 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : DATUK ROBERT LAWSON CHUAT (BETONG) TARIKH : 28.7.2022 (KHAMIS) SOALAN DATUK ROBERT LAWSON CHUAT (BETONG) minta MENTERI PEMBANGUNAN LUAR BANDAR menyatakan: (a) peruntukan yang disediakan untuk Program Skim Pembiayaan Ekonomi Desa (SPED); dan (b) jumlah penerima skim ini di Sarawak dan sejauh manakah ianya membantu usahawan luar bandar semasa pandemik COVID-19 yang lalu.
JAWAPAN Tuan Yang di-Pertua, Program Skim Pembiayaan Ekonomi Desa (SPED) merupakan inisiatif Kementerian Pembangunan Luar Bandar (KPLB) di dalam menyediakan pinjaman mudah dengan pembiayaan sehingga RM500 ribu.

SPED menawarkan kadar bayaran balik yang rendah berkonsepkan patuh Syariah kepada usahawan Bumiputera luar bandar di dalam bidang ekonomi yang berdaya maju dan dibenarkan undang-undang.
Sejak mula dilaksanakan pada tahun 2001, RM270 juta telah diperuntukan Kerajaan bagi tujuan dana pusingan (revolving fund) SOALAN NO : 17 pembiayaan dan seramai 3,643 orang usahawan luar bandar telah menerima manfaat dengan melibatkan pinjaman bernilai RM366 juta dalam pelbagai sektor perniagaan.

Sehingga kini, dana pembiayaan SPED masih berbaki RM62 juta di kedua-dua bank pelaksana SPED iaitu Bank Kerjasama Rakyat Malaysia dan SME Bank.
Bagi negeri Sarawak, seramai 193 usahawan luar bandar telah menerima pembiayaan SPED dengan nilai berjumlah RM14.8 juta dalam pelbagai sektor seperti sektor perkhidmatan, pembuatan, pertanian dan pelancongan desa.

KPLB sentiasa komited untuk menyediakan inisiatif bersesuaian kepada peminjam SPED yang terkesan akibat daripada pandemik COVID-19 dan juga bencana alam seperti banjir.
Selaras dengan itu, penangguhan bayaran balik pinjaman (moratorium) telah diberikan kepada usahawan bagi membantu usahawan mengatur semula aliran tunai perniagaan dan dalam masa yang sama masih layak untuk dipertimbangkan geran Muqasah sebanyak 30%.

Selain daripada itu, KPLB bermula tahun 2022 telah mengurangkan kadar caj upah perkhidmatan atau ‘Ujrah’ dari 5% kepada 3.5% kepada pembiayaan baharu yang diluluskan.
Adalah diharapkan dengan pengurangan ini, usahawan luar bandar dapat membina dan mengukuhkan semula perniagaan yang terjejas akibat pandemik COVID-19.

Sekian, terima kasih.
SOALAN NO: 18 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : TUAN PRABAKARAN A/L M PARAMESWARAN [ BATU ] TARIKH : 28 JULAI 2022 (KHAMIS) SOALAN TUAN PRABAKARAN A/L M PARAMESWARAN [ BATU ] minta MENTERI PENGANGKUTAN menyatakan penjelasan daripada Menteri Pengangkutan Malaysia tentang situasi sebenar pengangkutan awam yang perlahan dan bagaimana mengatasi kelemahan sistem pengangkutan darat seperti LRT/MRT dan KTM ini.
SOALAN NO: 18 2 JAWAPAN Tuan Yang Di Pertua, 1.

Berikutan pemulihan semula aktiviti ekonomi dalam tempoh peralihan ke fasa endemik, Kementerian Pengangkutan sentiasa memantau jumlah trend penumpang yang menggunakan perkhidmatan rel dan bas dari semasa ke semasa.

2.

Bagi perkhidmatan LRT, Rapid Rail sedang menjalankan progam penambahbaikan operasi tren untuk penyelesaian jangka pendek dan akan melaksanakan “mid-life refurbishment” bagi penyelesaian jangka panjang.

3.
3.

Bagi memastikan tren sentiasa selamat untuk beroperasi, pihak Rapid Rail telah mengambil keputusan untuk tidak menggunakan tren-tren yang bermasalah.

Perkara ini telah menyebabkan bilangan tren untuk beroperasi telah berkurang dengan mendadak menjadikan tempoh menunggu tren di stesen-stesen bertambah berbanding tempoh yang lebih singkat sebelum ini.

4.
4.

Pihak Rapid Rail sedang bertungkus lumus untuk mempercepat proses penggantian dan penyelenggaraan sistem tren tersebut dan dianggarkan kerja-kerja tersebut akan selesai menjelang bulan November 2022.

Bilangan tren akan ditambah secara beransur-ansur dan dianggarkan tempoh menunggu juga akan dipendekkan menjelang Ogos 2022.

Pihak Rapid Rail juga dalam proses menaik taraf tren 2 gerabak ke tren 4 gerabak untuk laluan Monorel bagi memberi keselesaan kepada penumpang.

5.
5.

Selain menambahbaik aspek stokereta, pihak Prasarana juga telah memperkenalkan aplikasi PULSE yang dapat memaparkan jadual tren kepada penumpang.

Aplikasi ini dibangunkan oleh pihak Prasarana dalam memberi keselesaan dan meningkatkan tahap keyakinan penumpang yang menggunakan perkhidmatan ini.

Selain itu, aplikasi ini juga dapat membantu penumpang merancang perjalanan mereka ketika menggunakan perkhidmatan yang disediakan.
Buat masa ini, ketepatan SOALAN NO: 18 3 tren yang tiba di platform adalah sama seperti yang dipaparkan pada panel informasi penumpang dan aplikasi PULSE.

6.

Bagi perkhidmatan KTMB pula, kekerapan tren adalah berdasarkan kapasiti terhad di laluan yang melibatkan kerja-kerja pembinaan Projek Klang Valley Double Track (KVDT) Fasa 1 yang giat dijalankan di Lembah Klang.

Situasi ini dijangka pulih apabila projek tersebut siap pada tahun 2023.

7.
7.

Walau bagaimanapun, pihak KTMB telah mengambil langkah-langkah yang perlu untuk memastikan tren beroperasi dengan cekap menepati masa seperti berikut;- i. Infrastruktur kereta api berada dalam keadaan yang baik bagi mengurangkan berlakunya kegagalan dan kerosakan kepada sistem sedia ada; ii.

Memastikan semua stokereta diselenggara mengikut jadual yang telah ditetapkan untuk mengelakkan berlakunya kerosakan atau kegagalan tren semasa beroperasi; dan iii.
Memastikan keadaan penumpang terkawal setiap masa terutama pada waktu puncak.

Sekian, terima kasih.
SOALAN NO: 19 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : DATUK SERI HAJI MOHD SALIM SHARIF [ JEMPOL ] TARIKH JAWAB : 28 JULAI 2022 (KHAMIS) SOALAN YB DATUK SERI HAJI MOHD SALIM SHARIF [ JEMPOL ] minta MENTERI PERUMAHAN DAN KERAJAAN TEMPATAN menyatakan usaha Kementerian untuk memastikan pemaju perumahan membina lebih banyak rumah mampu milik di negara ini supaya sepadan dengan kemampuan dan permintaan pembeli.
JAWAPAN Tuan Yang di-Pertua, Untuk makluman Ahli Yang Berhormat, Kementerian Perumahan dan Kerajaan Tempatan (KPKT) bertanggungjawab menyediakan perumahan yang berkualiti, kondusif, berdaya huni dan mampu milik untuk rakyat.

Kerajaan sentiasa komited untuk menyediakan Rumah Mampu Milik (RMM) khususnya untuk golongan B40 dan M40.
Untuk makluman Ahli Yang Berhormat jua, bagi menyediakan perumahan mampu milik yang mencukupi untuk rakyat, Kerajaan telah SOALAN NO: 19 mensasarkan pembinaan 500,000 unit RMM di bawah Rancangan Malaysia ke-12 (RMKe-12).

Dalam hubungan ini, Kerajaan telah mewujudkan Jawatankuasa Kerja Perumahan Mampu Milik Negara dan Jawatankuasa Pemandu Perumahan Mampu Milik Negara bagi memastikan sasaran ini dapat dicapai menjelang tahun 2025.
Strategi pelaksanaan ini akan melibatkan KPKT sebagai penyelaras utama kepada 15 Kementerian/ Agensi Persekutuan, kerajaan negeri dan sektor swasta.

KPKT juga telah memperkenalkan Dashboard Maklumat Rumah Mampu Milik untuk memudahkan penyedia perumahan di peringkat Persekutuan, negeri dan pemaju swasta serta rakyat untuk melihat maklumat berhubung RMM.
Dashboard ini dibangunkan selaras dengan hasrat kerajaan untuk memantau sasaran RMM yang dirancang di bawah RMKe-12 seperti mana keputusan mesyuarat Majlis Perumahan Mampu Milik Negara (MPMMN) pada 10 Februari 2022.

Selain itu, kemudahan bayaran deposit turut diberikan kepada pemaju perumahan yang membina RMM.
Melalui kemudahan ini, pemaju perumahan yang membina RMM hanya perlu membayar deposit sebanyak RM200,000 ke dalam Housing Development Account (HDA) berbanding pemaju yang tidak membangunkan RMM yang perlu membayar sebanyak 3% daripada kos pembinaan.

KPKT juga akan memperkenalkan Indeks Harga Rumah Mampu Milik berdasarkan lokaliti.

Indeks ini akan dijadikan sebagai panduan oleh Pihak Berkuasa Tempatan (PBT) dan pemaju perumahan swasta untuk membangunkan perumahan mengikut kemampuan pembeli.
Sekian, terima kasih.

SOALAN : 20 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB PUAN NOORITA BT.
SUAL (TENOM) TARIKH : 28 JULAI 2022 (KHAMIS) SOALAN PUAN NOORITA BINTI SUAL ( TENOM ) minta MENTERI DALAM NEGERI menyatakan apakah langkah-langkah yang diambil oleh Kementerian dalam menangani isu kad pengenalan palsu yang semakin menjadi-jadi pada ketika ini dan apakah stastistik kes kad pengenalan palsu dan negeri yang manakah mempunyai kadar kes kad pengenalan palsu yang tertinggi.
JAWAPAN Tuan Yang Di Pertua, Kementerian Dalam Negeri melalui Jabatan Pendaftaran Negara (JPN) giat menjalankan aktiviti penguatkuasaan bagi membendung sindiket pemalsuan kad pengenalan.

JPN telah menjalankan Operasi Bersepadu bersama agensi-agensi penguatkuasaan yang lain seperti Polis Diraja Malaysia (PDRM), Jabatan Imigresen Malaysia (JIM) dan Suruhanjaya Pencegahan Rasuah Malaysia (SPRM) bagi memastikan aktiviti penguatkuasaan memberi impak yang lebih besar.
Sepanjang tahun 2022 sehingga bulan Jun 2022, sebanyak 317 operasi penguatkuasaan telah dijalankan oleh JPN diseluruh Negara iaitu 249 operasi penguatkuasaan kendalian JPN dan 38 operasi bersepadu bersama agensi penguatkuasaan lain.

SOALAN : 20 Hasil daripada operasi yang dijadualkan, JPN telah menangkap seramai 107 orang individu.
Daripada jumlah tersebut 36 orang individu telah didakwa atas kesalahan di bawah Peraturan-Peraturan Pendaftaran Negara 1990 iaitu 19 orang memiliki kad pengenalan palsu dan 17 orang menggunakan kad pengenalan orang lain.

Warga asing paling ramai ditangkap adalah berasal dari Filipina iaitu seramai 27 orang.
Kualiti MyKad Struktur Baharu telah dipertingkatkan dan mempunyai ciri-ciri keselamatan bermutu tinggi dan lebih canggih seperti berikut:- i. Ia diperbuat daripada bahan polikarbonat sepenuhnya dan telah diuji ketahanannya di makmal yang diiktiraf; ii.

Cip MyKad Struktur Baharu melalui beberapa peringkat pengujian termasuklah sebelum proses memasukkan cip ke dalam MyKad; dan iii.
Turisan laser pada nama, nombor kad pengenalan dan gambar kecil (ghost image) yang tidak membolehkan maklumat dipinda dan sekiranya terdapat pindaan, pindaan tersebut dapat dikesan dengan mudah dan pantas.

Oleh yang demikian, keselamatan MyKad sentiasa terjamin dan tidak terancam oleh sindiket-sindiket yang berniat untuk mengeluarkan MyKad secara tidak teratur.
Kementerian ingin menasihatkan mana-mana individu atau institusi yang meragui ketulenan dokumen pengenalan diri untuk merujuk kepada KDN atau JPN bagi tujuan semakan data dan pemeriksaan fizikal dokumen.
SOALAN NO : 21 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : DATUK HAJI SHABUDIN BIN YAHAYA [ TASEK GELUGOR ] TARIKH : 28 JULAI 2022 (KHAMIS) SOALAN DATUK HAJI SHABUDIN BIN YAHAYA [ TASEK GELUGOR ] minta MENTERI PENGANGKUTAN menyatakan apakah tindakan yang telah dikenakan terhadap syarikat penerbangan yang sengaja menunda perjalanan sehingga menyusahkan pengguna seperti yang berlaku sebelum ini.
SOALAN NO : 21 2 JAWAPAN: Tuan Yang Di Pertua, 1.

Kod Perlindungan Pengguna Penerbangan Malaysia 2016 (Malaysian Aviation Consumer Protection Code 2016, MACPC) telah dikuatkuasakan oleh Suruhanjaya Penerbangan Malaysia (MAVCOM) mulai 1 Julai 2016.

Kod ini bertujuan untuk melindungi hak dan kepentingan pengguna dengan memastikan semua aduan terhadap syarikat-syarikat penerbangan diambil tindakan dan diselesaikan.

2.
2.

Syarikat penerbangan yang menunda penerbangan atas faktor di bawah kawalan syarikat penerbangan seperti masalah operasi, komersial atau teknikal adalah tertakluk untuk pampasan dan penjagaan kepada penumpang sepertimana yang diperuntukkan di dalam MACPC.

3.
3.

Suruhanjaya Penerbangan Malaysia (MAVCOM) telah menjalankan siasatan awal dan kini sedang menjalankan siasatan secara mendalam terhadap syarikat-syarikat penerbangan termasuk syarikat penerbangan tambang murah berhubung dengan penundaan penerbangan semasa tempoh perjalanan Hari Raya Aidilfitri 2022.

Tindakan selanjutnya akan diambil selepas proses siasatan selesai dijalankan.

4.
4.

Sekiranya syarikat penerbangan gagal mematuhi MACPC, MAVCOM boleh mengenakan penalti kewangan sebanyak amaun yang tidak melebihi RM200,000, dan ketidakpatuhan kedua atau berikutnya, amaun sepuluh kali daripada penalti kewangan yang dikenakan bagi ketidakpatuhan yang pertama.

Dari tahun 2018 sehingga 2020, MAVCOM telah mengenakan penalti sebanyak RM4.72 juta ke atas kegagalan syarikat penerbangan dalam mematuhi pelbagai kesalahan di bawah MACPC.

5.
Berdasarkan MACPC 2016, sekiranya penerbangan dibatalkan oleh syarikat penerbangan yang dikategorikan sebagai “dalam kawalan” syarikat penerbangan, sebagai contoh pembatalan atas sebab SOALAN NO : 21 3 teknikal, atau kapasiti penumpang yang tidak memuaskan menyebabkan penerbangan tersebut dilewatkan atau dibatalkan, maka berdasarkan Peraturan 12 MACPC 2016, penumpang hendaklah ditawarkan pilihan-pilihan berikut: (i) pembayaran ganti dalam masa 30 hari, daripada kos tiket sepenuhnya pada harga yang dibeli, termasuk cukai dan fi, bagi bahagian atau bahagian- bahagian perjalanan yang tidak dilakukan jika penerbangan itu tidak lagi menyediakan perkhidmatan bagi apa-apa maksud berhubung dengan rancangan perjalanan asal penumpang tanpa hak untuk menaiki pesawat, atau (ii) perubahan laluan dalam keadaan pengangkutan yang setanding ke destinasi akhir mereka pada peluang yag terawal atau pada tarikh yang kemudian mengikut kemudahan pengguna, tertakluk kepada ketersediaan tempat duduk tanpa dikenakan bayaran tambahan.
6.

Dalam situasi berbeza di mana pengguna sendiri yang membatalkan penerbangan, maka bayaran balik tiket kepada pengguna adalah tertakluk kepada terma dan syarat yang telah dipersetujui oleh kedua-dua pihak iaitu syarikat penerbangan dan pengguna, semasa pengguna membeli tiket tersebut.

7.

MAVCOM sedang dalam proses penambahbaikan MACPC di mana perkara berkaitan penundaan penerbangan akan turut ditambahbaik bagi melindungi pengguna.

Proses penambahbaikan ini dijangka akan selesai pada Disember 2022.
Sekian, terima kasih.
SOALAN : 22 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN RAMKARPAL SINGH A/L KARPAL SINGH (BUKIT GELUGOR) TARIKH : 28 JULAI 2022 (KHAMIS) SOALAN TUAN RAMKARPAL SINGH A/L KARPAL SINGH ( BUKIT GELUGOR ) minta MENTERI DALAM NEGERI menyatakan langkah-langkah yang telah diambil dan yang akan diambil oleh Kerajaan untuk menangani isu layanan terhadap tahanan–tahanan serta keadaan persekitaran di pusat tahanan/depot Imigresen seperti mana yang dibangkitkan dalam laporan KBMB tersebut dan juga laporan-laporan yang diterbitkan oleh SUHAKAM sejak tahun 2016.
SOALAN : 22 JAWAPAN Tuan Yang Di Pertua, Untuk makluman Ahli Yang Berhormat, laporan oleh Koalisi Buruh Migran Berdaulat (KBMB) adalah tidak tepat susulan daripada kesilapan statistik kematian tahanan yang dirujuk.
Pihak Kedutaan Besar Malaysia di Jakarta walau bagaimanapun telah membuat kenyataan media pada 28 Jun 2022 bagi menerangkan statistik sebenar setelah JIM Negeri Sabah melakukan semakan silang dengan Konsulat Jenderal Republik Indonesia (KJRI) di Kota Kinabalu serta Konsulat Republik Indonesia (KRI) di Tawau.
Sehingga 12 Julai 2022, terdapat 17,703 orang PATI ditahan di semua depot imigresen seluruh negara yang terdiri daripada 12,722 orang lelaki, 3,217 orang wanita, 996 orang kanak-kanak lelaki dan 768 orang kanak-kanak perempuan.

Warganegara Filipina merupakan tahanan paling ramai iaitu 7,022 orang (39.67%), diikuti warganegara Indonesia seramai 4,625 orang (26.13%) dan warganegara Myanmar seramai 1,390 orang (7.85%).
Jumlah terkini pendatang tanpa izin yang ditahan di empat buah depot imigresen Negeri Sabah pula ada seramai 7,369 orang iaitu meliputi 5,478 orang tahanan lelaki, 1,129 orang tahanan wanita, 447 orang tahanan kanak-kanak lelaki dan 315 orang tahanan kanak-kanak perempuan.

SOALAN : 22 Bagi tempoh 2021 sehingga 12 Julai 2022, terdapat 247 kematian melibatkan 217 orang tahanan lelaki, 26 orang tahanan wanita dan empat orang tahanan kanak-kanak lelaki.
Daripada jumlah tersebut, 154 orang merupakan tahanan warganegara Indonesia dan Filipina yang meninggal dunia di depot-depot imigresen Negeri Sabah bagi tempoh 2021 sehingga 12 Julai 2022.
Bagi memastikan usaha pengusiran dilaksanakan dengan cekap dan isu kesesakan atau kepadatan di depot imigresen khususnya di Negeri Sabah tidak berterusan, Kementerian Dalam Negeri melalui JIM Negeri Sabah mengambil tindakan konsisten seperti berikut: (i) melaksanakan pemindahan tahanan dari depot berkapasiti tinggi ke depot yang kurang berkapasiti tinggi; (ii) menggiatkan usaha pengusiran PATI ke negara asal; (iii) mengadakan rundingan secara berkala dengan pihak Kedutaan Filipina dan Indonesia bagi mempercepatkan proses penghantaran pulang tahanan ke negara asal.
NO SOALAN : 23 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK ROBERT LAWSON CHUAT [ BETONG ] TARIKH : 28.07.2022 (KHAMIS) SOALAN DATUK ROBERT LAWSON CHUAT [ BETONG ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah inisiatif atau skim terkini bagi tahun 2022 yang disediakan oleh Suruhanjaya Syarikat Malaysia (SSM) untuk membantu peniaga dan usahawan tempatan pasca pemulihan ekonomi negara.
JAWAPAN Tuan Yang di-Pertua, Untuk makluman Ahli Yang Berhormat, Suruhanjaya Syarikat Malaysia (SSM) yang merupakan agensi di bawah KPDNHEP telah mengambil langkah ke hadapan bagi menyokong usaha dan inisiatif Kerajaan untuk memudah cara serta membantu pendaftaran perniagaan melalui Skim Pendaftaran Perniagaan Prihatin (SPPP).

Usaha ini adalah untuk membantu kelangsungan hidup rakyat dengan menceburi bidang perniagaan terutamanya golongan B40 dan pelajar institusi pengajian tinggi sepenuh masa.
NO SOALAN : 23 Pengenalan SPPP juga bertujuan membantu golongan B40 yang terjejas pendapatan akibat pandemik COVID-19 dan pelajar sepenuh masa di institusi pengajian tinggi untuk mendaftarkan perniagaan mereka secara percuma melalui pengecualian fi pendaftaran dan cetakan maklumat perniagaan.

Inisiatif SPPP ini juga akan memastikan golongan B40 menceburi bidang perniagaan secara sah di sisi undang-undang serta meningkatkan kepercayaan pembeli untuk berurusan dengan peniaga yang sah.
Berdasarkan rekod SSM, sebanyak 10,625 permohonan SPPP telah didaftarkan di bawah Akta Pendaftaran Perniagaan 1956 dalam tempoh 1 Januari hingga 30 Jun 2022.

Daripada jumlah tersebut, sebanyak 2,589 permohonan adalah daripada golongan B40 dan 8,036 permohonan diterima daripada pelajar institusi pengajian tinggi sepenuh masa.

Manakala sebanyak 9,809 perniagaan milikan tunggal dan 816 perniagaan perkongsian telah didaftarkan melalui SPPP dalam tempoh tersebut.
Inisiatif kedua, SSM telah meneruskan pelaksanaan Skim 1 OKU 1 Perniagaan (S1O1P) yang menawarkan pendaftaran dan pembaharuan perniagaan percuma kepada golongan kurang upaya.

Sebanyak 677 perniagaan di bawah S1O1P telah didaftarkan di bawah Akta Pendaftaran Perniagaan 1956 dalam tempoh 1 Januari 2022 sehingga 30 Jun 2022.

Bagi inisiatif ketiga, SSM telah melanjutkan tempoh pendaftaran SSM BizTrust secara percuma sehingga 31 Disember 2022.
SSM telah membangunkan produk SSM BizTrust pada 20 Julai 2017, bertujuan untuk mewujudkan persekitaran perniagaan yang beretika dalam talian.

Jumlah pendaftaran SSM BizTrust dalam tempoh 1 Januari hingga 30 Jun 2022 ialah sebanyak 554,011 pendaftaran.

NO SOALAN : 23 Inisiatif keempat, SSM telah melanjutkan insentif pengurangan kompaun di bawah Akta Syarikat 1965 bermula 1 Julai hingga 31 Oktober 2022.
Di bawah insentif ini, syarikat dan pengarah syarikat layak mendapat pengurangan sehingga 90 peratus dari nilai asal kompaun bagi semua kompaun yang telah ditawarkan di bawah Akta Syarikat 1965.

Sebelum ini, inisiatif berkenaan telah dilaksanakan selama empat bulan bermula 1 Mac 2022 dan tamat pada 30 Jun 2022.

Daripada 1 Mac hingga 30 Jun 2022, sebanyak 9,433 notis kompaun telah mendapat pengurangan melalui inisiatif ini.
Inisiatif kelima, dari segi pemerkasaan undang-undang yang ditadbir, SSM sedang memuktamadkan Rang Undang-Undang (Pindaan) Syarikat berkaitan mekanisma penyelamat korporat dan skim kompromi atau perkiraan.

Rang Undang-Undang (Pindaan) Syarikat ini bertujuan untuk memperkasa dan menambahbaik kerangka perundangan sedia ada berkaitan rehabilitasi korporat untuk membantu syarikat yang menghadapi masalah kewangan.
Bagi inisiatif keenam, SSM akan menggubal Rang Undang-Undang (RUU) Perkongsian Liabiliti Terhad (Pindaan) 2021 bagi memperkenalkan mekanisma penyelamat korporat kepada entiti Perkongsian Liabiliti Terhad yang menghadapi masalah kewangan agar kekal beroperasi dan dapat menjana ekonomi negara.
Kedua-dua RUU Syarikat (Pindaan) 2022 dan Perkongsian Liabiliti Terhad (Pindaan) 2022 ini masih dalam peringkat kelulusan oleh Bahagian Gubalan, Jabatan Peguam Negara dan dicadangkan untuk dibentangkan di Parlimen dalam sesi yang terdekat setelah mendapat kelulusan daripada Jabatan Peguam Negara.
SSM berharap inisatif-inisiatif yang dilaksanakan ini dapat membantu mengurangkan beban yang dihadapi oleh sektor korporat dan perniagaan untuk memenuhi kewajipan mereka di bawah undang-undang yang dikawal selia oleh SSM.

Sekian, terima kasih.


SOALAN : 24 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN LIM LIP ENG (KEPONG) TARIKH : 28 JULAI 2022 (KHAMIS) SOALAN TUAN LIM LIP ENG ( KEPONG ) minta MENTERI DALAM NEGERI menyatakan adakah polis diberi kuasa memeriksa telefon bimbit orang awam di sekatan jalan raya atau di tepi jalan.
Adakah salah atau tidak bagi orang awam merakam polis menggunakan telefon bimbit semasa polis bertugas di tempat awam.

Bilangan polis yang dilengkapi peralatan kamera badan (bodycam) dan kos setiap (bodycam) itu.

JAWAPAN Tuan Yang Di Pertua, Polis Diraja Malaysia (PDRM) boleh meminta atau merampas dan mempunyai hak menyemak telefon bimbit milik orang yang disyaki dan terlibat dalam mana-mana siasatan yang sedang dijalankan dan bukan orang awam secara rawak.
Pemeriksaan telefon bimbit tersebut hanya dilakukan apabila individu disyaki melakukan suatu kesalahan jenayah di bawah peruntukan undang-undang seperti berikut: a) Kanun Keseksaan [Akta 574]; b) Seksyen 233 Akta Komunikasi dan Multimedia 1998 [Akta 588]; c) Akta Hasutan 1948 [Akta 15]; d) Akta Kesalahan Keselamatan (Langkah-Langkah Khas) 2012 [Akta SOALAN : 24 747]; e) Akta Antipemerdagangan Orang dan Antipenyeludupan Migran 2007 [Akta 670]; atau f) Akta Pencegahan Keganasan 2015 [Akta 769].
Untuk makluman Yang Berhormat, tindakan merakam gambar atau video bukan satu kesalahan jenayah.

Walau bagaimanapun, ianya boleh menjadi suatu kesalahan apabila orang awam merakam video atau membuat siaran secara langsung (live) menggunakan telefon bimbit ketika anggota polis melakukan serbuan atau tangkapan polis semasa polis bertugas di tempat awam.

Mereka yang merakam boleh diambil tindakan kerana ia dianggap menghalang penjawat awam menjalankan tugas serta boleh mengganggu siasatan.
Ia juga bertentangan dengan peruntukan mengikut Seksyen 233 Akta Komunikasi dan Multimedia 1998 yang memulakan penghantaran dengan niat mengganggu orang lain.

Tuan Yang Di Pertua, Bajet untuk perolehan kamera badan (body worn camera - BWC) bagi kegunaan anggota Polis Diraja Malaysia (PDRM) telah diluluskan oleh Kerajaan di bawah Rolling Plan 1 Rancangan Malaysia Kedua Belas (RMKe-12).
Perolehan ini masih dalam peringkat penelitian oleh Bahagian Perolehan, KDN dan beberapa isu perlu diselesaikan dan sedang diselesaikan oleh Bahagian Perolehan, KDN bersama dengan PDRM.
SOALAN NO: 25 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : DATO' HAJI MOHD FASIAH BIN HAJI MOHD FAKEH [ SABAK BERNAM ] TARIKH JAWAB : 28 JULAI 2022 ( KHAMIS ) SOALAN YB DATO' HAJI MOHD FASIAH BIN HAJI MOHD FAKEH [ SABAK BERNAM ] minta MENTERI PERUMAHAN DAN KERAJAAN TEMPATAN minta menyatakan setakat manakah Kementerian telah menyediakan perumahan mampu milik bagi golongan B40 dan M40 di bawah KPKT di seluruh negara dan nyatakan apakah perancangan, peranan dan pelan tindakan KPKT dalam menyediakan lebih banyak rumah mampu milik bagi golongan berkenaan bagi memenuhi permintaan rumah mampu milik bagi golongan berkenaan.
SOALAN NO: 25 JAWAPAN Tuan Yang di-Pertua, Untuk makluman Ahli Yang Berhormat, Kementerian Perumahan dan Kerajaan Tempatan (KPKT) bertanggungjawab menyediakan perumahan yang berkualiti, kondusif, berdaya huni dan mampu milik untuk rakyat.

Kerajaan sentiasa komited untuk menyediakan Rumah Mampu Milik (RMM) khususnya untuk golongan B40 dan M40.
Antara projek-projek RMM Kementerian ialah Program Perumahan Rakyat (PPR) dan Rumah Mesra Rakyat (RMR) untuk golongan B40 manakala bagi golongan M40, Kementerian menyediakan Kediaman SPNB, Perumahan Penjawat Awam Malaysia (PPAM) dan Perumahan PR1MA.
Selaras dengan strategi Rancangan Malaysia Ke-12 (RMKe-12) iaitu meningkatkan bekalan RMM kepada kumpulan sasar serta hasrat Kerajaan untuk merealisasikan “Satu Keluarga Satu Rumah“, KPKT akan terus memberi perhatian terhadap pelaksanaan projek-projek RMM di seluruh negara.

Pelaksanaan strategi untuk menjayakan pembinaan 500,000 unit RMM di seluruh negara ini dipantau oleh Majlis Perumahan Mampu Milik Negara (MPMMN) yang dipengerusikan oleh YAB Perdana Menteri.
MPMMN ini turut dianggotai oleh pelbagai agensi penyedia perumahan di peringkat Persekutuan, kerajaan negeri serta agensi lain yang terlibat dalam pembangunan RMM dan KPKT adalah penyelaras utama bagi perkara ini.

Kerajaan komited untuk meneruskan penyediaan perumahan khususnya bagi golongan B40 dengan pelaksanaan PPR secara berterusan.
Sejak diperkenalkan pada tahun 1982 sehingga sekarang, terdapat 156 projek PPR Dimiliki dan PPR Disewa yang telah siap dibina melibatkan 98,196 unit rumah kepada golongan sasar.

Pada masa yang sama, Kerajaan akan meneruskan Program RMR di bawah Syarikat Perumahan Negara Berhad (SPNB) yang juga terbukti memberi manfaat SOALAN NO: 25 perumahan khusus kepada golongan B40 yang mempunyai tanah sendiri atau tanah milik ahli keluarga yang diberi kebenaran.

Sehingga kini, 50,584 unit RMR siap dibina.


Selain itu, Kerajaan akan meneruskan program perumahan sedia ada bagi golongan M40 melalui program RMM dengan harga jualan RM300,000 dan ke bawah.

Setakat ini, terdapat 26,576 unit PPAM, 28,321 unit perumahan PR1MA dan 28,305 unit Kediaman SPNB telah siap dibina di seluruh negara.

KPKT juga akan memperkenalkan Indeks Harga Rumah Mampu Milik berdasarkan lokaliti.
Indeks ini akan dijadikan sebagai panduan oleh Pihak Berkuasa Tempatan (PBT) dan pemaju perumahan swasta untuk membangunkan perumahan mengikut kemampuan pembeli.

Agenda pemilikan rumah di Malaysia sentiasa memberi tumpuan kepada akses terhadap perumahan yang berkualiti dan mampu dimiliki sejajar dengan konsep Malaysia Berdaya Huni (Liveable Malaysia).

KPKT juga komited untuk memastikan bekalan RMM yang mencukupi untuk memenuhi keperluan rakyat.

Sekian, terima kasih.


SOALAN NO : 26 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : TUAN AKMAL NASRULLAH BIN MOHD.

NASIR (JOHOR BAHRU) TARIKH : 28.7.2022 (KHAMIS) SOALAN TUAN AKMAL NASRULLAH BIN MOHD.
NASIR (JOHOR BAHRU) minta MENTERI PEMBANGUNAN LUAR BANDAR menyatakan hasil siasatan Majlis Amanah Rakyat (MARA) terhadap MARA Corporation berkaitan dokumen tular berkaitan integriti dan salah laku pegawai yang dipinjam daripada MARA kepada MARA Corporation dan tindakan yang diambil hasil dari siasatan.

SOALAN NO : 26 JAWAPAN Tuan Yang di-Pertua, MARA telah mengambil tindakan awal dengan menamatkan penempatan silang pegawai-pegawai tersebut di MARA Corporation Sdn.

Bhd.
Bhd.

(MARA Corp) berkuatkuasa 31 Mac 2022 dan mengarahkan pegawai-pegawai berkenaan kembali bertugas di MARA bermula 1 April 2022.
Untuk makluman Yang Berhormat, pada 21 Julai 2022, dua (2) orang pegawai MARA telah dituduh di Mahkamah Sesyen Kuala Lumpur berkaitan dakwaan salah guna kuasa semasa penempatan mereka di MARA Corp. Tindakan lanjut ke atas pegawai berkenaan akan diambil selaras dengan peruntukan di bawah Peraturan-Peraturan Tatatertib Badan-Badan Berkanun, Akta Badan-Badan Berkanun (Tatatertib & Surcaj) 2000 (Akta 605).

Sekian, terima kasih.
SOALAN NO: 27 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : DATUK SERI MOHD REDZUAN BIN MD YUSOF [ ALOR GAJAH ] TARIKH : 28 JULAI 2022 (KHAMIS) SOALAN DATUK SERI MOHD REDZUAN BIN MD YUSOF [ ALOR GAJAH ] minta MENTERI PENGANGKUTAN menyatakan adakah Kerajaan akan mewujudkan Dasar, Sistem Eko dan Insentif bagi memberi galakan penggunaan kenderaan zero carbon dan air mobility memandangkan banyak negara-negara telah bergiat aktif di dalam mempromosikan penggunaan kenderaan-kenderaan dengan ciri-ciri tersebut.
SOALAN NO: 27 2 JAWAPAN Tuan Yang Di Pertua, 1.

Untuk makluman Ahli Yang Berhormat, Kerajaan sentiasa menggalakkan penggunaan kenderaan yang cekap tenaga atau rendah karbon seperti kenderaan elektrik, hibrid dan sebagainya.

Dasar dan strategi bagi menggalakkan penggunaan kenderaan bercirikan mesra alam sekitar atau rendah karbon telahpun dirangka di bawah Teras 4 Dasar Pengangkutan Negara 2019-2030 iaitu “Melangkah Maju ke Arah Ekosistem Pengangkutan Hijau.” 2.
Antara strategi yang telah digariskan di bawah dasar tersebut adalah mempercepat pelaksanaan inisiatif mobiliti rendah karbon.

Selaras dengan Teras 4 - Dasar Pengangkutan Negara, Kementerian Alam Sekitar dan Air (KASA) telah menerajui pembangunan Pelan Mobiliti Rendah Karbon 2021-2030 (Low Carbon Mobility Blueprint) bagi melonjakkan penggunaan kenderaan rendah karbon terutamanya kenderaan elektrik (EV) di Malaysia.

Justeru, peranan pelbagai pihak adalah perlu dalam memastikan kejayaan inisiatif ini.

3.
3.

Dari aspek insentif serta galakan penggunaan kenderaan rendah karbon ini, semasa pembentangan Bajet 2022 Kerajaan telah memutuskan untuk memberikan pengecualian sepenuhnya ke atas duti import, duti eksais dan cukai jualan bagi kenderaan EV.
Kementerian Pengangkutan melalui Jabatan Pengangkutan Jalan (JPJ) telah melaksanakan pemberian insentif pengecualian fi Lesen Kenderaan Motor (LKM) atau cukai jalan sepenuhnya kepada Kategori Kenderaan Motor Elektrik (EV) bermula pada Januari 2022 yang lalu sehingga akhir tahun 2025.

Pengecualian fi LKM bagi EV ini hanyalah bagi kenderaan yang dipacu oleh sumber elektrik sepenuhnya sahaja, sama ada yang dikuasakan dengan bateri atau “fuel cell”.

Sekian, terima kasih.
SOALAN : 28 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN IGNATIUS DORELL LEIKING (PENAMPANG) TARIKH : 28 JULAI 2022 (KHAMIS) SOALAN DATUK IGNATIUS DARELL LEIKING ( PENAMPANG ) minta MENTERI DALAM NEGERI menyatakan adakah Jabatan Pendaftaran Negara mempunyai hak untuk menyatakan agama pada Sijil Lahir anak selain daripada yang dipohon oleh ibu bapa kepada anak tersebut hasil perkahwinan mereka yang dilangsungkan dan didaftarkan di Mahkamah Anak Negeri Sabah.
JAWAPAN Tuan Yang Di Pertua, Untuk makluman, Jabatan Pendaftaran Negara (JPN) mendaftarkan setiap maklumat kanak-kanak pada dokumen kelahiran berdasarkan kepada taraf kewarganegaraan dan status perkahwinan ibu bapa sewaktu kelahiran berlaku.

Secara prinsip, sekiranya kelahiran berlaku dalam perkahwinan yang sah, ibu bapa boleh memilih untuk mendaftarkan maklumat agama kanak-kanak berkenaan mengikut agama yang dianuti oleh salah seorang ibu atau bapa.
Bagi kategori Anak tak sah taraf, penentuan agama kanak-kanak adalah mengikut maklumat agama pada ibu.

SOALAN NO: 29 1 PEMBERITAHUAN PERTANYAAN LISAN DEWAN RAKYAT MESYUARAT PERTAMA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : LISAN DARIPADA : YB DATO' SRI RICHARD RIOT ANAK JAEM [ SERIAN ] TARIKH : 28 JULAI 2022 Dato' Sri Richard Riot anak Jaem [ Serian ] minta MENTERI SUMBER MANUSIA menyatakan apakah status terkini projek Pembinaan Institut Latihan Perindustrian (ILP) Serian.
JAWAPAN Tuan Yang di-Pertua, Projek Penubuhan Institut Latihan Perindustrian (ILP) Serian, Sarawak telah bermula pada 26 April 2018 dan dijadualkan siap pada 28 Ogos 2022.

Penubuhan institut ini merupakan institut latihan ke-33 di bawah Jabatan Tenaga Manusia.

Institut ini dibangunkan di atas tanah seluas 56.76 ekar di Bukar Sadong Land District, Kampung Tenggak, Serian, Sarawak dan dapat menampung seramai 600 orang pelajar pada satu-satu masa bagi mengikuti kursus yang ditawarkan kelak.
Pembinaan institut ini merangkumi pembinaan lima (5) blok bengkel latihan, bangunan pentadbiran, bangunan asrama, bangunan kuarters, surau dan kemudahan sukan.

Kursus-kursus yang dicadangkan di ILP Serian adalah kursus:- SOALAN NO: 29 2 i. Teknologi Penyejukbekuan dan Penyaman Udara ii.

Teknologi Penyelenggaraan Bangunan iii.

Teknologi Elektrik iv.

Teknologi Binaan Bangunan v. Teknologi CADD – Senibina.
Status kemajuan bagi projek ini bagi tempoh sehingga Januari 2022 adalah 56.42% berbanding jadual 81.81% melibatkan kelewatan sebanyak 25.39%.

Kelewatan yang berlaku adalah disebabkan kesan daripada Perintah Kawalan Pergerakan (PKP) yang diumumkan oleh Kerajaan di samping Arahan Penutupan tapak bina disebabkan kes jangkitan Covid-19.

Selain itu terdapat Arahan Perubahan Kerja yang dikeluarkan kepada pihak kontraktor berikutan pertukaran skop kerja juga menyumbang kepada kelewatan projek.
Pihak Kementerian telah menerima permohonan lanjutan masa (EOT) daripada Kontraktor dan sedang mempertimbangkan permohonan tersebut.
SOALAN NO: 30 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : PUAN ISNARAISSAH MUNIRAH MAJILIS [ KOTA BELUD ] TARIKH : 28 JULAI 2022 (KHAMIS) SOALAN PUAN ISNARAISSAH MUNIRAH MAJILIS [ KOTA BELUD ] minta MENTERI PENGANGKUTAN menyatakan : (a) jumlah cukai (mengikut jenis: Cukai Jalan, Cukai Lesen Memandu, Lain- lain cukai berkenaan) yang dikutip oleh Jabatan Pengangkutan Jalan (JPJ) di Sabah dari tahun 2016 hingga tahun 2021; dan (b) langkah Kerajaan bagi mengurangkan bayaran mendapatkan lesen memandu di institut memandu khususnya kepada golongan B40.
SOALAN NO: 30 2 JAWAPAN Tuan Yang Di Pertua, 1.

Hasil yang dikutip oleh Jabatan Pengangkutan Jalan (JPJ) terdiri daripada Hasil Bukan Cukai dan Pelbagai Terimaan sahaja, dan tidak melibatkan sebarang kutipan Hasil Cukai.

2.

Jumlah kutipan hasil oleh JPJ Negeri Sabah dari tahun 2016 sehingga 2021 adalah sebanyak Ringgit Malaysia Tujuh Ratus Lima Puluh Satu Juta Lapan Puluh Tiga Ribu Tujuh Ratus Lima dan Lima Puluh Tiga sen (RM751,083,705.53).

3.
3.

Pihak Kerajaan sedar akan kesulitan yang dihadapi oleh golongan B40 untuk mendapatkan lesen memandu di Institut Memandu (IM).

Sehubungan dengan itu, Kementerian Pengangkutan Malaysia (MOT) melalui Jabatan Pengangkutan Jalan Malaysia (JPJ) telah memperkenalkan Program Bantuan Lesen Keluarga Malaysia (BLKM), yang merupakan satu program yang dirangka bagi meringankan beban golongan B40 untuk mendapatkan lesen memandu motosikal kelas B2.

4.
4.

Program BLKM ini dilaksanakan dengan kerjasama Institut Memandu (IM) berdasarkan kepada permohonan daripada agensi Kerajaan yang terlibat dengan pembangunan masyarakat, agensi yang bertanggungjawab dalam menyelaras sumbangan bantuan Kerajaan kepada masyarakat dan pemimpin masyarakat yang dilantik atau diiktiraf oleh Kerajaan untuk menyuarakan hasrat masyarakat.

5.
5.

Melalui inisiatif BLKM ini, peserta diberi latihan serta kesedaran disiplin untuk mematuhi undang-undang di jalan raya dan mendapat sambutan yang baik di kalangan masyarakat untuk mendapatkan lesen memandu secara sah bagi memudahkan pergerakan harian mereka.

Sekian, terima kasih.
NO SOALAN : 31 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK WILSON UGAK ANAK KUMBONG [ HULU RAJANG ] TARIKH : 28.07.2022 (KHAMIS) SOALAN DATUK WILSON UGAK ANAK KUMBONG [ HULU RAJANG ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan :- (a) inisiatif pihak Kementerian untuk menangani kekurangan bahan mentah seperti ayam dan telur ayam di Pekan Kapit, Pekan Belaga dan Pekan Sungai Asap; dan (b) inisiatif pihak Kementerian untuk menangani masalah kekurangan bekalan minyak petrol dan diesel di Pekan Kapit, Pekan Belaga dan Pekan Sungai Asap.
JAWAPAN Tuan Yang di-Pertua, a) Kementerian ini telah melakukan pelbagai usaha di bawah bidang kuasa Kementerian ini untuk menangani masalah kekurangan bekalan ayam dan telur di pasaran.

Antara langkah yang telah diambil adalah seperti berikut: i. Menjalankan pemantauan ke atas 20 syarikat pengeluar ayam pedaging utama yang merangkumi 3 syarikat integrator dan 17 syarikat non-integrator.
Pemantauan ini dilakukan bagi mengesan lebih awal risiko-risiko gangguan bekalan ayam pedaging di peringkat pengeluaran supaya tindakan sewajarnya dapat diambil bagi memastikan bekalan ayam di pasaran sentiasa stabil.

NO SOALAN : 31 ii.

Membuat unjuran pengeluaran ayam dilakukan setiap bulan bagi membolehkan Kementerian merangka pelan tindakan sewajarnya sekiranya dijangkakan akan berlaku kekurangan bekalan ayam di pasaran.

iii.
iii.

Melakukan pemeriksaan harian bagi memantau kedudukan bekalan dan keberadaan ayam dan telur di setiap rantaian pengedaran iaitu di peringkat pengeluar, pemborong dan peruncit.

iv.

Mengeluarkan arahan kepada peruncit untuk memperbaharui stok bekalan yang ada di premis masing-masing dan menghubungi pemborong dan pengeluar jika stok mereka jatuh ke tahap pesanan semula (re-order limit).
v. Sebagai Kementerian yang bertanggungjawab untuk memastikan bekalan ayam dan telur kembali stabil, KPDNHEP akan terus mengadakan sesi libat urus bersama pemain industri dan agensi-agensi Kerajaan yang terlibat bagi mengenalpasti punca dan mencari kaedah penyelesaian yang adil dan kondusif bagi memastikan isu kekurangan bekalan telur ayam ketika ini dapat diatasi segera.
b) Kementerian telah mengadakan sesi libat urus dan kerjasama dengan pihak syarikat minyak bagi menangani isu kekurangan bekalan petrol dan diesel di kawasan Pekan Kapit, Pekan Belaga dan Sungai Asap.

Pihak syarikat minyak bersetuju untuk mencari jalan alternative bagi memastikan isu penghantaran minyak petrol dan diesel ke stesen-stesen di kawasan berkenaan tidak terjejas.

Sekian, terima kasih.
NO SOALAN : 32 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : PUAN ISNARAISSAH MUNIRAH MAJILIS [KOTA BELUD] TARIKH : 28.07.2022 (KHAMIS) SOALAN PUAN ISNARAISSAH MUNIRAH MAJILIS [KOTA BELUD] minta MENTERI PERDAGANGAN DALAM NEGERI DAN HAL EHWAL PENGGUNA menyatakan adakah dengan memperbanyakkan jualan murah rakyat khususnya di kawasan-kawasan golongan sasaran merupakan bantuan yang lebih bersasar berbanding dengan kaedah pemberian subsidi secara umum yang digunakan oleh golongan yang kaya dan mampu malah lebih teruk produk subsidi yang diberikan Kementerian diselewengkan.
NO SOALAN : 32 JAWAPAN Tuan Yang di-Pertua, Kerajaan melalui Kementerian Perdagangan Dalam Negeri dan Hal Ehwal Pengguna (KPDNHEP) serta Kementerian Pertanian dan Industri Makanan (MAFI) bekerjasama untuk mencari penyelesaian terhadap situasi kenaikan harga barangan ketika ini.

Sehubungan dengan itu, pelaksanaan Program Jualan Keluarga Malaysia (PJKM) diadakan sebagai inisiatif Kerajaan untuk membantu meringankan kos sara hidup rakyat terutamanya pengguna dari kalangan berpendapatan rendah B40.
PJKM yang telah dilaksanakan sejak Disember 2021 sehingga Jun 2022 di semua 222 kawasan Parlimen yang merangkumi 2,198 lokasi seluruh negara.

Lokasi pelaksanaan dipilih berdasarkan nasihat dan cadangan daripada Ahli Parlimen di kawasan tersebut yang mana akan menumpukan kepada golongan B40 dan M40 secara lebih bersasar.

Ini bagi memastikan matlamat dan tujuan program ini tercapai iaitu usaha kerajaan untuk membantu meringankan beban kos sara hidup terutama bagi golongan berpendapatan rendah dan sederhana.
Pendekatan ini dilihat memberi kesan sepertimana dihasratkan di mana rata-rata pengunjung adalah terdiri daripada golongan yang disasarkan dan maklum balas yang diterima adalah positif.

Manfaat daripada PJKM dapat dinikmati secara langsung oleh rakyat berpendapatan rendah dan merupakan alternatif pendekatan yang lebih berkesan berbanding kaedah pemberian subsidi secara umum.
Program ini menawarkan pilihan kepada pengguna untuk mendapatkan pelbagai barangan keperluan harian seperti ayam, ikan, telur, sayur-sayuran, minyak masak, gula, tepung, beras serta barangan proses dengan harga sehingga 20% lebih rendah daripada harga pasaran setempat telah menyaksikan kehadiran pengunjung seramai 3.79 juta orang dan mencatatkan nilai jualan mencecah RM70.23 juta.
NO SOALAN : 32 Justeru, KPDNHEP berpandangan bahawa sekiranya program ini diperbanyakkan dan dilaksanakan di lokasi yang tepat, maka faedah akan dapat disampaikan terus kepada golongan yang disasarkan serta mengurangkan risiko penyelewengan subsidi.

Sekian, terima kasih.

NO SOALAN : 33 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATO' MOHD.

NIZAR BIN HAJI ZAKARIA [ PARIT ] TARIKH : 28.07.2022 (KHAMIS) SOALAN DATO' MOHD.
NIZAR BIN HAJI ZAKARIA [ PARIT ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan :- (a) apakah usaha Kementerian dalam memastikan harga keperluan asas seperti ayam, telur dan minyak masak kekal rendah dan stabil; dan (b) bagaimanakah Kementerian akan memastikan tidak berlakunya kegiatan pencatutan dan pengambilan untung berlebihan sehingga berlakunya kenaikan harga barangan secara mendadak.
NO SOALAN : 33 JAWAPAN Tuan Yang di-Pertua, a) Usaha yang diambil adalah mengadakan Skim Harga Maksimum Musim Perayaan dan Skim Harga Maksimum Keluarga Malaysia bagi menetapkan harga maksimum untuk barangan tertentu pada tempoh tertentu.

Kerajaan turut melaksanakan Penentuan Harga Maksimum bagi Ayam dan Telur Ayam sehingga 31 ogos 2022 ini bagi memberikan kestabilan harga kepada kedua-dua item penyumbang sumber protein utama penduduk negara ini.
Bagi minyak masak pula, kerajaan masih lagi memberikan subsidi kepada minyak masak paket plastik 1 kg pada harga RM2.50 dan kementerian sentiasa berusaha memastikan bekalan minyak masak ini ada di pasaran melalui pemantauan dan pemeriksaan pegawai penguatkuasa di seluruh negara.

b) Kementerian sentiasa memantau isu kenaikan harga mendadak yang berlaku melalui pemantauan dan pemeriksaan secara langsung ke atas premis yang mengalami isu tersebut.
Mana-mana peniaga yang didapati menaikkan harga barangan secara melampau, notis bertulis akan dikeluarkan kepada mereka dan sekiranya selepas dianalisa didapati mencatut, tindakan dibawah Akta Kawalan Harga Dan Anti Pencatutan 2011 boleh diambil ke atas mereka.

Sekian, terima kasih.


NO SOALAN : 34 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN LIM GUAN ENG [ BAGAN ] TARIKH : 28.07.2022 (KHAMIS) SOALAN TUAN LIM GUAN ENG [ BAGAN ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan kesan kepada harga ayam, telur dan minyak masak (bukan paket 1 kg) ekoran penarikan subsidi sebanyak RM960 juta.
Apakah tindakan untuk mengawal harga tersebut tanpa menjejaskan bekalan di pasaran.

JAWAPAN Tuan Yang di-Pertua, Untuk makluman Yang Berhormat, komitmen kerajaan dalam membantu rakyat Keluarga Malaysia untuk menangani kos sara hidup dibuktikan dengan meningkatkan pemberian subsidi iaitu sebanyak RM77 bilion pada tahun ini dan mungkin akan bertambah lagi berbanding dengan peruntukan asal sebanyak RM31 bilion pada tahun 2020.
Antara Subsidi yang diperuntukan oleh kerajaan bagi mengurangkan kesan kenaikkan harga barangan adalah seperti berikut: i. Minyak masak sebanyak RM4 bilion; ii.

Gandum sebanyak RM40 juta; iii.

Gas LPG sebanyak RM2.6 bilion; iv.

Diesel sebanyak RM7.5 bilion; v. RON95 sebanyak RM27 bilion; dan vi.

Tarif elektrik dijangka RM6.5 bilion.


NO SOALAN : 34 Selain itu, kerajaan turut mengambil tindakan tambahan seperti berikut: i. RM1.1 bilion diperuntukkan kepada subsidi ayam dan telur bagi menstabilkan harga kedua-dua produk ini; ii.

Kerajaan juga dijangka membelanjakan subsidi minyak masak polibeg 1 kg sehingga RM4 bilion pada tahun ini.

Jumlah ini naik secara mendadak berbanding keperluan pada tahun 2020 dan 2021; iii.
Bagi memastikan keberadaan bekalan minyak masak di pasaran serta minyak masak bersubsidi 1 kg ini dinikmati oleh pihak yang sepatutnya, KPDNHEP melaksanakan penguatkuasaan serta operasi membanteras penyeludupan dengan menggerakkan lebih kurang 2,200 anggota penguatkuasa seluruh negara; iv.

Kerajaan juga terus mengekalkan harga RON95 sekaligus menyebabkan Kerajaan menanggung perbelanjaan yang besar bagi membantu rakyat.
Dengan tidak menaikkan harga RON95 ia telah memberi ruang supaya harga barangan dan perkhidmatan kekal stabil; dan v. Bagi membolehkan rakyat mendapat akses untuk membeli barangan pada harga berpatutan, Kerajaan meneruskan Program Jualan Keluarga Malaysia (PJKM) dengan peruntukan sebanyak RM100 juta melibatkan 222 kawasan Parlimen terlibat tanpa mengira status kawasan Parlimen tersebut.
Untuk makluman Ahli Yang Berhormat, penubuhan NACCOL yang dipengerusikan sendiri oleh YAB Perdana Menteri bukan sahaja melihat harga barang, malah ia juga melihat perkara berkaitan dasar.

Manakala, Pasukan Khas Jihad Tangani Inflasi bertindak sebagai penyelaras kepada beberapa Kementerian lain selain melapor bagi diambil tindakan secara bersama-sama.

Pelantikan Pengerusi Pasukan tersebut adalah di bawah bidang kuasa YAB Perdana Menteri.

Sekian, terima kasih.

SOALAN NO.
SOALAN NO.

35 1 PEMBERITAHUAN PERTANYAAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN HAJI WAN HASSAN BIN MOHD RAMLI [ DUNGUN ] TARIKH : 28 JULAI 2022 (KHAMIS) SOALAN TUAN HAJI WAN HASSAN BIN MOHD RAMLI minta MENTERI KESIHATAN menyatakan sama ada Kementerian berhasrat memanjangkan Bayaran Insentif Perkhidmatan Kritikal (BIPK) terhadap Anggota Jurupulih Perubatan Carakerja dan Jurupulih Perubatan Fisioterapi kepada Jabatan Perkhidmatan Awam.
JAWAPAN Tuan Yang di-Pertua, 1.

Kementerian Kesihatan Malaysia (KKM) mengambil berat tentang kebajikan dan keselamatan anggota kesihatan.

KKM juga berterima kasih dan mengambil maklum saranan pelbagai pihak yang turut prihatin terhadap isu keselamatan dan kebajikan anggota kesihatan KKM.

2.

Bayaran Insentif Perkhidmatan Kritikal (BIPK) telah diperkenalkan pada tahun 1992 kepada pegawai dalam skim perkhidmatan tertentu yang menghadapi kekurangan bekalan tenaga manusia dalam perkhidmatan tertentu.
BIPK diberikan berdasarkan kepada empat (4) kriteria yang telah ditetapkan iaitu: (i) peranan dan sumbangan perkhidmatan ke arah pertumbuhan dan perkembangan ekonomi negara berdasarkan bidang-bidang yang telah diberi keutamaan di bawah rancangan-rancangan pembangunan negara; SOALAN NO.
35 2 (ii) kedudukan persaingan dalam pasaran buruh bagi tenaga anggota terlatih yang diperlukan, meliputi pertimbangan ke atas faktor-faktor seperti kedudukan penawaran dan permintaan, kadar pusing ganti dan kadar saraan di pasaran bagi kategori tenaga kerja berkenaan; (iii) kelayakan dan kebolehan yang perlu ada pada perkhidmatan iaitu daripada segi kelayakan dan latihan, pengalaman, kepakaran, kemahiran dan bakat; dan (iv) keadaan persekitaran tempat kerja yang dilihat daripada segi kesan-kesan kepada kesihatan, pendedahan kepada risiko-risiko kemalangan dan sistem waktu kerja yang digunakan.
3.

Hingga kini, tiga puluh tiga (33) skim perkhidmatan daripada pelbagai kementerian telah ditetapkan sebagai Perkhidmatan Kritikal dan layak menerima BIPK.

Di bawah KKM, sebanyak lapan (8) skim perkhidmatan telah diberikan BIPK.

4.

Pada masa ini, KKM dimaklumkan JPA sedang melaksanakan kajian menyeluruh berhubung pelaksanaan pemberian BIPK kepada skim-skim perkhidmatan yang berkelayakan di bawah Kajian Rasionalisasi Elaun Perkhidmatan Awam.

Sekian, terima kasih.


SOALAN NO: 36 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : JAWAB LISAN DARIPADA : TUAN NIK NAZMI BIN NIK AHMAD [SETIAWANGSA] TARIKH : 28 JULAI 2020 (KHAMIS) SOALAN TUAN NIK NAZMI BIN NIK AHMAD [ SETIAWANGSA ] minta MENTERI SUMBER MANUSIA menyatakan menyatakan berapa peratus majikan yang dikecualikan dari gaji minimum RM1,500 yang diumumkan oleh Perdana Menteri dan sebab-sebab pengecualian.
JAWAPAN Tuan Yang di-Pertua, Perintah Gaji Minimum 2022 yang diwartakan pada 27 April 2022 adalah terpakai dan tiada klausa pengecualian bagi mana-mana majikan terhadap pelaksanaan Perintah Gaji Minimum 2022 (PGM 2022).

Untuk makluman, bagi majikan yang menggajikan kurang daripada 5 orang pekerja dan tidak menjalankan aktiviti profesional, tarikh kuat kuasa PGM 2022 adalah pada 1 Januari 2023, selaras dengan perenggan 5, PGM 2022.
Manakala, sekiranya jumlah pekerja syarikat adalah lima orang atau lebih, kadar gaji minimum adalah RM1,500 bermula 1 Mei 2022.

Kadar ini juga terpakai kepada semua pekerja swasta kecuali pekhidmat domestik.

Sekian, terima kasih.


SOALAN : 37 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN AHMAD JOHNIE BIN ZAWAWI (IGAN) TARIKH : 28 JULAI 2022 (KHAMIS) SOALAN TUAN AHMAD JOHNIE BIN ZAWAWI ( IGAN ) minta MENTERI DALAM NEGERI menyatakan sejauh manakah status perancangan pembinaan Ibu Pejabat Polis Daerah Matu-Daro yang baru kerana IPD sekarang ini sangat daif.
SOALAN : 37 JAWAPAN Tuan Yang Di Pertua, Kementerian telah menyenaraikan pembangunan baru khususnya bagi menggantikan bangunan-bangunan lama yang mana ianya tidak lagi ekonomik untuk diselenggara dan dibaiki.

Bagi IPD Matu/Daro ini, ianya telah disenaraikan dalam Pelan Tindakan Pembangunan Strategik PDRM (PSPDRM) tahun 2021 hingga 2025.

Ia selari dengan usaha PDRM untuk memenuhi keperluan dan meningkat imej serta tahap rasa selamat penduduk setempat.
Pada masa ini, Kementerian sedang memberi keutamaan bagi menyiapkan projek sedia ada (baharu dan sambungan) serta kerja-kerja menaiktaraf premis Polis Diraja Malaysia (PDRM) yang uzur.
Kementerian memberi tumpuan menyiapkan projek pembangunan yang telah diluluskan oleh dewan ini untuk PDRM di Sarawak iaitu dua (2) buah IPD di Lawas dan Belaga; dua (2) buah Balai Polis masing-masing di Matang Jaya dan Spaoh; pembaikan cerun di IPD Kapit; kerja-kerja pembaikan dan penggantian lif Kompleks PDRM di Sarawak; dan kerja-kerja pembaikan pejabat, perumahan dan kemudahan PDRM di Sarawak.
SOALAN NO : 38 1 PEMBERITAHUAN PERTANYAAN LISAN DEWAN RAKYAT MESYUARAT KEDUA PENGGAL KELIMA PARLIMEN KEEMPAT BELAS PERTANYAAN : JAWAB LISAN DARIPADA : TUAN MORDI BIMOL [MAS GADING] TARIKH : 28 JULAI 2022 (KHAMIS) SOALAN TUAN MORDI BIMOL minta MENTERI BELIA DAN SUKAN menyatakan apakah ada perancangan untuk membina fasiliti sukan seperti pusat akuatik, kompleks sukan, gelanggang luar dan padang awam di kawasan Parlimen Mas Gading memandangkan ramai atlet yang mengharumkan nama negara berasal dari kawasan Parlimen tersebut.
JAWAPAN Tan Sri Yang di-Pertua, Untuk makluman Ahli Yang Berhormat, Kementerian Belia dan Sukan (KBS) belum mempunyai perancangan untuk membina fasiliti sukan seperti pusat akuatik, kompleks sukan, gelanggang luar dan padang awam di Parlimen Mas Gading.

Namun begitu, KBS sedia menimbangkan permohonan untuk membina kemudahan sukan tertakluk kepada keperluan setempat dan ketersediaan tapak.
Untuk Ahli Yang Berhormat juga, hasil semakan mendapati bahawa tiada kemudahan fasiliti sukan di bawah seliaan Kementerian Belia dan Sukan (KBS) di kawasan Parlimen Mas Gading.

Walau bagaimanapun, pihak Yang Berhormat boleh menghantar permohonan kepada Kementerian untuk mencadangkan tapak bagi membangunkan SOALAN NO : 38 2 fasiliti sukan untuk kegunaan masyarakat setempat terutamanya kepada golongan belia.
Pada masa ini terdapat beberapa kemudahan sukan yang disediakan oleh Kerajaan Negeri Sarawak bagi kegunaan belia setempat seperti berikut: - a) Stadium Terbuka Bau b) Dewan Sukan Bau c) Stadium Terbuka Lundu d) Padang RGC Telaga Air e) Kem Belia Pueh Sekian, terima kasih.

NO.
SOALAN: 34 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK HAJI AHMAD JAZLAN BIN YAAKUB [ MACHANG ] TARIKH : 28.07.2022 (KHAMIS) SOALAN DATUK HAJI AHMAD JAZLAN BIN YAAKUB [ MACHANG ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah tindakan Kementerian ke atas laporan Jabatan Statistik Negara yang mencatatkan bahawa kadar inflasi makanan telah naik mendadak kepada angka 4.1 peratus adalah kesan daripada kenaikan harga 89.1 peratus senarai barangan mentah dalam bakul makanan Indeks Harga Pengguna (IHP).
NO.

SOALAN: 34 JAWAPAN Tuan Yang di-Pertua, Secara umumnya, inflasi merupakan satu kenaikan harga yang berlaku bagi barangan dan perkhidmatan dalam satu tempoh masa tertentu.

Kadar inflasi diukur melalui pengiraan Indeks Harga Pengguna (IHP) sebagai medium pengukuran bagi perubahan harga bakul tetap barangan dan perkhidmatan dalam satu tempoh masa.

Nilai inflasi terdapat di setiap item sama ada barangan mahupun perkhidmatan di mana setiap item masing-masing mempunyai nilai inflasi yang berbeza.
Ada item yang nilai inflasinya tinggi dan ada item yang nilainya rendah.

Jika kita meneliti nilai inflasi setiap item barangan dan perkhidmatan ini, kita dapati bukan semua item mencatatkan peningkatan harga.

Pengguna juga tidak membeli kesemua item-item di dalam bakul tetap barangan dan perkhidmatan ini, sebaliknya membeli mengikut keperluan individu.

Namun, tidak dinafikan kenaikan kadar inflasi ketika ini sedikit sebanyak membebankan rakyat dari segi kenaikan harga barang makanan.
Oleh itu, sebagai Kerajaan yang prihatin, Kementerian telah mengambil inisiatif dengan melaksanakan perkara-perkara berikut: i) Penetapan harga siling runcit bagi item ayam dan telur yang berkuatkuasa selama dua bulan bermula 1 Julai 2022.
Keputusan Kerajaan ini merupakan satu usaha untuk membantu meringankan beban kenaikan harga makanan yang sedang dihadapi oleh pengguna pada masa kini; ii) Mengekalkan subsidi bagi minyak masak polibag 1 kilogram pada harga RM2.50 bertujuan membantu meringankan beban pengguna; iii) Pelaksanaan Program Jualan Keluarga Malaysia (PJKM) di 222 kawasan Parlimen bagi membantu golongan sasar B40 dan M40 mendapatkan barangan keperluan harian seperti ayam, ikan, telur, sayur-sayuran, minyak masak, gula, tepung, beras serta barangan proses dengan harga lebih rendah antara 20 hingga 50 peratus daripada harga pasaran setempat.
Sejak NO.
SOALAN: 34 mula dilaksanakan pada Disember 2021 sehingga 30 Jun 2022, PJKM telah diadakan di 2,198 lokasi dan telah berjaya menarik seramai 3.8 juta pengunjung dengan nilai jualan yang direkodkan melebihi RM70 juta; iv) Melaksanakan Skim Harga Maksimum Musim Perayaan (SHMMP) dan juga Skim Harga Maksimum Keluarga Malaysia (SHMKM) bagi membantu rakyat mendapatkan barang keperluan pada paras harga yang berpatutan dan munasabah, terutamanya semasa permintaan tinggi barang-barang tertentu pada musim-musim perayaan utama; dan v) Pelaksanaan Program Penyeragaman Harga.
Ini bagi membolehkan penduduk di luar bandar dan pedalaman membeli barang keperluan asas seperti beras, gula, tepung gandum, minyak masak, LPG dan Community Drumming (petrol dan diesel) pada harga yang ditetapkan atau dikawal oleh Kerajaan seperti mana di bandar.
Selain program-program ini, Kementerian juga sentiasa mempergiatkan aktiviti-aktiviti penguatkuasaan di bawah Akta Kawalan Harga dan Antipencatutan 2011 yang bertujuan mengawal peniaga daripada mengambil keuntungan yang tidak munasabah dan secara tidak langsung barangan dapat dijual pada harga berpatutan oleh peniaga dan menguatkuasakan Perintah Kawalan Harga (Penandaan Harga oleh Penjual Runcit) 1993 dengan mewajibkan peniaga meletak tanda harga bagi membantu rakyat membuat perbandingan harga dan akhirnya membuat pilihan harga yang lebih murah serta berpatutan.
Sekian, terima kasih.

SOALAN : 40 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN CHANG LIH KANG (TANJONG MALIM) TARIKH : 28 JULAI 2022 (KHAMIS) SOALAN TUAN CHANG LIH KANG ( TANJONG MALIM ) minta MENTERI DALAM NEGERI menyatakan berapa jumlah kematian yang berlaku di dalam depot tahanan Jabatan Imigresen dalam tempoh 18 bulan yang lalu.

Senaraikan mengikut kewarganegaraan dan lokasi depot.
JAWAPAN Tuan Yang Di Pertua, Untuk makluman Ahli Yang Berhormat, bagi tempoh bermula tahun 2014 sehingga 12 Julai 2022, terdapat 568 kematian melibatkan orang tahanan lelaki, orang tahanan wanita, dan tujuh orang tahanan kanak-kanak.

Kematian tertinggi direkodkan melibatkan warganegara Filipina dengan rekod sebanyak 144, diikuti warganegara Indonesia sebanyak 133 (23.42%) kematian dan warganegara Myanmar sebanyak 122 (23.42%).
Manakala, kematian warganegara Bangladesh dan India masing-masing mencatatkan sebanyak 42 (7.45%) dan 32 (5.67%) daripada jumlah keseluruhan.

Antara sebab-sebab kematian yang dikenal pasti oleh pihak hospital adalah berpunca daripada jangkitan COVID-19, Tuberculosis, sakit jantung, sakit buah pinggang, kanser dan jangkitan paru-paru (Pneumonia).
SOALAN : 41 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN GOBIND SINGH DEO (PUCHONG) TARIKH : 28 JULAI 2022 (KHAMIS) SOALAN TUAN GOBIND SINGH DEO ( PUCHONG ) minta MENTERI DALAM NEGERI menyatakan statistik jumlah kematian dalam depoh tahanan imigresen dari tahun 2012 sehingga 2022 (terkini) mengikut jantina dan status kewarganegaraan.
JAWAPAN Tuan Yang Di Pertua, Untuk makluman Ahli Yang Berhormat, bagi tempoh bermula tahun 2014 sehingga 12 Julai 2022, terdapat 568 kematian melibatkan orang tahanan lelaki, orang tahanan wanita, dan tujuh orang tahanan kanak-kanak.

Kematian tertinggi direkodkan melibatkan warganegara Filipina dengan rekod sebanyak 144, diikuti warganegara Indonesia sebanyak 133 (23.42%) kematian dan warganegara Myanmar sebanyak 122 (23.42%).
Manakala, kematian warganegara Bangladesh dan India masing-masing mencatatkan sebanyak 42 (7.45%) dan 32 (5.67%) daripada jumlah keseluruhan.

SOALAN : 41 Antara sebab-sebab kematian yang dikenal pasti oleh pihak hospital adalah berpunca daripada jangkitan COVID-19, Tuberculosis sakit jantung, sakit buah pinggang, kanser dan jangkitan paru-paru (Pneumonia).
NO SOALAN : 35 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN KARUPAIYA A/L MUTUSAMI [ PADANG SERAI ] TARIKH : 28.07.2022 (KHAMIS) SOALAN TUAN KARUPAIYA A/L MUTUSAMI [ PADANG SERAI ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan jelaskan apakah faktor yang menyebabkan bekalan ayam berkurangan dalam pasaran domestik.
JAWAPAN Tuan Yang di-Pertua, Untuk makluman Ahli Yang Berhormat keberadaan dan kecukupan bekalan ayam dipasaran adalah berada dalam keadaan memuaskan dan usaha-usaha untuk memastikan ketersediaan dan kelangsungan bekalan ayam telah dan sedang dilaksanakan.
Walaubagaimanapun dari semasa ke semasa pihak kementerian akan menggerakkan aktiviti penguatkusaan termasuk memantau pergerakkan harga melalui Pegawai Pemantau Harga (PPH) Kementerian bagi memastikan pihak pengguna mendapat akses bekalan ayam pada harga yang sepatutnya.

Pihak Kementerian juga dari semasa ke semasa akan bekerjasama erat dengan Kementerian Pertanian dan Industri Makanan (MAFI) bagi memastikan pengeluaran ayam di peringkat ladang dapat memenuhi permintaan semasa.

Sekian, terima kasih.
SOALAN : 43 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB DATUK SERI DR. SHAMSUL ANUAR BIN HAJI NASARAH (LENGGONG) TARIKH : 28 JULAI 2022 (KHAMIS) SOALAN DATUK SERI DR. SHAMSUL ANUAR BIN HAJI NASARAH (LENGGONG) minta MENTERI DALAM NEGERI menyatakan apakah perkembangan siasatan berhubung pemberian Dokumen Pelarian tidak sah oleh Suruhanjaya Tinggi Pertubuhan Bangsa-Bangsa Bersatu bagi Pelarian (UNHCR) dan tindakan lanjut yang akan diambil oleh pihak Kementerian.
SOALAN : 43 JAWAPAN Tuan Yang Di Pertua, Untuk makluman Ahli Yang Berhormat, Kementerian Dalam Negeri sentiasa peka akan kewujudan dokumen dan kad UNHCR yang dikeluarkan secara tidak teratur oleh pihak yang tidak bertanggungjawab.
Justeru, Kementerian Dalam Negeri melalui agensi-agensi penguatkuasaan di bawahnya seperti Jabatan Imigresen Malaysia, Polis DiRaja Malaysia dan Agensi Penguatkuasaan Maritim Malaysia sentiasa proaktif untuk membuat semakan terperinci terhadap semua pendatang asing tanpa izin (PATI) semasa operasi membanteras PATI dilaksanakan.

Ini terutamanya bagi memastikan status dokumen UNHCR yang dipegang oleh mana-mana PATI adalah sahih.
Dalam keadaan terdapat keraguan terhadap dokumen atau Kad UNHCR yang dipegang oleh PATI, agensi-agensi penguatkuasaan akan membuat penahanan terhadap PATI berkenaan untuk siasatan lanjut berdasarkan kepada peruntukan undang-undang yang berkuat kuasa.

Dalam masa yang sama, Kementerian Dalam Negeri akan memaklumkan sebarang penemuan berkenaan kepada Majlis Keselamatan Negara selaku agensi peneraju berhubung pengurusan pendatang asing tanpa izin yang memegang Kad UNHCR di Malaysia.

SOALAN NO.
SOALAN NO.

46 1 PEMBERITAHUAN PERTANYAAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DR. AZMAN BIN ISMAIL [ KUALA KEDAH ] TARIKH : 28 JULAI 2022 (KHAMIS) SOALAN DR. AZMAN BIN ISMAIL [ KUALA KEDAH ] minta MENTERI KESIHATAN menyatakan statistik terakhir wabak influenza di Malaysia.

Berapa kes kematian yang telah berlaku dan apakah strategi Kementerian dalam membendung influenza di Malaysia.

JAWAPAN Tuan Yang di-Pertua, 1.


Adalah dimaklumkan bahawa kes jangkitan influenza tidak tertakluk kepada keperluan pelaporan/ notifikasi di bawah Akta Pencegahan dan Pengawalan Penyakit Berjangkit 1988 (Akta 342), berbeza dengan penyakit berjangkit seperti COVID-19, penyakit tangan, kaki dan mulut (HFMD) serta denggi.

Namun begitu, Kementerian Kesihatan Malaysia (KKM) sentiasa menjalankan pemantauan ke atas kejadian kluster jangkitan saluran pernafasan meliputi influenza.
Ini adalah melalui pelaporan yang diterima oleh Crisis, Preparedness and Response Center (CPRC) Kebangsaan, KKM dari Jabatan Kesihatan Negeri (JKN) dan Pejabat Kesihatan Daerah (PKD) di seluruh negara.

2.

Justeru, dari 1 Januari 2022 sehingga 25 Julai 2022, sebanyak 258 kluster jangkitan saluran pernafasan telah dilaporkan kepada CPRC Kebangsaan.

Ini termasuk 19 kluster yang telah disahkan sebagai kluster SOALAN NO.
46 2 influenza A. Sebanyak 220 kluster (85.27%) berlaku di sekolah menengah dan rendah, diikuti 16 kluster (6.20%) berlaku di tadika, 10 kluster (3.88%) berlaku di institusi latihan/ kolej, enam (6) kluster (2.33%) berlaku di rumah persendirian, empat (4) kluster (1.55%) berlaku di pusat jagaan dan masing-masing satu (1) kluster (0.39%) berlaku di tempat kerja dan Pusat Pemulihan Penagihan Narkotik (PUSPEN).

Walau bagaimanapun, tiada kes kematian dilaporkan dari wabak-wabak yang direkodkan ini.

3.
Antara strategi KKM bagi membendung wabak influenza di Malaysia adalah seperti berikut: (i) Menjalankan survelan influenza-like illness (ILI) dan severe acute respiratory infection (SARI) berasaskan makmal di 72 lokasi sentinel yang terdiri dari fasiliti KKM di seluruh negara sebagai sistem pengesanan awal kes jangkitan influenza dalam komuniti; (ii) Menggalakkan masyarakat mendapatkan vaksin influenza bermusim di fasiliti kesihatan swasta sebagai perlindungan dari mendapat jangkitan yang serius; (iii) Menyediakan rawatan awal bagi kes influenza, iaitu dengan pemberian ubat antivirus kepada golongan berisiko tinggi di fasiliti kesihatan KKM.
Ubat antivirus ini juga boleh didapatkan di fasiliti kesihatan swasta; (iv) Mengadakan sesi libat urus bersama agensi-agensi lain seperti Kementerian Pendidikan Malaysia (KPM), Kementerian Pengajian Tinggi (KPT), Jabatan Kemajuan Islam Malaysia (JAKIM), dan Jabatan Kebajikan Masyarakat (JKM) dalam membendung kejadian wabak ILI di institusi masing-masing memandangkan kebanyakan wabak ILI berlaku di institusi pendidikan; dan (v) Memperhebatkan komunikasi risiko di semua peringkat dan di platform media sosial bagi meningkatkan kesedaran kesihatan masyarakat berkenaan penyakit influenza dan langkah SOALAN NO.
46 3 pencegahan dari mendapat jangkitan.

4.

Walaupun wabak yang disebabkan virus influenza bermusim hanya menyebabkan demam selsema (flu) yang ringan pada kebanyakan individu tetapi ia boleh menyebabkan jangkitan yang teruk kepada kumpulan berisiko tinggi seperti kanak-kanak, warga tua, wanita mengandung dan mereka yang mempunyai penyakit-penyakit kronik seperti kencing manis, darah tinggi, lelah dan lain-lain.

5.
5.

Komplikasi akibat jangkitan influenza teruk yang dialami oleh golongan berisiko tinggi ini juga berpotensi untuk menyebabkan kematian.

Oleh itu, KKM akan terus menjalankan pemantauan ke atas kejadian wabak influenza dalam kalangan masyarakat secara rapi.

KKM juga akan memastikan langkah pencegahan dan kawalan yang sewajarnya dilaksanakan secara berterusan.

Sekian, terima kasih.


SOALAN NO: 47 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : DATUK ABD RAHIM BIN BAKRI [ KUDAT ] TARIKH : 28 JULAI 2022 (KHAMIS) SOALAN YB DATUK ABD RAHIM BIN BAKRI [ KUDAT ] minta MENTERI PERUMAHAN DAN KERAJAAN TEMPATAN menyatakan bilakah Projek Balai Bomba Daerah Pitas ditauliahkan kerana sehingga kini belum kelihatan siap sepenuhnya.
SOALAN NO: 47 JAWAPAN Tuan Yang di-Pertua, Untuk makluman Ahli Yang Berhormat, Projek Balai Bomba dan Penyelamat (BBP) Pitas telah diluluskan dalam Rancangan Malaysia Kesepuluh (RMKe-10) Rolling Plan Kelima (RP5) Tahun 2015.

Kontrak asal bagi projek pembinaan ini bermula pada 21 Disember 2016 dan tarikh siap asal mengikut kontrak adalah pada 20 Jun 2018.
Walau bagaimanapun, dalam tempoh pembinaan tersebut, projek ini telah mengalami kelewatan kemajuan fizikal sebanyak 25.86% dan telah diberikan Lanjutan Masa (EOT) sebanyak tiga (3) kali yang bersamaan dengan 263 hari.

Ekoran kelemahan pengurusan pihak kontraktor dan prestasi kerja yang kurang memuaskan, perkara ini telah dibentangkan dalam Mesyuarat Contract Coordination Panel (CCP) Bil.

4/2019 peringkat Kementerian pada 5 September 2019.
Lanjutan daripada mesyuarat berkenaan, Notis Penamatan Pengambilan Kerja Kontraktor telah dikeluarkan pada 2 Oktober 2019 dengan status kemajuan fizikal sebanyak 74.14%.

Susulan penamatan pengambilan kerja kontraktor tersebut, pihak Kementerian telah melaksanakan proses perolehan secara tender terbuka pra-kelayakan bagi lantikan kontraktor penyelamat pada 2 Mac 2020 (tarikh iklan).
Hasil daripada proses penilaian tender yang dibuat bagi perolehan tersebut, didapati tiada petender yang melepasi syarat-syarat tender yang telah ditetapkan.

Oleh yang demikian, bagi memastikan projek ini dapat disiapkan segera agar perkhidmatan kebombaan di kawasan Pitas dapat diberikan dengan lebih berkesan, Kementerian ini telah membuat pengiklanan tender semula pada 29 Oktober 2021 dan iklan telah ditutup pada 1 Disember 2021.
Perolehan berkenaan kini telah selesai proses penilaian tender dan telah dibentangkan dalam Mesyuarat Lembaga Perolehan KPKT pada 29 Jun 2022.

Walau bagaimanapun, terdapat keperluan bagi kenaikan kos projek yang memerlukan kelulusan dari SOALAN NO: 47 agensi pusat.

Sekiranya proses ini berjalan seperti dirancang, kontraktor penyelamat dijangka akan mula memasuki tapak pada bulan Oktober 2022 dan projek ini dijangka siap sepenuhnya pada bulan April 2023.
Untuk makluman Ahli Yang Berhormat juga, pada masa kini kawasan Pitas telah mendapat khidmat perlindungan kebakaran daripada BBP Kota Marudu yang terletak kira-kira 50 kilometer dan mengambil masa 1 jam 15 minit untuk sampai.
Selain itu, terdapat juga bantuan daripada Pasukan Bomba Sukarela (PBS) yang berdekatan iaitu PBS Daerah Pitas yang mempunyai kekuatan keanggotaan seramai 20 orang ahli dan telah dibekalkan dengan kelengkapan peralatan perlindungan diri serta peralatan asas pemadaman oleh JBPM Negeri Sabah.
Bagi mempertingkatkan aspek keselamatan kebakaran di kawasan Pitas, Kementerian melalui JBPM telah merancang untuk memperluaskan penubuhan Bomba Komuniti di mana kefahaman mengenai pencegahan kebakaran, latihan kebombaan dan penyediaan peralatan asas kawalan awal kebakaran seperti alat pemadam api disediakan serta dibekalkan.

Sekian, terima kasih.

SOALAN NO.
48 1 PEMBERITAHUAN PERTANYAAN DEWAN RAKYAT MESYUARAT PERTAMA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : PUAN HAJAH NATRAH BINTI ISMAIL [ SEKIJANG ] TARIKH : 28 JULAI 2022 (KHAMIS) SOALAN PUAN HAJAH NATRAH BINTI ISMAIL minta MENTERI KESIHATAN menyatakan rancangan pihak Kementerian untuk memastikan bahawa kanak-kanak bukan warganegara Malaysia tetapi ibu dan bapa merupakan warganegara Malaysia diberikan akses kepada Program Imunisasi COVID Kebangsaan (PICK) pada kadar yang sama seperti mana yang diterima oleh kanak-kanak warganegara Malaysia.
JAWAPAN Tuan Yang di-Pertua, Dalam usaha menangani pandemik jangkitan COVID-19 Kementerian Kesihatan menawarkan pemberian imunisasi COVID-19 secara percuma kepada semua populasi yang tinggal di Malaysia termasuk kanak-kanak tanpa mengira status warganegara atau kedudukan geografi.

Ibubapa hanya perlu membuat janji temu vaksinasi untuk anak sama ada melalui aplikasi MySejahtera atau di klinik kesihatan berhampiran tempat tinggal mereka untuk mendapatkan imunisasi COVID-19 Sekian, terima kasih.
SOALAN : 49 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB DATO' SRI HASAN BIN ARIFIN TARIKH : 28 JULAI 2022 (KHAMIS) SOALAN DATO' SRI HASAN BIN ARIFIN ( ROMPIN ) minta MENTERI DALAM NEGERI menyatakan jumlah individu yang tidak layak tetapi memiliki kad pengesahan pelarian oleh Suruhanjaya Tinggi Pertubuhan Bangsa-Bangsa Bersatu mengenai Pelarian (UNHCR) dan tindakan yang diambil kepada UNHCR susulan isu ini.
SOALAN : 49 JAWAPAN Tuan Yang Di Pertua, Untuk makluman Ahli Yang Berhormat, Kementerian Dalam Negeri sentiasa peka akan kewujudan dokumen dan kad UNHCR yang dikeluarkan secara tidak teratur oleh pihak yang tidak bertanggungjawab.
Justeru, Kementerian Dalam Negeri melalui agensi-agensi penguatkuasaan di bawahnya seperti Jabatan Imigresen Malaysia, Polis DiRaja Malaysia dan Agensi Penguatkuasaan Maritim Malaysia sentiasa proaktif untuk membuat semakan terperinci terhadap semua pendatang asing tanpa izin (PATI) semasa operasi membanteras PATI dilaksanakan.

Ini terutamanya bagi memastikan status dokumen UNHCR yang dipegang oleh mana-mana PATI adalah sahih.
Dalam keadaan terdapat keraguan terhadap dokumen atau Kad UNHCR yang dipegang oleh PATI, agensi-agensi penguatkuasaan akan membuat penahanan terhadap PATI berkenaan untuk siasatan lanjut berdasarkan kepada peruntukan undang-undang yang berkuat kuasa.

Dalam masa yang sama, Kementerian Dalam Negeri akan memaklumkan sebarang penemuan berkenaan kepada Majlis Keselamatan Negara selaku agensi peneraju berhubung pengurusan pendatang asing tanpa izin yang memegang Kad UNHCR di Malaysia.
NO SOALAN : 50 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN WILLIAM LEONG JEE KEEN [ SELAYANG ] TARIKH : 28.07.2022 (KHAMIS) SOALAN TUAN WILLIAM LEONG JEE KEEN [ SELAYANG ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan sebab-sebab penghapusan harga siling untuk ayam, telur ayam dan subsidi untuk minyak masak sawit dalam botol dan langkah-langkah yang diambil untuk memastikan bahawa terdapatnya bekalan yang mencukupi dan harga yang berpatutan.
NO SOALAN : 50 JAWAPAN Tuan Yang di-Pertua, Kerajaan tidak menghapuskan harga siling bagi Ayam dan Telur Ayam sebaliknya meneruskan pelaksanaan Penentuan Harga Maksimum bagi Ayam dan Telur Ayam sehingga 31 Ogos 2022 ini bagi memberikan kestabilan harga kepada kedua-dua item penyumbang sumber protein utama penduduk negara ini.
Manakala bagi harga minyak sawit tulen botol antara justifikasi yang diberi semasa pengumuman keputusan pemansuhan adalah bagi memastikan bekalan bahan makanan dan harga dalam pasaran adalah stabil.

Keputusan tersebut telah mengambil kira minyak masak sawit tulen botol yang sepatutnya hanya untuk kegunaan domestik yang telah disalahgunakan oleh pihak industri dan komersial serta diseleweng oleh pihak-pihak tidak bertanggungjawab.
Pemberian subsidi ke atas minyak masak sawit tulen botol juga tidak banyak memberi manfaat kepada golongan berpendapatan rendah kerana mereka lebih cenderung untuk membeli minyak masak pek polibeg 1kg yang harganya lebih murah.

Atas rasional ini, maka Kerajaan memutuskan untuk memansuhkan subsidi minyak masak botol bermula 1 Julai 2022.
Antara langkah-langkah yang telah diambil untuk memastikan bekalan mencukupi dan harga yang berpatutan adalah seperti berikut: i. Menjalankan pemantauan ke atas 20 syarikat pengeluar ayam pedaging utama yang merangkumi 3 syarikat integrator dan 17 syarikat non-integrator.

Pemantauan ini dilakukan bagi mengesan lebih awal risiko-risiko gangguan bekalan ayam pedaging di peringkat pengeluaran supaya tindakan sewajarnya dapat diambil bagi memastikan bekalan ayam di pasaran sentiasa stabil.

ii.
ii.

Membuat unjuran pengeluaran ayam dilakukan setiap bulan bagi membolehkan Kementerian merangka pelan tindakan sewajarnya sekiranya dijangkakan akan berlaku kekurangan bekalan ayam di pasaran.

NO SOALAN : 50 iii.

Melakukan pemeriksaan harian bagi memantau kedudukan bekalan dan keberadaan ayam dan telur di setiap rantaian pengedaran iaitu di peringkat pengeluar, pemborong dan peruncit.

iv.
iv.

Mengeluarkan arahan kepada peruncit untuk memperbaharui stok bekalan yang ada di premis masing-masing dan menghubungi pemborong dan pengeluar jika stok mereka jatuh ke tahap pesanan semula (re-order limit).

Sekian, terima kasih.
SOALAN NO : 51 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : JAWAB LISAN DARIPADA : DATUK SERI DR. MUJAHID BIN YUSOF RAWA [PARIT BUNTAR] TARIKH : 28 JULAI 2022 (KHAMIS) SOALAN DATUK SERI DR. MUJAHID BIN YUSOF RAWA [ PARIT BUNTAR ] minta MENTERI SUMBER MANUSIA menyatakan adakah Kerajaan menetapkan syarat polisi pengambilan buruh menggunakan warga tempatan untuk mana-mana majikan bagi mengurangkan kadar pengangguran dalam negara.
JAWAPAN Tuan Yang Di Pertua, Kerajaan pada masa ini tidak menetapkan syarat pengambilan buruh warga tempatan untuk mana-mana majikan.

Walau bagaimanapun, seperti mana peruntukan di bawah Akta Kerja 1955 (Akta 265), majikan tidak boleh mendiskriminasi warga tempatan dalam pengambilan pekerja.

Susulan daripada situasi pandemik Covid-19 yang telah memberi impak kepada pasaran pekerjaan negara, fokus utama Kerajaan adalah untuk mengekal dan memberi keutamaan kepada bakat tempatan dalam pasaran pekerjaan.
SOALAN NO : 51 Dalam usaha mengurangkan kebergantungan kepada guna tenaga asing, Kerajaan masih berpegang kepada dasar-dasar sedia ada yang memberikan keutamaan kepada penggajian pekerja tempatan seperti berikut: i. menggalakkan sektor-sektor berintensifkan buruh beralih kepada penggunaan mekanisasi dan automasi bagi mengurangkan kebergantungan ke atas pekerja asing dan mewujudkan peluang pekerjaan yang memerlukan kemahiran; ii.
penggajian pekerja asing dari mana-mana negara sumber hendaklah berdasarkan kepada keperluan sebenar industri dan sektor-sektor yang dibenarkan sahaja; iii.

melaksanakan multi-tier levy pada 1 Januari 2022 dimana pengambilan pekerja asing adalah berdasarkan Dependency Ratio Ceiling (DRC) iaitu nisbah antara pekerja tempatan dan pekerja asing; iv.
syarat-syarat permohonan pekerja asing diperketatkan dari segi penetapan nisbah pengambilan berdasarkan komposisi pekerja tempatan dan pekerja asing; v. hanya majikan yang berkeupayaan dan mematuhi standard perburuhan seperti pematuhan gaji minimum, menyediakan kemudahan penginapan beserta kemudahan asas dan tiada rekod pelanggaran kes buruh sahaja dipertimbangkan kelulusan pekerja asing.

Keupayaan majikan ditentukan melalui proses saringan dan pemeriksaan Jabatan Tenaga Kerja; vi.
mengutamakan exit policy penggajian pekerja asing dengan menyediakan pelan latihan kemahiran kepada pekerja tempatan, memberi keutamaan kepada mekanisme Industrialised Building System (IBS) dalam sektor pembinaan, peralihan kepada intensif SOALAN NO : 51 mekanisasi dan automasi, restoran berkonsepkan layan diri dan sebagainya; vii.
program Technical and Vocational Education and Training (TVET) untuk warga tempatan diperkasakan bagi melahirkan individu berkemahiran tinggi selaras dengan hasrat Negara untuk beralih daripada industri berintensif buruh kepada high end industry; dan viii.

pembiayaan latihan di bawah Pembangunan Sumber Manusia Berhad (PSMB) melalui caruman levi majikan untuk melatih semula pekerja bagi meningkatkan kemahiran pekerja.
Pada masa yang sama, beberapa dasar baharu dengan tujuan memperkukuhkan sebahagian dasar sedia ada juga telah dilaksanakan oleh Kerajaan, antaranya seperti: i. mewajibkan pengiklanan kekosongan jawatan untuk tempoh tidak kurang dari 30 hari di portal MyFutureJobs bagi tujuan pengambilan pekerja asing dan pegawai dagang (ekspatriat).
Sekiranya tiada pengisian dari kalangan pencari pekerja tempatan dalam tempoh tersebut, barulah majikan dibenarkan membuat permohonan pengambilan pekerja asing dan pegawai dagang; ii.

supaya jawatan petugas barisan hadapan (Frontliners) tidak dibenarkan kepada pekerja bukan warganegara; dan iii.
Kementerian Sumber Manusia melalui Talent Corporation Malaysia Berhad (TalentCorp) (ILMIA) telah membangunkan Critical Occupations List (COL) yang bertujuan memberi penekanan terhadap kebolehpasaran tempatan dengan mengenalpasti kemahiran dan pekerjaan yang sukar dipenuhi merangkumi keperluan tenaga kerja mahir dan separa mahir.

COL juga digunakan sebagai rujukan dalam mempertimbangkan kelulusan penggajian ekspatriat asing oleh pihak berkuasa yang terlibat.

SOALAN NO : 51 Sekian, terima kasih.


SOALAN NO : 52 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : TUAN YUSUF BIN ABD.

WAHAB (TANJONG MANIS) TARIKH : 28.7.2022 (KHAMIS) SOALAN TUAN YUSUF BIN ABD.

WAHAB (TANJONG MANIS) minta MENTERI PEMBANGUNAN LUAR BANDAR menyatakan tentang status terkini perancangan jalan dari Kampung Bruit ke Kampung Nai dan jalan dari Sentebu ke Bukit Kinyau.
SOALAN NO : 52 JAWAPAN Tuan Yang di-Pertua, Untuk makluman Yang Berhormat, kedua-dua Projek Membina Jalan Kpg Nai/Kpg.

Tg.

Mulong/Kpg.

Bruit, Bahagian Mukah dan projek Jalan Sentebu/Sare/Kpg.

Bukit Kinyau, Bahagian Sarikei telah diluluskan di bawah Rolling Plan Pertama, Rancangan Malaysia Kedua Belas (RP1, RMKe-12) Tahun 2021.

Projek Membina Jalan Kpg.

Nai/Kpg.

Tg.

Mulong/Kpg.


Bruit, Bahagian Mukah telah diluluskan dengan kos RM94.2 juta dengan skop membina jalan berturap sepanjang 15.7km dengan lebar 6.0m piawaian JKR R1.

Manakala projek Jalan Sentebu/Sare/Kpg.

Bukit Kinyau, Bahagian Sarikei pula telah diluluskan dengan kos sebanyak RM80 juta dengan skop membina jalan berturap sepanjang 15.5 km dengan lebar 6.0m piawaian JKR R1 dan beberapa buah jambatan.
Status semasa kedua-dua projek ini adalah di peringkat pertimbangan kelulusan pertapakan daripada State Planning Authority (SPA) Sarawak.

Projek ini dijangka dapat ditender pada suku tahun kedua tahun 2023.

Sekian, terima kasih.

SOALAN : 53 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB DATUK MOHD.

AZIS BIN JAMMAN (SEPANGGAR) TARIKH : 28 JULAI 2022 (KHAMIS) SOALAN DATUK MOHD.
AZIS BIN JAMMAN ( SEPANGGAR ) minta MENTERI DALAM NEGERI menyatakan daripada 282,581 pendatang asing tanpa izin (PATI) yang sudah berdaftar untuk pulang secara sukarela sehingga 23 Jun 2022 melalui program Rekalibrasi PATI :- (a) jumlah Pendatang Tanpa Izin (PATI) dari Sabah dan kewarganegaraan mereka; dan (b) berapa dari mereka yang telah pulang ke negara asal masing-masing.
SOALAN : 53 JAWAPAN Tuan Yang Di Pertua, Untuk makluman Ahli Yang Berhormat, sehingga 30 Jun 2022, jumlah PATI yang berdaftar di bawah Program Rekalibrasi Pulang adalah seramai 293,907 orang.

Terkini, jumlah pendatang asing tanpa izin (PATI) yang telah pulang ke negara asal adalah seramai 255,111 orang melibatkan jumlah kutipan sebanyak RM140,558,600 menerusi bayaran kompaun dan Pas Khas.
Untuk makluman Ahli Yang Behormat juga, Negeri Sabah tidak terlibat dalam Program Rekalibrasi Pulang dan sehingga kini, tiada PATI dari Sabah yang berdaftar.
NO SOALAN : 54 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK SERI DR. SHAMSUL ANUAR BIN HAJI NASARAH [ LENGGONG ] TARIKH : 28.07.2022 (KHAMIS) SOALAN DATUK SERI DR. SHAMSUL ANUAR BIN HAJI NASARAH [LENGGONG] minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah usaha yang dilakukan bagi membendung kenaikan kos di setiap rantaian bekalan makanan supaya peningkatan kos secara inklusif dan kesan berganda ke atas bekalan makanan tidak akan membebankan pengguna.
JAWAPAN Tuan Yang di-Pertua, Untuk makluman Ahli Yang Berhormat, Kerajaan telah dan sedang melaksanakan beberapa strategi bagi menangani isu kenaikan harga barangan.

Walau bagaimanapun, suka dinyatakan bahawa isu ini bersifat global yang turut melanda beberapa negara lain di seluruh dunia.

Ia disebabkan oleh gangguan rantai bekalan kesan pasca pandemik COVID-19 sekaligus menjadi antara faktor peningkatan harga komoditi utama dunia seperti jagung, soya, gandum dan gula.
Selain itu terdapat beberapa fakto luar kawalan seperti peningkatan kos perkapalan serta kesan perang Rusia – Ukraine.

NO SOALAN : 54 Mengambil kira faktor-faktor seperti yang telah disebut, Kerajaan telah mengambil langkah jangka pendek dan jangka panjang seperti berikut: i. RM1.1 bilion diperuntukkan kepada subsidi ayam dan telur bagi menstabilkan harga kedua-dua produk ini; ii.

Kerajaan juga dijangka membelanjakan subsidi minyak masak polibeg 1 kg sehingga RM4 bilion pada tahun ini.
Jumlah ini naik secara mendadak berbanding keperluan pada tahun 2020 dan 2021; iii.

Bagi memastikan keberadaan bekalan minyak masak di pasaran serta minyak masak bersubsidi 1 kg ini dinikmati oleh pihak yang sepatutnya, KPDNHEP melaksanakan penguatkuasaan serta operasi membanteras penyeludupan dengan menggerakkan lebih kurang 2,200 anggota penguatkuasa seluruh negara; iv.

Kerajaan juga terus mengekalkan harga RON95 sekaligus menyebabkan Kerajaan menanggung perbelanjaan yang besar bagi membantu rakyat.
Dengan tidak menaikkan harga RON95 ia telah memberi ruang supaya harga barangan dan perkhidmatan kekal stabil; dan v. Bagi membolehkan rakyat mendapat akses untuk membeli barangan pada harga berpatutan, Kerajaan meneruskan Program Jualan Keluarga Malaysia (PJKM) dengan peruntukan sebanyak RM100 juta melibatkan 222 kawasan Parlimen terlibat tanpa mengira status kawasan Parlimen tersebut.
Untuk makluman Ahli Yang Berhormat, penubuhan NACCOL yang dipengerusikan sendiri oleh YAB Perdana Menteri bukan sahaja melihat harga barang, malah ia juga melihat perkara berkaitan dasar.

Manakala, Pasukan Khas Jihad Tangani Inflasi bertindak sebagai penyelaras kepada beberapa Kementerian lain selain melapor bagi diambil tindakan secara bersama-sama.

Pelantikan Pengerusi Pasukan tersebut adalah di bawah bidang kuasa YAB Perdana Menteri.
SOALAN NO : 55 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : JAWAB LISAN DARIPADA : TUAN M. KULASEGARAN [ IPOH BARAT ] TARIKH : 28 JULAI 2022 (KHAMIS) SOALAN TUAN M. KULASEGARAN [ IPOH BARAT ] minta MENTERI SUMBER MANUSIA menyatakan : - (a) sama ada Perbadanan Pembangunan Sumber Manusia (HRD Corp) berperanan sebagai badan kawal selia Kerajaan atau syarikat berorientasikan keuntungan yang berkelakuan seperti penyedia latihan terbesar di Malaysia yang menjalankan perniagaan monopoli; dan (b) senarai jumlah perbelanjaan yang dirangkumi untuk lawatan pengerusi dan CEO ke luar negara dan butiran terperinci jenis lawatan dan keperluannya sejak tahun 202 SOALAN NO : 55 JAWAPAN Tuan Yang Di Pertua, Pembangunan Sumber Manusia Berhad (PSMB) adalah merupakan agensi Kerajaan di bawah Kementerian Sumber Manusia (KSM) yang bertaraf syarikat tertakluk di bawah Akta Pembangunan Sumber Manusia Berhad 2001 (Akta PSMB 2001) dan bukanlah syarikat yang beronrientasikan keuntungan.
PSMB bertanggungjawab untuk mendorong aspirasi pekerja berkemahiran melalui pungutan levi daripada majikan dan pembiayaan program latihan serta pembangunan untuk tenaga kerja Malaysia.

Peranan PSMB turut merangkumi penempatan pekerjaan dan latihan industri, bimbingan serta kaunseling kerjaya.

Di samping itu, PSMB turut mengembangkan peluang menjana pendapatan bagi rakyat Malaysia dari pelbagai kemahiran, latar belakang dan kemampuan.
Lawatan kerja ke luar negara yang dihadiri oleh Pengerusi dan Ketua Eksekutif PSMB adalah melibatkan negara seperti Jepun, Amerika Syarikat dan Singapura.
Lawatan ke negara-negara tersebut adalah bertujuan untuk meneroka peluang kerjasama dengan rakan kolaborasi seperti Japan Institute for Labour and Policy (JILPT) dan Pusat Inovasi & Dasar Microsoft di Washington DC, Amerika Syarikat bagi membantu meningkatkan lagi aspek pembangunan dan latihan kepada pekerja seterusnya menyumbang kepada pengukuhan pasaran buruh di Malaysia.

NO.
NO.

SOALAN : 56 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK HAJAH RUBIAH BINTI HAJI WANG [ KOTA SAMARAHAN ] TARIKH : 28.07.2022 (KHAMIS) SOALAN DATUK HAJAH RUBIAH BINTI HAJI WANG [ KOTA SAMARAHAN ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan :- (a) tahap kesediaan pihak Kementerian dalam menghadapi inflasi; dan (b) apakah langkah bagi membendung kenaikan harga barangan keperluan.
JAWAPAN Tuan Yang di-Pertua, KPDNHEP sentiasa mengambil langkah proaktif dalam menghadapi cabaran inflasi masa kini.

Demi menjaga kebajikan rakyat, Kerajaan telah melaksanakan pelbagai inisiatif dalam aspek menangani isu kenaikan harga barangan.
Antara perancangan yang telah dan terus diambil Kerajaan melalui KPDNHEP dalam menangani isu ini adalah seperti: i) Menetapkan harga siling runcit bagi item ayam dan telur yang berkuatkuasa selama dua bulan bermula 1 Julai 2022 dan mengekalkan subsidi bagi minyak masak polibag 1 kilogram pada NO.

SOALAN : 56 harga RM2.50.
Keputusan ini merupakan satu usaha Kerajaan untuk membantu meringankan beban kenaikan harga makanan yang sedang dihadapi oleh pengguna pada masa kini; ii) Pelaksanaan Program Jualan Keluarga Malaysia (PJKM) di 222 kawasan Parlimen bagi membantu golongan sasar B40 dan M40 mendapatkan barangan keperluan harian seperti ayam, ikan, telur, sayur-sayuran, minyak masak, gula, tepung, beras serta barangan proses dengan harga lebih rendah antara 20 hingga 50 peratus daripada harga pasaran setempat.
Sejak mula dilaksanakan pada Disember 2021 sehingga 30 Jun 2022, PJKM telah diadakan di 2,198 lokasi dan telah berjaya menarik seramai 3.8 juta pengunjung dengan nilai jualan yang direkodkan melebihi RM70 juta; iii) Melaksanakan Skim Harga Maksimum Musim Perayaan (SHMMP) dan juga Skim Harga Maksimum Keluarga Malaysia (SHMKM) bagi membantu rakyat mendapatkan harga barang keperluan pada paras harga yang berpatutan dan munasabah, terutamanya semasa permintaan tinggi barang-barang tertentu pada musim-musim perayaan utama; iv) Pelaksanaan Program Penyeragaman Harga.
Ini bagi membolehkan penduduk di luar bandar dan pedalaman membeli barang keperluan asas seperti beras, gula, tepung gandum, minyak masak, LPG dan Community Drumming (petrol dan diesel) pada harga yang ditetapkan atau dikawal oleh Kerajaan seperti mana di bandar; v) Mempergiatkan aktiviti-aktiviti penguatkuasaan di bawah Akta Kawalan Harga dan Antipencatutan 2011 yang bertujuan mengawal peniaga daripada mengambil keuntungan yang tidak munasabah dan secara tidak langsung barangan dapat dijual pada harga berpatutan oleh peniaga dan menguatkuasakan Perintah Kawalan Harga (Penandaan Harga oleh Penjual Runcit) 1993 dengan mewajibkan peniaga meletak tanda harga bagi membantu NO.
SOALAN : 56 rakyat membuat perbandingan harga dan akhirnya membuat pilihan harga yang lebih murah serta berpatutan; vi) Di samping itu, Kementerian turut bertanggungjawab menggerakkan mesyuarat utama dengan agenda nasional melalui Majlis Tindakan Sara Hidup Negara (MTSHN) yang merupakan platform penting untuk membincangkan isu-isu kos sara hidup rakyat secara lebih mendalam dengan pendekatan pecahan tujuh (7) kluster seperti pendidikan, penguatkuasaan, makanan, perumahan, utiliti, pengangkutan dan e-dagang.
Sehingga Jun 2022, mesyuarat ini telah bersidang sebanyak tiga (3) kali dan antara keputusan-keputusan terkini yang telah dipersetujui melalui platform ini adalah seperti pengenalan Menu Keluarga Malaysia pada harga RM3.50 (satu hidangan) menerusi Bakul Makanan Siswa Keluarga Malaysia dan pemberian moratorium bayaran sewa selama enam (6) bulan kepada pengusaha makanan di dalam kampus IPT supaya pengusaha makanan mampu menurunkan harga makanan untuk dijual kepada pelajar; vii) Selain daripada tindakan Kementerian dalam mengawal harga barangan, Kementerian turut giat dalam usaha memberikan advokasi kepada pengguna tentang bagaimana cara untuk menjadi pengguna yang bijak melalui kuasa beli pengguna dengan cara bijak berbelanja; dan viii) Memperkasa peranan Suruhanjaya Persaingan Malaysia (MyCC) dalam usaha Kerajaan menangani isu monopoli atau kedudukan dominan sesuatu perusahaan dalam mana-mana pasaran bagi pembekalan barangan dan perkhidmatan.
Siasatan terkini adalah berhubung potensi perlakuan kartel dalam industri ayam.

Sekian, terima kasih.
NO SOALAN : 57 1 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : LISAN DARIPADA : TUAN LIM LIP ENG [KEPONG] TARIKH : 28.7.2022 (KHAMIS) SOALAN TUAN LIM LIP ENG [ KEPONG ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan sebab - sebab Suruhanjaya Syarikat Malaysia dan Kerajaan tidak mengambil tindakan terhadap syarikat - syarikat amanah dan syarikat - syarikat sendirian berhad yang berpakat mengutip deposit awam secara haram dengan skim ‘Cash Trust’.
JAWAPAN Tuan Yang di-Pertua, Suruhanjaya Syarikat Malaysia (SSM) merupakan badan berkanun yang bertanggungjawab ke atas pentadbiran dan penguatkuasaan undang-undang berikut iaitu: i. Akta Suruhanjaya Syarikat Malaysia 2001 ii.

Akta Syarikat 2016 iii.

Akta Skim Kepentingan 2016 iv.

Akta Pendaftaran Perniagaan 1956 v. Akta Perkongsian Liabiliti Terhad 2012 vi.

Akta Syarikat Amanah 1949 vii.


Akta (Larangan) Kumpulan Wang Kutu 1971 NO SOALAN : 57 2 SSM juga bertanggungjawab ke atas sebarang perundangan subsidiari yang dibuat di bawah Akta yang dinyatakan di atas seperti: i. Peraturan - Peraturan Skim Kepentingan 2017 ii.

Peraturan - Peraturan Syarikat 2017 iii.

Kaedah - Kaedah Pendaftaran Perniagaan 1957 iv.


Peraturan - Peraturan Suruhanjaya Syarikat Malaysia (Perlesenan Setiausaha 2017) v. Peraturan - Peraturan Perkongsian Liabiliti Terhad 2012 SSM mengawal selia dan menguatkuasa Akta - Akta ini dan akan menjalankan siasatan sekiranya terdapat perlanggaran atau kesalahan yang dilakukan di bawah Akta - Akta ini.
Akta Syarikat Amanah 1949 adalah Akta yang mentadbir syarikat amanah di Malaysia dan setakat 30 Jun 2022 terdapat 41 syarikat amanah yang berdaftar dengan SSM.

SSM mendapati ‘Cash Trust’ adalah satu skim pelaburan di mana syarikat amanah atau syarikat mengutip deposit daripada orang awam dan perkara ini adalah di luar bidang kuasa undang - undang yang ditadbir oleh SSM.
Pengambilan deposit tanpa memiliki lesen adalah merupakan satu kesalahan di bawah Akta Perkhidmatan Kewangan 2013 yang ditadbir oleh Bank Negara Malaysia.

SSM tidak mempunyai kuasa bagi menjalankan siasatan melibatkan syarikat - syarikat amanah dan syarikat - syarikat sendirian berhad yang berpakat mengutip deposit awam secara haram dengan skim ‘Cash Trust’.

SSM telah merujuk isu ‘Cash Trust’ ini kepada Bank Negara Malaysia sekiranya terdapat perlanggaran di bawah Akta Perkhidmatan Kewangan 2013.
Selain itu, SSM juga telah merujuk kepada Suruhanjaya Sekuriti sekiranya skim pelaburan tersebut melanggar peraturan di bawah Akta Pasaran Modal dan Perkhidmatan 2007.

Sekian, terima kasih.


SOALAN NO : 58 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : DATUK HAJAH RUBIAH BINTI HAJI WANG (KOTA SAMARAHAN) TARIKH : 28.7.2022 (KHAMIS) SOALAN DATUK HAJAH RUBIAH BINTI HAJI WANG (KOTA SAMARAHAN) minta MENTERI PEMBANGUNAN LUAR BANDAR menyatakan strategi pembangunan bekalan air bersih di kawasan luar bandar khasnya di Kota Samarahan.
SOALAN NO : 58 JAWAPAN Tuan Yang di-Pertua, Untuk makluman Yang Berhormat, Kementerian sentiasa komited dalam memastikan masyarakat luar bandar sejahtera dalam pelbagai aspek kehidupan meliputi sosial, ekonomi, budaya dan persekitaran melalui Dasar Pembangunan Luar Bandar (2019-2030).

Aspirasi Teras Keempat melibatkan usaha melengkapkan liputan prasarana asas yang lengkap di luar bandar.
Prasarana yang lengkap dan berkualiti akan menyokong pembangunan ekonomi serta mewujudkan persekitaran kehidupan yang menarik dan kondusif.

Walau bagaimanapun, secara dasarnya, penyediaan bekalan air bersih dan terawat adalah di bawah tanggungjawab Kerajaan Negeri dan Pihak Berkuasa Air Negeri yang melibatkan penyediaan sumber air, pembinaan paip utama, pembinaan loji rawatan air serta pengoperasian dan penyelenggaraan.
Peranan dan matlamat Kementerian Pembangunan Luar Bandar (KPLB) adalah membantu mempercepatkan liputan dan merapatkan jurang bekalan air bersih dan terawat ke kawasan luar bandar melalui penyambungan paip retikulasi dari paip utama ke rumah-rumah atau akaun baharu di kawasan luar bandar yang belum mendapat bekalan air bersih dan terawat.
Sehubungan itu, bagi kawasan yang belum mendapat liputan bekalan air bersih dan terawat, Yang Berhormat dipohon supaya mengemukakan permohonan kepada Unit Perancang Ekonomi Negeri (UPEN) Sarawak untuk disenaraikan di dalam senarai keutamaan negeri agar permohonan ini boleh diangkat kepada Unit Perancang Ekonomi, Jabatan Perdana Menteri (UPE, JPM) untuk kelulusan projek dan peruntukan, seterusnya dilaksanakan oleh pihak Kementerian.

Sekian, terima kasih.


SOALAN : 59 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB PUAN WONG SHU QI (KLUANG) TARIKH : 28 JULAI 2022 (KHAMIS) SOALAN PUAN WONG SHU QI ( KLUANG ) minta MENTERI DALAM NEGERI menyatakan hasil siasatan berkenaan dua insiden kebocoran data peribadi rakyat Malaysia dari pengkalan data Kerajaan seperti yang dilaporkan media pada bulan Mei dan Jun 2022.
JAWAPAN Tuan Yang Di Pertua, Polis Diraja Malaysia (PDRM) telah menerima dua laporan polis pada bulan Mei dan Jun 2022 melibatkan kebocoran Data Peribadi Rakyat Malaysia.

PDRM telah menjalankan siasatan berkait Sentul Repot 8205/2022 dan Presint 7 Report 4199/2022 di bawah Seksyen 4(1) Akta Jenayah Komputer 1997 iaitu capaian tanpa kuasa dengan niat untuk melakukan atau memudahkan berlakunya kesalahan.
Memandangkan siasatan masih dijalankan, pihak Kementerian tidak berhasrat untuk mengulas lanjut agar tidak mengganggu proses siasatan.
NO SOALAN : 60 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TAN SRI HAJI IDRIS BIN JUSOH [ BESUT ] TARIKH : 28.07.2022 (KHAMIS) SOALAN Tan Sri Haji Idris bin Jusoh [ Besut ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan strategi pihak Kementerian dalam menangani masalah gangguan kekurangan bekalan ayam pada masa mendatang, khasnya selepas perlaksanaan sekatan kepada eksport ayam dan pemansuhan permit import (AP) makanan.
JAWAPAN Tuan Yang di-Pertua, Untuk makluman Yang Berhormat, komitmen kerajaan dalam membantu rakyat Keluarga Malaysia untuk menangani kenaikan kos sara hidup dibuktikan dengan meningkatkan pemberian subsidi iaitu sebanyak RM77 bilion pada tahun ini dan mungkin akan bertambah lagi berbanding dengan peruntukan asal sebanyak RM31 bilion pada tahun 2020.
Antara Subsidi yang diperuntukan oleh kerajaan bagi mengurangkan kesan kenaikkan harga barangan adalah seperti berikut: i. Minyak masak sebanyak RM4 bilion; ii.

Gandum sebanyak RM40 juta; iii.

Gas LPG sebanyak RM2.6 bilion; iv.

Diesel sebanyak RM7.5 bilion; v. RON95 sebanyak RM27 bilion; dan NO SOALAN : 60 vi.

Tarif elektrik dijangka RM6.5 bilion.


Selain itu, kerajaan turut mengambil tindakan tambahan seperti berikut: i. RM1.1 bilion diperuntukkan kepada subsidi ayam dan telur bagi menstabilkan harga kedua-dua produk ini; ii.

Kerajaan juga dijangka membelanjakan subsidi minyak masak polibeg 1 kg sehingga RM4 bilion pada tahun ini.

Jumlah ini naik secara mendadak berbanding keperluan pada tahun 2020 dan 2021; iii.
Bagi memastikan keberadaan bekalan minyak masak di pasaran serta minyak masak bersubsidi 1 kg ini dinikmati oleh pihak yang sepatutnya, KPDNHEP melaksanakan penguatkuasaan serta operasi membanteras penyeludupan dengan menggerakkan lebih kurang 2,200 anggota penguatkuasa seluruh negara; iv.

Kerajaan juga terus mengekalkan harga RON95 sekaligus menyebabkan Kerajaan menanggung perbelanjaan yang besar bagi membantu rakyat.
Dengan tidak menaikkan harga RON95 ia telah memberi ruang supaya harga barangan dan perkhidmatan kekal stabil; dan v. Bagi membolehkan rakyat mendapat akses untuk membeli barangan pada harga berpatutan, Kerajaan meneruskan Program Jualan Keluarga Malaysia (PJKM) dengan peruntukan sebanyak RM100 juta melibatkan 222 kawasan Parlimen terlibat tanpa mengira status kawasan Parlimen tersebut.
Untuk makluman Ahli Yang Berhormat, penubuhan NACCOL yang dipengerusikan sendiri oleh YAB Perdana Menteri bukan sahaja melihat harga barang, malah ia juga melihat perkara berkaitan dasar.

Manakala, Pasukan Khas Jihad Tangani Inflasi bertindak sebagai penyelaras kepada beberapa Kementerian lain selain melapor bagi diambil tindakan secara bersama-sama.

Pelantikan Pengerusi Pasukan tersebut adalah di bawah bidang kuasa YAB Perdana Menteri.
NO SOALAN : 61 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK SERI DR. HAJI DZULKEFLY BIN AHMAD [ KUALA SELANGOR ] TARIKH : 28.07.2022 (KHAMIS) SOALAN DATUK SERI DR. HAJI DZULKEFLY BIN AHMAD [ KUALA SELANGOR ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah tindakan Kementerian dalam menangani kenaikan harga dan masalah pembekalan ayam dan telur yang telah menyebabkan ketidakstabilan pasaran serta menyusahkan rakyat.
JAWAPAN: Tuan Yang di-Pertua, Kerajaan mengawal harga Ayam Hidup, Ayam Standard, Ayam Super, Telur Ayam Gred A, B dan C melalui Kawalan Harga Khas yang dikenali sebagai Penentuan Harga Maksimum Ayam dan Telur Ayam 2022.

Selain itu harga ayam dan telur ayam juga dikawal melalui Skim Harga Maksimum Musim Perayaan dan Skim Harga Maksimum Keluarga Malaysia.
Kenaikan harga ayam dan telur ayam adalah kesan kenaikan harga bahan makanan dunia seperti jagung dan soya, kenaikan gaji pekerja, kenaikan kos operasi, kos ubat dan vaksin serta lain-lain kos perladangan dan pengeluaran.

Kerajaan juga memberikan subsidi kepada penternak dalam usaha memastikan harga ayam dapat dijual pada harga yang berpatutan bagi dinikmati oleh Keluarga Malaysia.

Sekian, terima kasih.
SOALAN : 62 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB DATO' SRI AZALINA OTHMAN SAID (PENGERANG) TARIKH : 28 JULAI 2022 (KHAMIS) SOALAN DATO' SRI AZALINA OTHMAN SAID ( PENGERANG ) minta MENTERI DALAM NEGERI menyatakan jumlah kematian dalam tahanan imigresen untuk tempoh dari 2019 - Jun 2022, termasuk sebab-sebab kematian, tindakan siasatan dan adakah inkues telah dilaksanakan untuk menyiasat punca kematian dan mencegah kejadian tersebut berulang.
JAWAPAN Tuan Yang Di Pertua, Untuk makluman Ahli Yang Berhormat, Kementerian Dalam Negeri melalui Jabatan Imigresen Malaysia sentiasa komited dalam memastikan kebajikan dan keselamatan semua tahanan depot imigresen terpelihara.

Bagi tempoh bermula tahun 2019 sehingga 12 Julai 2022, terdapat 338 kematian melibatkan 294 orang tahanan lelaki, 38 orang tahanan wanita, dan enam orang tahanan kanak-kanak.
Kematian tertinggi direkodkan melibatkan warganegara Filipina dengan rekod sebanyak 144, diikuti warganegara Indonesia sebanyak 94 (27.81%) SOALAN : 62 kematian dan warganegara Myanmar sebanyak 33 (9.76%).

Manakala, kematian warganegara Bangladesh dan India masing-masing mencatatkan sebanyak 19 (5.62%) dan 13 (3.85%) daripada jumlah keseluruhan.
Antara sebab-sebab kematian yang dikenal pasti oleh pihak hospital adalah berpunca daripada jangkitan COVID-19, Tuberculosis sakit jantung, sakit buah pinggang, kanser dan jangkitan paru-paru (Pneumonia).

Kementerian Dalam Negeri melalui Jabatan Imigresen Malaysia komited dalam memastikan kebajikan dan keselamatan semua tahanan depot imigresen terpelihara.
Antara langkah-langkah yang diambil termasuklah: (i) menyediakan perkhidmatan kesihatan percuma melalui penempatan penolong pegawai perubatan Gred U29/32 untuk menguruskan perihal kesihatan tahanan daripada proses saringan awal, kes-kes ringan dan juga rawatan susulan; (ii) penyediaan makanan berkhasiat sebanyak empat kali sehari mengikut spesifikasi yang diluluskan oleh Bahagian Pemakanan, Kementerian Kesihatan Malaysia; dan (iii) menaiktaraf infrastruktur blok tahanan dari masa ke semasa agar tahap keselamatan sentiasa terjamin dan menyediakan fasiliti untuk blok wanita dan kanak-kanak serta menjalankan aktiviti pembelajaran asas serta aktiviti riadah ringan.
SOALAN NO: 63 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : TUAN SU KEONG SIONG [ KAMPAR ] TARIKH : 28 JULAI 2022 (KHAMIS) SOALAN TUAN SU KEONG SIONG [ KAMPAR ] minta MENTERI PENGANGKUTAN menyatakan perancangan Kerajaan untuk mengalakkan orang awam menggunakan pengangkutan awam untuk mengatasi masalah kesesakan lalu lintas di Bandaraya Kuala Lumpur dan kawasan Lembah Klang terutamanya sistem pengangkutan Mass Rapid Transport, Rapid KL, Monorail dan LRT.
SOALAN NO: 63 2 JAWAPAN Tuan Yang Di Pertua, 1.

Pengangkutan awam darat terbahagi kepada beberapa jenis perkhidmatan iaitu perkhidmatan bas, perkhidmatan rel serta perkhidmatan teksi dan e-hailing, yang menawarkan perkhidmatan mengikut model operasi masing-masing sepertimana yang telah ditetapkan.

2.
2.

Perkhidmatan bas terutamanya bas henti-henti menyediakan perkhidmatan pengangkutan yang menyambungkan pusat-pusat penempatan di kawasan bandar dan luar bandar untuk membawa penduduk ke lokasi utama seperti tempat kerja, sekolah dan pekan yang berdekatan.

Perkhidmatan rel terutamanya rel bandar seperti perkhidmatan MRT dan LRT merupakan perkhidmatan pengangkutan massa yang pantas serta melalui lokasi-lokasi berdensiti tinggi ke pusat bandar.

3.
3.

Perkhidmatan teksi dan e-hailing merupakan pelengkap perjalanan penumpang dalam urusan pergerakan harian.

Penumpang boleh menggunakan perkhidmatan teksi dan e-hailing sama ada sebagai pergerakan jarak dekat, jarak jauh ataupun pengantara sahaja.

Kepelbagaian jenis perkhidmatan pengangkutan awam darat ini sekaligus memberi pilihan kepada penumpang untuk melakukan pergerakan dengan lebih cepat dan mudah.

4.
4.

Dalam masa beberapa tahun lagi, sebanyak 90 km rel bandar akan ditambah ke dalam rangkaian rel di Lembah Klang / Kuala Lumpur.

Projek MRT Putrajaya (MRT2) sejauh 56.4 km dijangka siap sepenuhnya menjelang Januari 2023, manakala projek LRT3 sejauh 37.6 km pula dijangka siap sepenuhnya menjelang Februari 2024.
Selain itu, Kerajaan juga sedang melaksanakan pembinaan projek Laluan Rel Pantai Timur (ECRL) sepanjang 665 km yang merupakan projek rel yang akan menghubungkan negeri-negeri di Pantai Timur dengan Pantai Barat Semenanjung Malaysia dan dijangka siap pada tahun 2027.

SOALAN NO: 63 3 5.

Projek Iskandar Malaysia Bus Rapid Transit (IMBRT) di Johor dijangka bermula sepenuhnya pada akhir tahun 2022, dengan Fasa 1 dijangka beroperasi pada akhir tahun ini.
IMBRT mempunyai liputan rangkaian sepanjang 2,051km yang terdiri daripada 63km (Trunk Line), 1,247 km (Direct Line) dan 741km (Feeder Line) yang melibatkan pelbagai laluan.

Perkhidmatan BRT ini mampu menampung seramai 4,500 jumlah penumpang perjam sehala.

6.

Bagi memastikan kesalinghubungan perkhidmatan bas kepada rakyat, Kerajaan telah menyediakan perkhidmatan bas ‘MyBAS’ di 4 ibu negeri iaitu Kangar, Ipoh, Seremban dan Kuala Terengganu.
Bagi tahun 2022, Kerajaan telah memperuntukkan sebanyak RM78 juta bagi membiayai program ini yang turut diperluaskan ke Johor Bahru pada tahun 2022.

Selain itu, Kerajaan juga memberi bantuan sokongan dana menerusi program Dana Sementara Perkhidmatan Bas Berhenti-henti (ISBSF) kepada 46 pengendali bas yang menjalankan perkhidmatan bas berhenti-henti di seluruh Semenanjung Malaysia agar perkhidmatan bas terutamanya di laluan-laluan sosial luar bandar tidak terjejas.

7.
7.

Selain itu, Kerajaan juga telah meneruskan Pas Perjalanan Tanpa Had My50 bagi perkhidmatan rel dan bas kendalian RapidKL bagi Lembah Klang.

Kerajaan telah menyediakan peruntukan sejumlah RM115 juta untuk menampung subsidi bagi setiap pembelian pas berkenaan.

Bagi setiap pembelian pas My50 berjumlah RM50, Kerajaan menampung subsidi sebanyak RM150.
Kerajaan juga telah memperkenalkan inisiatif MyRail5 khusus bagi perkhidmatan KTM Komuter di sektor Lembah Klang, Utara dan Antarabandar Kuala Lipis – Tumpat untuk pelajar sekolah Tahun 1 sehingga Tingkatan 6 dan golongan orang kurang upaya kendalian Keretapi Tanah Melayu Berhad.

Inisiatif ini merupakan suatu usaha untuk mengurangkan kos sara hidup dan menjaga kebajikan pelajar sekolah dan golongan orang kurang upaya serta meringankan beban mereka yang menggunakan perkhidmatan kereta api.
Sekian terima kasih.
SOALAN : 64 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN AHMAD TARMIZI BIN SULAIMAN (SIK) TARIKH : 28 JULAI 2022 (KHAMIS) SOALAN TUAN AHMAD TARMIZI BIN SULAIMAN ( SIK ) minta MENTERI DALAM NEGERI menyatakan penjelasan berkenaan kenyataan oleh Pelapor Khas PBB untuk hak asasi manusia Thomas Andrews berkaitan hak tahanan kanak-kanak pelarian di depot imigresen yang perlu disemak oleh Kerajaan.
JAWAPAN Tuan Yang Di Pertua, Untuk makluman Ahli Yang Berhormat, Malaysia bukan Negara Pihak kepada Konvensyen Status Pelarian 1951 atau Protokol Status Pelarian 1967 dan sesiapa yang memasuki Malaysia secara tidak sah dianggap sebagai Pendatang Asing Tanpa Izin (PATI).

Dalam hal ini, semua tahanan PATI di depot imigresen adalah berdasarkan kepada tatacara dan prinsip kedaulatan undang-undang negara khususnya Akta Imigresen 1959/63 dan Akta Pasport 1966.
Malah pengurusan tahanan dan depot imigresen yang dilaksanakan oleh Jabatan Imigresen SOALAN : 64 Malaysia adalah berasaskan kepada Peraturan-Peraturan Imigresen (Pentadbiran dan Pengurusan Depot ) 2003.

SOALAN NO.
SOALAN NO.

65 1 PEMBERITAHUAN PERTANYAAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DR. AZMAN BIN ISMAIL [ KUALA KEDAH ] TARIKH : 28 JULAI 2022 (KHAMIS) SOALAN DR. AZMAN BIN ISMAIL minta MENTERI KESIHATAN menyatakan sama ada transisi ke fasa endemik bagi pandemik COVID-19 di Malaysia berjaya sebagaimana yang diharapkan oleh Kementerian.

Apakah perancangan Kementerian selanjutnya dalam mengawal kes-kes Omicron khususnya sub-variant BA.4 dan BA.5.
JAWAPAN Tuan Yang di-Pertua, 1.

Malaysia telah memasuki Fasa Peralihan ke Endemik COVID-19 pada 1 April 2022.

Fasa Peralihan ke Endemik ini amat penting kerana ia adalah “exit strategy” bagi membolehkan kita kembali semula kepada kehidupan yang hampir normal selepas lebih dua tahun mendepani pandemik COVID-19.
Bagi memastikan Malaysia memasuki Fasa Peralihan ke Endemik dengan lancar dan selamat, Kementerian Kesihatan Malaysia (KKM) telah menetapkan dan memantau indikator-indikator berikut: (i) Liputan Vaksinasi COVID-19: Bermula 24 Februari 2021, kerajaan telah membuat penetapan polisi pemberian vaksin COVID-19 di mana ianya meliputi kategori populasi yang layak SOALAN NO.

65 2 menerima vaksin, jenis vaksin yang digunakan, bilangan dos dan sela masa setiap dos, dos tambahan serta dos penggalak.
Perbincangan yang teliti dibuat dalam Kumpulan Kerja Teknikal (TWG) dan memperoleh kelulusan penggunaannya melalui Jawatankuasa yang berkaitan.

Sehingga 26 Julai 2022, kadar vaksinasi lengkap bagi populasi dewasa di dalam negara ialah 99.2%; manakala kadar vaksinasi dos penggalak bagi populasi dewasa ialah 68.6%.
Kadar vaksinasi yang tinggi serta ciri varian Omicron yang lebih ringan terhadap individu yang telah menerima vaksin lengkap dan dos penggalak, merupakan antara faktor utama yang diambil kira dalam membuat keputusan untuk melonggarkan sekatan terhadap sektor ekonomi dan sosial secara beransur-ansur; (ii) Penggunaan Katil Hospital: Jika dilihat secara keseluruhan penggunaan katil bukan kritikal termasuk untuk kes COVID-19 dan bukan COVID-19 adalah 69%, manakala penggunaan keseluruhan katil ICU untuk kes COVID-19 dan bukan COVID-19 adalah 60%.
Ini adalah kesan ‘decoupling’ yang diharapkan berbanding dengan kemuncak varian Delta pada Ogos 2021, dimana kenaikan secara mendadak bagi jumlah kes COVID-19 harian turut diikuti dengan kenaikan mendadak bagi kemasukan ke hospital, penggunaan ICU, penggunaan alat bantuan pernafasan mahupun kes kematian disebabkan COVID-19; (iii) Peratusan Kes Menjalani Pemantauan Di Rumah (Kategori 1 dan 2a) Yang Dirujuk Ke PKRC Dan Hospital: KKM juga mengukur satu indikator yang penting iaitu peratusan kes yang mengalami kemerosotan gejala terhadap kes yang menjalani pemantauan di rumah dan dirujuk ke PKRC atau hospital.
Sebagai contoh, data semasa pada 6 Julai 2022 menunjukkan sebanyak 0.1% pesakit telah dirujuk ke PKRC dan dan hanya 3.8% pesakit dirujuk ke hospital dalam kalangan kes COVID-19 yang direkodkan.

Peratusan kemerosotan gejala ini adalah kecil dan masih terkawal; dan SOALAN NO.
65 3 (iv) Kadar Kematian COVID-19: Kadar kematian yang disebabkan oleh jangkitan COVID-19 semasa gelombang varian Omicron yang bermula pada Januari 2022 sehingga kini menunjukkan kadar kematian tujuh (7) kali lebih rendah, iaitu hanya 0.2% berbanding 1.4 peratus semasa gelombang varian Delta yang berlaku pada penghujung Jun hingga awal November 2021.

2.

Justeru, secara keseluruhannya ia memberikan gambaran bahawa Fasa Peralihan ke Endemik adalah berjalan dengan lancar dan terkawal.

3.
Semasa menghadapi gelombang varian Delta dan Omicron sebelum ini, KKM telah melaksanakan strategi yang berlandaskan kepada empat (4) pendekatan berikut: (i) Menyelamatkan nyawa; (ii) Mengurangkan tahap keterukan jangkitan COVID-19, terutama sekali dalam kalangan golongan berisiko tinggi; (iii) Melindungi sistem kesihatan awam negara bagi memastikan ia mampu untuk berfungsi secara optima pada setiap masa; dan (iv) Memudahkan proses pemulihan penghidupan (livelihood) rakyat yang terjejas akibat kejadian pandemik yang berlaku.
4.

Sehubungan itu, bagi menghadapi ancaman varian baru COVID-19 di Malaysia sebagaimana yang turut dilaporkan di peringkat antarabangsa, KKM telah mempersiapkan beberapa langkah proaktif sebagaimana berikut: (i) Mengaktifkan semula National COVID-19 Rapid Response Task Force (RRTF) apabila peningkatan kes COVID-19 mencapai suatu nilai ambang yang dikenalpasti.

Pasukan RRTF ini ditubuhkan bagi mengelakkan krisis apabila sistem kesihatan di Malaysia semakin dibebani dengan lambakan kes COVID-19.
Antara objektif utama penubuhan pasukan RRTF adalah bagi: a. Menyelamatkan nyawa dengan memastikan akses rakyat kepada Pusat Kuarantin dan Rawatan COVID-19 Berisiko Rendah (PKRC) dan hospital terjamin serta melakukan SOALAN NO.
65 4 pemantauan kes positif COVID-19 melalui Pusat Penilaian COVID-19 secara maya (Virtual COVID-19 Assessment Centre); b. Memastikan akses kecemasan dan krisis sentiasa tersedia apabila diperlukan, seperti menyediakan jumlah ambulans yang mencukupi dan tepat waktu melalui sistem pengurusan berpusat; c. Memastikan kebajikan individu yang terkesan dengan jangkitan COVID-19 tidak terabai termasuk anak-anak kepada kes positif selain menitikberatkan kesihatan mental mereka; d. Memastikan pengendalian dan penyampaian komunikasi strategik yang berkesan bagi mengurangkan serta meredakan kegusaran dalam kalangan masyarakat umum.
(ii) Memperkenalkan penggunaan ubat antiviral Paxlovid ke dalam COVID-19 Clinical Care Pathway sejak 15 April 2022 dalam kalangan pesakit yang menerima rawatan di Klinik Kesihatan, CAC, PKRC dan hospital KKM.

Ia merupakan ubat antiviral oral pertama di Malaysia untuk merawat pesakit COVID-19 yang mengalami gejala ringan hingga sederhana, ataupun kategori 2 dan kategori 3.

Keutamaan pemberian rawatan Paxlovid→ adalah kepada kumpulan pesakit COVID-19 yang berisiko tinggi.
Seterusnya, bagi memastikan akses yang lebih baik kepada pesakit, rawatan ini telah juga diperluaskan ke fasiliti kesihatan swasta dikenal pasti bermula 20 Jun 2022.

Pemberian ubat ini kepada pesakit di fasiliti kesihatan swasta adalah secara percuma.

Namun, pesakit masih tertakluk kepada caj khidmat rundingan dan lain-lain caj berkaitan yang ditentukan oleh fasiliti kesihatan swasta tersebut.
(iii) Meningkatkan peratusan individu yang layak menerima vaksin dos penggalak bagi mengurangkan penularan jangkitan, jangkitan serius serta kematian.

KKM menggesa agar semua individu yang layak, tampil untuk mendapatkan perkhidmatan ini supaya populasi Malaysia mendapat perlindungan yang optima SOALAN NO.

65 5 terhadap penyakit COVID-19.


Bagi menggalakkan lagi individu mengambil dos penggalak ini, KKM telah mengambil langkah-langkah berikut: a. Bekerjasama dengan fasiliti swasta bagi pengoperasian PPV termasuk PPV Integrasi di fasiliti tersebut serta PPV “Offsites” serta membenarkan pemberian vaksin secara “walk-in” di semua PPV; b. Menggunakan pendekatan “outreach” bagi kawasan yang sukar dicapai; dan c. Meningkatkan hebahan melalui media sosial dan media arus perdana serta di kawasan setempat.
(iv) Memperkukuhkan pengurusan COVID-19 melalui pendigitalan pengurusan kesihatan.

Ia dilaksanakan dengan menambahbaik pengurusan COVID-19 melalui pendekatan FTTIS (Find, Test, Trace, Isolate and Support) yang diautomasikan.

Antara lain melalui pendekatan ini, individu yang menjalani ujian pengesanan COVID-19 kendiri boleh melaporkan keputusan ujian mereka ke dalam aplikasi MySejahtera – selain melakukan ujian tersebut di fasiliti kesihatan.
Keputusan ujian akan segera dikemaskini dalam MySejahtera pengguna.
Kes positif akan diberikan Perintah Pengawasan dan Pemerhatian (Home Surveillance Order; HSO) dan juga Pelepasan Perintah Pengawasan dan Pemerhatian (Release Order; RO) secara digital dan tidak perlu hadir secara fizikal di Pejabat Kesihatan Daerah mahupun COVID-19 Assessment Centre (CAC); (v) Memastikan semua CAC yang beroperasi secara fizikal (iaitu di Klinik Kesihatan dan di komuniti) mahupun secara maya bersedia untuk menerima kedatangan/ panggilan pesakit yang tinggi untuk membuat penilaian terhadap pesakit yang disahkan positif jangkitan COVID-19.
Fungsi CAC meliputi perkara-perkara berikut: SOALAN NO.
65 6 a. Mengenal pasti pesakit yang memenuhi kriteria untuk dipantau di rumah; b. Menilai dan memantau perkembangan pesakit sepanjang tempoh pengasingan; c. Memulakan rawatan Paxlovid→ kepada kumpulan pesakit COVID-19 yang berisiko tinggi dan memenuhi kriteria yang ditetapkan; d. Mengenal pasti dan menyelaras pesakit yang perlu dirujuk Pusat Kuarantin dan Rawatan COVID-19 Berisiko Rendah (PKRC)/ hospital; dan e. Menjalankan penilaian dan pelepasan (release order) kepada kes positif yang telah tamat tempoh pengasingan – bagi individu yang tidak menerima digital HSO.
(vi) Memantau rapi penularan jangkitan COVID-19 dalam masyarakat melalui pelaksanaan aktiviti survelan melibatkan lokasi sentinel influenza-like illness (ILI) dan severe acute respiratory infection (SARI) di seluruh negara.

Ia turut disokong dengan aktiviti penjujukan genom menyeluruh (whole genome sequencing – WGS) bagi virus SARS-CoV-2 serta aktiviti survelan persekitaran melalui persampelan air kumbahan dari lokasi persampelan yang dikenalpasti di seluruh negara.
(vii) Menggerakkan inisiatif Agenda Nasional Malaysia Sihat (ANMS) sejak awal tahun 2022 di semua peringkat.

Ia antara lain bertujuan untuk memperkasa kawalan kendiri kesihatan merangkumi pemerkasaan individu dalam mengambil tindakan pencegahan penyakit, menilai status kesihatan diri, memastikan kepatuhan rawatan dan mengamalkan norma baharu iaitu penjarakan fizikal, kerap mencuci tangan dan pemakaian pelitup muka.

ANMS turut memberi tumpuan kepada pemerkasaan komuniti dalam membudaya hidup sihat.
MyCHAMPION atau Malaysian Health Community Agent merupakan satu platform kolaborasi merentasi pelbagai kementerian, organisasi sektor awam, swasta dan pertubuhan bukan kerajaan sebagai rakan strategik SOALAN NO.

65 7 untuk memainkan peranan membantu Kementerian Kesihatan dalam inisiatif dan aktiviti promosi kesihatan di peringkat komuniti serta sebagai penggerak dan penyokong (advocator).
Keperluan penyelarasan sukarelawan dan agen kesihatan amat penting bagi membolehkan inisiatif ini dilaksanakan secara bersepadu dan terancang.

Adalah menjadi harapan Kerajaan agar setiap kumpulan ahli masyarakat memainkan peranan dan menjalankan tanggungjawab masing-masing menerusi pendekatan ‘whole-of-society’ dan ‘whole-of-government’ dalam memastikan Fasa Peralihan ke Endemik berjalan dengan lancar dan selamat.

Sekian, terima kasih.


SOALAN : 66 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN YUSUF BIN ABD.

WAHAB (TANJONG MANIS) TARIKH : 28 JULAI 2022 (KHAMIS) SOALAN TUAN YUSUF BIN ABD.
WAHAB ( TANJONG MANIS ) minta MENTERI DALAM NEGERI menyatakan rancangan untuk membina sebuah balai polis di kawasan Pulau Bruit untuk membendung masalah jenayah, judi dan penagihan dadah yang amat membimbangkan di kalangan remaja serta belia di kawasan pulau ini.

SOALAN : 66 JAWAPAN Tuan Yang Di Pertua, Cadangan membina balai polis ini tidak disenarai dalam perancangan pembangunan Rancangan Malaysia ekoran perjawatan bagi balai polis ini masih belum diwujudkan.
Dasar Kerajaan sedia ada telah menggariskan bahawa perancangan sesuatu projek perlu mempunyai perjawatan sebagai asas untuk dipertimbangkan serta perlu mempunyai tapak tanah yang berkeluasan lima (5) ekar yang disediakan oleh pihak Kerajaan Negeri mengikut Garis Panduan dan Peraturan bagi Perancangan Bangunan Edisi Tahun 2015, Jawatankuasa Standard dan Kos, Unit Perancang Ekonomi, Jabatan Perdana Menteri (UPE, JPM).
Pulau Bruit, Sarawak terletak di bawah bidang kuasa pentadbiran Ibu Pejabat Polis Daerah (IPD) Matu Daro manakala balai polis yang terhampir dengan pulau ini adalah Balai Polis Daro yang mana perjalanan menggunakan bot menyusuri sungai adalah selama dua (2) jam.
Berdasarkan laporan Statistik Jenayah Malaysia 2021 yang dilaporkan oleh Jabatan Perangkaan Malaysia bagi tempoh 2018 hingga 2020, IPD Matu Daro berkeupayaan untuk menangani isu keselamatan dan ketenteraman awam di kawasan pentadbirannya termasuk di Pulau Bruit.
SOALAN NO : 67 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS, TAHUN 2022 PERTANYAAN : LISAN DARIPADA : TUAN WONG CHEN (SUBANG) TARIKH : 28 JULAI 2022 TUAN WONG CHEN (SUBANG) minta MENTERI SUMBER MANUSIA menyatakan sama ada Kementerian bersetuju untuk memansuhkan monopoli sistem Sistem Pengurusan Berpusat Pekerja Asing (FWCMS) dan membenarkan platform lain untuk bersaing memproses pengambilan pekerja asing memandangkan terdapat banyak aduan bahawa monopoli ini tidak cekap dan terdedah kepada rasuah dan salah guna kuasa.
SOALAN NO : 67 JAWAPAN Tuan Yang di-Pertua, Untuk makluman, Sistem Pengurusan Berpusat Pekerja Asing (FWCMS) merupakan satu platform holistik yang terdiri daripada beberapa modul seperti: eQuota yang menguruskan permohonan pengambilan pekerja asing eVDR Yang menguruskan permohonan pengeluaran Visa Dengan Rujukan (VDR) Bio-Medical Yang memantau status kesihatan pekerja asing yang akan masuk ke dalam negara Menerusi sistem bersepadu ini, kerajaan dapat mengenalpasti mana-mana calon atau pemohon yang disenarai hitam atau pekerja asing yang mempunyai latar belakang kesihatan yang mencurigakan.
Ini bagi memastikan hanya individu yang benar-benar layak sahaja dapat bekerja di negara ini.

Sekiranya terdapat banyak platform yang dijalankan secara serentak pula, dikhuatiri akan menimbulkan isu penyelarasan seperti penetapan tarikh temuduga, pentadbiran data daan rekod yang menyulitkan proses rujukan serta pengeluaran laporan.

Sekian, terima kasih.
SOALAN NO: 68 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS (2022) PERTANYAAN : LISAN DARIPADA : TUAN SABRI BIN AZIT [ JERAI ] TARIKH : 28 JULAI 2022 ( KHAMIS ) SOALAN YB TUAN SABRI BIN AZIT [ JERAI ] minta MENTERI PERUMAHAN DAN KERAJAAN TEMPATAN menyatakan adakah benar bahawa setiap projek perumahan, pemaju perlu membayar kos sampingan seperti penyediaan tanah, caj pembangunan dan lain-lain kos kepada PBT dan Kerajaan Negeri yang menyebabkan kos rumah naik lebih 20% dan diserapkan kepada pembeli.
SOALAN NO: 68 JAWAPAN Tuan Yang di-Pertua, Untuk makluman Ahli Yang Berhormat, sebarang jenis pemajuan yang hendak dilaksanakan perlu mendapat kebenaran dan kelulusan Pihak Berkuasa Tempatan (PBT).

Kementerian Perumahan dan Kerajaan Tempatan (KPKT) telah menyediakan undang-undang, garis panduan dan pekeliling berkaitan dengan kawalan pembangunan sebagai panduan kepada PBT bagi pengiraan serta penentuan fi mengikut jenis permohonan yang dikemukakan.
Jenis permohonan yang dikenakan fi adalah seperti berikut: Bil.

Jenis Permohonan Jenis Bayaran Punca Kuasa 1.

Kebenaran Merancang Fi Kebenaran Merancang Kaedah-Kaedah Pengawalan Perancangan oleh Pihak Berkuasa Negeri (PBN) Caj Pemajuan Kaedah-Kedah Caj Pemajuan oleh Pihak Berkuasa Negeri (PBN) 2.

Pelan Kerja Tanah Fi Pelan Kerja Tanah Jadual Pertama UKBS 1984 3.

Pelan Jalan dan Parit Fi Pelan Jalan dan Parit 4.


Pelan Bangunan Fi Pelan Bangunan Fi Kumpulan Wang Perkhidmatan Kemajuan Seksyen 132 Akta Jalan, Parit dan Bangunan 1974 (Akta 133) SOALAN NO: 68 Untuk makluman Ahli Yang Berhormat jua, terdapat pelbagai faktor yang memberi kesan terhadap kenaikan harga rumah.

Antaranya adalah kenaikan harga bahan binaan seperti bahan keratan keluli dan logam serta besi yang meningkat sebanyak 13.16% hingga 19%, peningkatan kos buruh, kos logistik, jentera dan kos-kos lain.
KPKT akan sentiasa bekerjasama dengan Agensi Persekutuan yang berkaitan dalam mencari jalan penyelesaian yang terbaik bagi menangani isu kenaikan harga bahan binaan.

Dalam hal ini, KPKT melalui Panel Berkepakaran (Panel of Experts; POE) telah mengadakan satu sesi Jawatankuasa Kerja Teknikal (Technical Working Group; TWG) POE dari 5 hingga 7 Julai 2022.
POE akan membangunkan kerangka strategi bagi menyelesaikan isu-isu perumahan termasuk isu kenaikan harga bahan binaan berteraskan konsep 5K iaitu Ketersediaan, Kemampuan, Kemudahan Pembiayaan, Kualiti dan Kediaman Berdaya Huni.

Sekian, terima kasih.


SOALAN NO : 69 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : JAWAB LISAN DARIPADA : PUAN YEO BEE YIN [BAKRI] TARIKH : 28 JULAI 2022 (KHAMIS) SOALAN Puan Yeo Bee Yin [Bakri] minta MENTERI SUMBER MANUSIA menyatakan langkah-langkah yang diambil oleh Kementerian untuk menangani masalah kekurangan pekerja di hampir semua industri di Malaysia pasca COVID-19.
JAWAPAN Tuan Yang Di Pertua, Bagi mengatasi masalah ini, Kementerian melalui PERKESO telah melaksanakan inisiatif-inisiatif berikut: a) Program JaminKerja Insentif Penggajian (JKIP) di bawah Sistem Insurans Pekerjaan (SIP) dengan sasaran 300 ribu orang dan peruntukan sebanyak RM2 bilion; b) Insentif Program Perantisan, dimana insentif RM900 sebulan untuk tempoh enam bulan kepada majikan yang menggajikan golongan perantis lepasan sekolah dan graduan berumur 18 hingga 30 tahun dalam jawatan Eksekutif; SOALAN NO : 69 c) perluasan Elaun Mencari Pekerjaan (EMP) atau Program EMP+ diberikan kepada golongan yang tidak mencarum dengan PERKESO termasuklah graduan baharu, lepasan sekolah dan pekerja sektor tidak formal serta aktif mencari pekerjaan di dalam MYFutureJobs; d) mempergiatkan program sedia ada seperti Program Karnival Kerjaya (Job Carnival), Program Insentif Pengambilan Pekerja(Hiring Incentive Programme) dan Program latihan kemahiran semula (reskilling dan upskilling) serta peningkatan kemahiran melalui Penyedia Latihan yang dilantik;dan e) mempromosi portal MYFutureJobs sebagai portal carian pekerjaan; Tuan Yang Di Pertua, Seterusnya, KSM melalui Pembangunan Sumber Manusia Berhad (PSMB) telah menubuhkan HRDCorp Placement Centre (HPC) yang berperanan sebagai platform untuk memadankan pekerja dengan peluang pekerjaan yang tersedia oleh majikan.
Sehingga Jun 2022, sebanyak 42,310 peluang pekerjaan tersedia melalui HPC dan lebih 6,000 pekerja berjaya ditempatkan melalui inisiatif ini.

Sekian terima kasih.
SOALAN NO: 70 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : DATO' HAJI AHMAD NAZLAN BIN IDRIS (JERANTUT) TARIKH : 28 JULAI 2022 (KHAMIS) SOALAN DATO' HAJI AHMAD NAZLAN BIN IDRIS [JERANTUT] minta MENTERI PENGANGKUTAN menyatakan cadangan Kementerian untuk meningkatkan pengetahuan orang awam mengenai tindakan yang perlu dilakukan oleh pengguna jalan raya apabila perlu memberi laluan kepada ambulans, bomba, polis dan konvoi orang kenamaan bagi mengurangkan risiko berlaku kemalangan.
SOALAN NO: 70 2 JAWAPAN Tuan Yang Di Pertua, 1.

Kementerian Pengangkutan Malaysia (MOT) melalui Jabatan Pengangkutan Jalan Malaysia (JPJ) telah memberikan penekanan dan pendedahan awal kepada setiap bakal pemandu melalui sesi pembelajaran Kurikulum Pendidikan Pemandu (KPP01) berhubung keutamaan memberi laluan kepada kenderaan ambulans, bomba dan polis.

Keutamaan memberi laluan ini juga merupakan peraturan di bawah Seksyen 9(1) Kaedah-Kaedah Lalu Lintas Jalan 1959.

2.
2.

Selain daripada itu, bagi meningkatkan kesedaran pengguna jalan raya berhubung perkara ini, JPJ juga telah menerapkan peraturan ini dalam semua pelaksanaan kempen-kempen keselamatan jalan raya.

Di samping itu, kepentingan peraturan ini juga turut ditekankan dalam modul program Pendidikan Keselamatan Jalan Raya (PKJR) yang sedang dilaksanakan di seluruh sekolah kebangsaan di bawah Kementerian Pendidikan Malaysia (KPM).

Sekian, terima kasih.


SOALAN : 71 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN GOBIND SINGH DEO (PUCHONG) TARIKH : 28 JULAI 2022 (KHAMIS) SOALAN TUAN GOBIND SINGH DEO ( PUCHONG ) minta MENTERI DALAM NEGERI menyatakan status siasatan polis terhadap repot No.

BK TINGGI 000516/22.


JAWAPAN Tuan Yang Di Pertua, Hasil semakan yang dibuat oleh pihak Polis Diraja Malaysia (PDRM) mendapati laporan polis berkait dengan BK Tinggi Repot 516/2022 adalah kes yang diklasifikasi sebagai No Offence Disclose (NOD) memandangkan tiada sebarang kesalahan jenayah.

Tiada sebarang kertas siasatan dibuka atas laporan polis tersebut.

Pihak PDRM hanya akan menjalankan siasatan sekiranya terdapat kesalahan dan perbuatan yang menyalahi undang-undang.

SOALAN NO.
SOALAN NO.

72 1 PEMBERITAHUAN PERTANYAAN DEWAN RAKYAT MESYUARAT PERTAMA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATO' ABDULLAH SANI BIN ABDUL HAMID [ KAPAR] TARIKH : 28 JULAI 2022 (KHAMIS) SOALAN DATO' ABDULLAH SANI BIN ABDUL HAMID [ KAPAR] minta MENTERI KESIHATAN menyatakan :- (a) statistik terkini Program Imunisasi COVID-19 Kebangsaan Kanak-Kanak (PICKids); dan (b) status guru yang enggan mengambil suntikan vaksin.

SOALAN NO.

72 2 JAWAPAN Tuan Yang di-Pertua, 1.


Program Imunisasi COVID-19 Kebangsaan Kanak-kanak (PICKids) telah dilancarkan pada 3 Februari 2022, dimana sehingga sehingga 26 Julai 2022, seramai 1,767,078 atau 49.8% kanak-kanak berusia 5 hingga 11 tahun telah menerima sekurang-kurangnya 1 dos vaksin COVID-19 dan 1,485,265 (41.8%) telah melengkapkan dua dos vaksin COVID-19.
Liputan imunisasi dalam kalangan kanak-kanak 7 hingga 11 tahun yang bersekolah adalah lebih tinggi iaitu 54.1% berbanding dengan 42.34 % bagi kategori yang umur 6 tahun dan 32.8% bagi kategori umur 5 tahun.

2.

Berkenaan status guru yang enggan mengambil suntikan vaksin, dimaklumkan bahawa perkara ini adalah di bawah bidang kuasa Kementerian Pendidikan Malaysia (KPM).
KPM telah mengambil langkah melaksanakan tindakan intervensi di bawah kelolaan pegawai kaunseling dan psikologi kementerian sesi 1 sekitar bulan Januari 2022 dan sesi 2 sekitar bulan Mei 2022 kepada guru-guru yang enggan menerima dos imunisasi COVID-19.

Sekian, terima kasih.
SOALAN NO: 73 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : TUAN STEVEN CHOONG SHIAU YOON [ TEBRAU ] TARIKH : 28 JULAI 2022 (KHAMIS) SOALAN TUAN STEVEN CHOONG SHIAU YOON [ TEBRAU ] minta MENTERI PENGANGKUTAN menyatakan apakah punca yang sebenarnya menyebabkan kesesakan lalu lintas di seluruh Semenanjung selepas negara kita beralih kepada endemik COVID-19 dan apakah langkah jangka masa pendek dan panjang bagi mengatasi masalah tersebut.
SOALAN NO: 73 2 JAWAPAN Tuan Yang Di Pertua, 1.

Secara umumnya, isu kesesakan lalulintas yang berlaku saban hari di Malaysia antara lain disumbangkan oleh beberapa faktor termasuklah faktor perancangan pembangunan guna tanah yang tidak diintegrasikan dengan perancangan pembangunan pengangkutan awam, kos perumahan dan sara hidup yang tinggi di kawasan bandar utama dan kekurangan bekalan perkhidmatan pengangkutan awam darat yang berkesan dan menyeluruh.

2.
2.

Dalam hal ini, sejumlah besar orang ramai yang bekerja di dalam suatu bandar besar itu tinggal di bandar satelit yang jauh atau diluar dari bandar besar tempat mereka bekerja.

Perkara ini antaranya dapat dilihat menerusi kesesakan trafik di jalan-jalan utama memasuki bandar Kuala Lumpur pada setiap hari.
Orang ramai terpaksa memilih untuk tinggal di kawasan luar bandar besar ini disebabkan oleh faktor seperti harga atau sewa rumah yang tinggi di dalam kawasan bandar, memenuhi kehendak memiliki rumah yang lebih selesa, memiliki kediaman bertanah berbanding kediaman bertingkat dan keperluan lain seperti dekat dengan kawasan sekolah dan sebagainya.

3.
3.

Pelan pembangunan guna tanah yang umumnya tidak diintegrasikan dengan penyediaan koridor pengangkutan awam serta ketiadaan infrastruktur menyokong penyediaan perkhidmatan pengangkutan awam juga turut menyukarkan penyediaan satu sistem perkhidmatan awam darat yang tersaling hubung dan berkesan.

Maka, orang ramai terpaksa bergantung penuh kepada penggunaan kenderaan motor persendirian susulan kepada kurangnya bekalan penyediaan pengangkutan awam yang memenuhi keperluan perjalanan aktiviti harian mereka.
Perkara ini seterusnya menyaksikan lambakan dan pertambahan jumlah kenderaan yang besar pada setiap tahun di atas jalan di Malaysia, yang seterusnya menyebabkan berlakunya kesesakan lalu lintas.

SOALAN NO: 73 3 4.

Semua isu yang menyebabkan berlakunya kesesakan lalu lintas ini tidak dapat ditangani oleh Kementerian Pengangkutan (MOT) sahaja.

Perkara ini memerlukan penyelesaian yang holistik dan tindakan oleh lain-lain pihak yang berkuasa.
Namun begitu, bagi meningkatkan tahap penyediaan dan bekalan perkhidmatan pengangkutan awam darat yang merupakan skop tanggungjawab MOT, pelbagai projek pembangunan mega seperti sistem LRT, MRT, ERL dan KTMB di kawasan Lembah Kelang telah pun dilaksanakan.

5.

Dalam masa beberapa tahun lagi, sebanyak 90km rel bandar akan ditambah dalam rangkaian rel di Lembah Klang / Kuala Lumpur.
Antara projek terlibat adalah:- (i) Projek MRT Putrajaya (MRT2) yang menghubungkan Sungai Buloh – Serdang - Putrajaya sejauh 56.4km dan terdiri daripada 36 buah stesen dan 4 buah stesen provisional dijangka siap sepenuhnya menjelang Januari 2023.

Fasa 1 MRT Laluan Putrajaya sepanjang 17.5km iaitu dari Stesen Kwasa Damansara ke Kampung Batu telah pun memulakan operasi pada 16 Jun 2022.
Jajaran fasa 1 ini yang melibatkan 12 buah stesen akan memberikan perkhidmatan kepada kawasan-kawasan yang berkepadatan tinggi seperti Sungai Buloh, Damansara Damai dan Sri Damansara di Petaling Jaya, serta Kepong, Jinjang dan Kampung Batu di Kuala Lumpur; (ii) Menerusi projek MRT3 ataupun MRT Laluan Lingkaran pula, jajaran yang dicadangkan adalah sepanjang 51km dan termasuk 2 depoh dan 33 stesen (termasuk 2 stesen sementara).
10 stesen adalah merupakan stesen pertukaran yang menyambungkan MRT3 dengan stesen-stesen yang sedia ada termasuk KTM, LRT, Monorail, MRT Laluan Kajang dan MRT Laluan Putrajaya.

Sepanjang 12km daripada jajaran MRT3 adalah jajaran bawah tanah manakala 39km lagi merupakan jajaran bertingkat.

Projek ini sedang dalam fasa akhir perolehannya; SOALAN NO: 73 4 (iii) Projek LRT3 sejauh 37.6 km pula dijangka siap sepenuhnya menjelang Februari 2024.
Selain itu, Kerajaan juga sedang melaksanakan pembinaan projek Laluan Rel Pantai Timur (ECRL) sepanjang 665 km yang merupakan projek rel yang akan menghubungkan negeri-negeri di Pantai Timur dengan Pantai Barat Semenanjung Malaysia dan dijangka siap pada tahun 2027.

6.

Perkhidmatan rel-rel utama ini akan disokong pula dengan penyediaan perkhidmatan feeder bus yang menyeluruh bagi menghubungkan orang ramai dengan stesen-stesen utama terlibat.
7 Selain daripada perkhidmatan rel, perkhidmatan bas henti-henti juga akan terus dipertingkatkan.

Di dalam kawasan lembah Kelang, perkhidmatan tersebut akan terus ditambahbaik dan disediakan oleh pihak Prasarana melalui Rapid Bus.

Perkhidmatan bas henti-henti di bawah program SBST juga telah pun diperluaskan ke Johor Baharu, menjadikan keseluruhan program SBST di Semenanjung Malaysia sebanyak 5 buah negeri iaitu di Seremban, Ipoh, Kuala Terengganu dan Kangar.
MOT juga sedang merancang untuk memperluaskan lagi program SBST ini ke ibu-ibu negeri lain termasuk ke Melaka, Kuching, Kota Kinabalu, Kuantan dan Kota Bharu.

8.

Selain itu, Kerajaan juga akan terus memberi bantuan sokongan dana menerusi program Dana Sementara Perkhidmatan Bas Berhenti-henti (ISBSF) kepada 46 pengendali bas yang menjalankan perkhidmatan bas berhenti-henti di seluruh Semenanjung Malaysia agar perkhidmatan bas terutamanya di laluan-laluan sosial luar bandar tidak terjejas.

9.
9.

Perkhidmatan teksi dan e-hailing juga akan terus menjadi satu pelengkap kepada jaringan pengangkutan awam dari segi perjalanan batuan pertama dan akhir.

Sesuai dengan arus perubahan teknologi semasa, perkhidmatan e-hailing mempunyai liputan lebih meluas dan dapat memenuhi permintaan pelanggan dengan lebih baik berbanding kaedah tradisional (tahanan tepi jalan atau di pengkalan).

SOALAN NO: 73 5 Sekian.

terima kasih.


SOALAN NO : 74 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : JAWAB LISAN DARIPADA : TUAN FONG KUI LUN [ BUKIT BINTANG] TARIKH : 28 JULAI 2022 (KHAMIS) SOALAN TUAN FONG KUI LUN [ BUKIT BINTANG] minta MENTERI SUMBER MANUSIA menyatakan bilangan para penganggur berbagai latar belakang pendidikan masa kini dan usaha untuk membantu menawarkan pekerjaan untuk mereka.
SOALAN NO : 74 JAWAPAN Tuan Yang Di Pertua, Berdasarkan Survei Tenaga Buruh oleh Jabatan Perangkaan Malaysia, bilangan penganggur berbagai latar belakang pendidikan bagi tahun 2021 adalah seperti di jadual berikut : SIJIL TERTINGGI DIPEROLEHI JUMLAH (‘000) UPSR/ UPSRA atau yang setaraf 52.7 PT3/ PMR/ SRP/ LCE/ SRA atau yang setaraf 69.4 SPM atau yang setaraf 328.7 STPM atau yang setaraf 37.5 Sijil 17.7 Diploma 67.9 Ijazah 92.3 Tiada Sijil 30.3 Tidak berkenaan 36.5 JUMLAH KESELURUHAN 733.0 Bagi membantu rakyat mendapatkan pekerjaan dan mengurangkan kadar pengangguran negara, Kementerian Sumber Manusia (KSM) melalui PERKESO melaksanakan inisiatif di bawah Jamin Kerja Keluarga Malaysia atau Program JaminKerja Insentif Penggajian (JKIP) di bawah Sistem Insurans Pekerjaan (SIP) dengan sasaran 300 ribu orang dan peruntukan sebanyak RM2 bilion.
Kementerian melalui PERKESO juga telah menyediakan platform portal MYFutureJobs yang perlu dimanfaatkan oleh setiap pencari kerja.

PERKESO turut mempergiatkan beberapa program bagi menggalakkan penyertaan tenaga kerja serta memastikan pengambilan pekerja dapat dilaksanakan dengan berkesan melalui program-program berikut : SOALAN NO : 74 i.

Program Karnival Kerjaya (Job Carnival); ii.

Program Insentif Pengambilan Pekerja(Hiring Incentive Programme) ; dan iii.
Program latihan kemahiran semula (reskilling dan upskilling) dan peningkatan kemahiran melalui Penyedia Latihan yang dilantik.

PERKESO turut bekerjasama dengan Kementerian Pengajian Tinggi dan Kementerian Belia dan Sukan untuk melaksanakan program-program penempatan pekerjaan dan giat menganjurkan aktiviti temu duga termasuk kepada golongan siswazah dan belia.
Selain itu, Sistem Insurans Pekerjaan (SIP) PERKESO juga menyediakan program-program bagi peningkatan modal insan dan kebolehpasaran pekerja seperti khidmat kaunseling kerjaya, pemprofilan kemahiran, penulisan resume, mock interview, latihan persediaan temuduga, latihan kemahiran bahasa dan penyampaian serta seminar pekerjaan bagi mereka yang mencari pekerjaan.
Untuk makluman Ahli Yang Berhormat, Kementerian melalui Perbadanan Sumnber Manusia Berhad (PSMB) telah membangunkan platform e-LATiH iaitu platform pembelajaran dalam talian untuk memberi peluang kepada rakyat Malaysia meningkatkan kemahiran dan pengetahuan bagi meningkatkan prospek pekerjaan dan keupayaan menjana pendapatan melalui pelbagai kursus pembangunan peribadi dan profesional secara percuma.
Sehingga Jun 2022, seramai lebih 200 ribu pengguna telah berdaftar dengan e-LATiH dan lebih 400 ribu kursus telah diikuti.

PSMB juga menubuhkan HRDCorp Placement Centre (HPC) yang berperanan sebagai platform untuk memadankan pekerja dengan peluang pekerjaan yang tersedia oleh majikan.

Sehingga Jun 2022, sebanyak 42,310 peluang pekerjaan tersedia melalui HPC dan lebih 6,000 pekerja berjaya ditempatkan melalui inisiatif ini.
NO SOALAN: 75 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : TUAN LARRY SOON @ LARRY SNG WEI SHIEN [ JULAU ] TARIKH JAWAB : 28 JULAI 2022 (KHAMIS) SOALAN YB TUAN LARRY SOON @ LARRY SNG WEI SHIEN [ JULAU ] minta MENTERI PERUMAHAN DAN KERAJAAN TEMPATAN menyatakan adakah pihak Kementerian bercadang untuk membina balai bomba di kawasan Parlimen Julau.
Sekiranya ya, nyatakan juga apakah perkembangan terkini mengenai cadangan pembinaan fasiliti tersebut.

NO SOALAN: 75 JAWAPAN Tuan Yang di-Pertua, Untuk makluman Ahli Yang Berhormat, Kementerian Perumahan dan Kerajaan Tempatan (KPKT) melalui Jabatan Bomba dan Penyelamat Malaysia (JBPM) sentiasa komited dalam memperluaskan capaian perkhidmatan kebombaan bagi memastikan aspek keselamatan dan kesejahteraan rakyat di negeri Sarawak terus terjamin.
Pada masa kini, terdapat sebanyak 37 buah balai bomba yang beroperasi di seluruh negeri Sarawak merangkumi pelbagai kategori.

Bagi kawasan Julau, cadangan pembinaan balai bomba kategori D telah dimasukkan dalam permohonan projek Rancangan Malaysia Kedua Belas (RMKe-12), Rolling Plan Ketiga (RP3) tahun 2023.

Pihak Kementerian melalui JBPM telah mengenal pasti satu tapak balai bomba yang merupakan tanah Kerajaan Persekutuan berkeluasan 5.75 ekar berhampiran Sekolah Menengah Kebangsaan Julau.
Untuk makluman Ahli Yang Berhormat juga, Jabatan Ketua Pengarah Tanah dan Galian (JKPTG) Persekutuan Negeri Sarawak telah membuat permohonan pemberimilikan tapak tanah tersebut kepada Penguasa Tanah dan Survei Sarikei pada 30 Julai 2021 dan kini sedang menunggu kelulusan.
Buat masa ini, kawasan Julau mendapat khidmat kebombaan daripada Pasukan Bomba Sukarela (PBS) Pekan Julau dengan kekuatan seramai 20 orang anggota yang dilengkapi dengan sebuah kenderaan bomba sukarela Proton Arena, Personal Protective Equipment (PPE) dan peralatan asas pemadaman yang dibekalkan oleh JBPM Negeri Sarawak.
NO SOALAN: 75 Selain daripada itu, Kementerian melalui JBPM juga akan terus bekerjasama erat dengan Kerajaan Negeri Sarawak agar Program Community Emergency Response Team (CERT) dapat terus diperluaskan ke lokaliti atau kawasan yang berada di luar capaian perkhidmatan kebombaan.

Sehingga kini, sebanyak 16 program telah dilaksanakan di seluruh negeri Sarawak dengan penyertaan seramai 4,500 orang ahli.
Program CERT ini mampu melatih masyarakat tempatan supaya bukan sahaja mahir dalam membantu proses pemadaman awal kebakaran malahan tugas-tugas bantuan penyelamatan yang lain.
Dalam memastikan aspek pembudayaan amalan keselamatan dalam kalangan komuniti terus diperkasa, pihak Kementerian akan sentiasa mempertingkatkan kempen kesedaran keselamatan kebakaran termasuklah Program Satu Rumah Satu Alat Pemadam Api (1RAPI), Program Sedia Urus Isi Rumah (SURI), penyediaan alat pengesan asap dan gas (MyAlert), program latihan dan pencegahan di kawasan-kawasan luar bandar/ pedalaman (Outreach and Summer Camp).

Sekian, terima kasih.


SOALAN : 76 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN MUHAMMAD BAKHTIAR BIN WAN CHIK TARIKH : 28 JULAI 2022 (KHAMIS) SOALAN TUAN MUHAMMAD BAKHTIAR BIN WAN CHIK ( BALIK PULAU ) minta MENTERI DALAM NEGERI menyatakan pendapatan Ultra Kirana Sdn Bhd (UKSB) semasa menjadi pengendali visa swasta untuk visa luar negara di China dan India dan adakah khidmat UKSB akan diteruskan.
JAWAPAN Tuan Yang Di Pertua, Untuk makluman Ahli Yang Berhormat, perkhidmatan Syarikat Ultra Kirana Sdn.

Bhd.

bagi pengendalian visa luar negara telah tamat pada 14 Mei 2021.

Perkhidmatan pengendalian visa luar negara telah digantikan dengan Visa Luar Negara (VLN) secara dalam talian iaitu MyVISA.
SOALAN NO: 77 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : DATUK ABD RAHIM BIN BAKRI [ KUDAT ] TARIKH : 28 JULAI 2022 (KHAMIS) SOALAN YB DATUK ABD RAHIM BIN BAKRI [ KUDAT ] minta MENTERI PERUMAHAN DAN KERAJAAN TEMPATAN menyatakan bilakah Projek Perumahan Rakyat (PPR) Pitas yang melibatkan 440 unit dapat disiapkan sepenuhnya.
SOALAN NO: 77 JAWAPAN Tuan Yang di-Pertua, Untuk makluman Ahli Yang Berhormat, Kementerian Perumahan dan Kerajaan Tempatan (KPKT) melaksanakan projek Program Perumahan Rakyat (PPR) Pitas yang merangkumi 440 unit rumah pangsa lima tingkat, surau, dewan komuniti, tadika dan kemudahan utiliti.

Tarikh siap asal projek ini adalah pada 4 Oktober 2020.
Namun, disebabkan Arahan Perintah Kawalan Pergerakan (PKP) dan isu-isu teknikal yang merangkumi keperluan pencawang, kaedah pembinaan serta pelaksanaan kerja-kerja elektrik, Lanjutan Masa (Extension of Time - EOT) telah diberikan sebanyak tiga kali dengan tarikh siap baharu pada 15 Februari 2022.

Pada 23 Oktober 2021, pihak kontraktor telah mengemukakan surat pemberitahuan penarikan diri daripada Projek PPR Pitas kepada pihak KPKT kerana mereka menghadapi masalah kewangan dan pengurusan kerja di tapak.
Oleh itu, pada 1 Disember 2021, KPKT melalui proses Contract Coordination Panel (CCP) telah memperakukan cadangan langkah pemulihan bagi kontraktor untuk meneruskan pelaksanaan projek ini.

Antara pemulihan yang dibuat adalah meminda semula pelan pemulihan (recovery plan) di dalam Jadual Pelaksanaan Kerja (Critical Path Method – CPM) serta menambah bilangan pekerja, mesin dan peralatan di tapak.

Namun begitu, pihak kontraktor masih lagi tidak dapat memenuhi kehendak tersebut.
Pada masa ini, KPKT sedang mengambil tindakan yang sewajarnya berhubung perkara-perkara kontraktual projek ini sebelum hala tuju pelaksanaan projek termasuk tarikh siap projek yang baharu dapat ditentukan.

Sekian, terima kasih.
SOALAN NO: 78 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : TUAN TEH KOK LIM [ TAIPING ] TARIKH : 28 JULAI 2022 ( KHAMIS ) SOALAN YB TUAN TEH KOK LIM [ TAIPING ] minta MENTERI PERUMAHAN DAN KERAJAAN TEMPATAN menyatakan pencapaian dan prestasi projek Bandar Pintar bagi 5 Bandar Perintis iaitu Kuala Lumpur, Kulim, Kota Kinabalu, Johor Bahru dan Kuching serta bilakah bandar-bandar yang kurang pintar akan dilingkungi dalam Projek Bandar Pintar.
SOALAN NO: 78 JAWAPAN Tuan Yang di-Pertua, Untuk makluman Ahli Yang Berhormat, Kementerian Perumahan dan Kerajaan Tempatan (KPKT) merupakan kementerian yang menerajui pembangunan bandar pintar selaras dengan peranan dan tanggungjawab Kementerian yang meliputi hal ehwal perbandaran dan Kerajaan Tempatan.
KPKT telah membangunkan Rangka Kerja Bandar Pintar Malaysia (RKBPM) dan Mesyuarat Jemaah Menteri pada 5 Februari 2020 telah bersetuju supaya RKBPM diterima pakai sebagai panduan serta rujukan nasional dalam merancang pembangunan dan pelaksanaan bandar pintar di Malaysia.
RKBPM turut mencadangkan pelaksanaan beberapa inisiatif bandar pintar berdasarkan cabaran perbandaran yang dihadapi di lima (5) buah bandar perintis iaitu Kuala Lumpur, Kulim, Kota Kinabalu, Johor Bahru dan Kuching yang sedang dalam pelbagai peringkat pelaksanaan.

Antara inisiatif bandar pintar bagi lima (5) bandar perintis di bawah RKBPM adalah seperti berikut: i) Kuala Lumpur a. Inisiatif Smart Bin telah diperkenalkan dan boleh menjimatkan bilangan kutipan sehingga 82%.
Inisiatif ini masih diteruskan di beberapa kawasan seperti di Dataran Merdeka.

Buat masa ini, Dewan Bandaraya Kuala Lumpur (DBKL) sedang mengkaji teknologi terkini berkaitan Smart Bin bagi memperluaskan penggunaannya terutama di kawasan perumahan.

b. DBKL juga sedang menjalankan Kajian Pelaksanaan Kuala Lumpur Urban Observatory (KLUO) memandangkan Kuala Lumpur merupakan antara 6 bandar perintis bagi penyediaan Malaysia Urban Observatory (MUO) yang dilaksanakan oleh PLANMalaysia.
MUO adalah pusat pangkalan data bagi SOALAN NO: 78 membangunkan rangkaian perkongsian maklumat perbandaran untuk menyokong pembangunan bandar mampan dan pintar.

c. Komponen Smart Poles di Kuala Lumpur terdiri daripada lampu jalan yang telah ditukar kepada jenis lampu LED dan diintegrasikan dengan CCTV.

Sebanyak 45,000 unit (100%) lampu jalan di Kuala Lumpur sudah dinaik taraf kepada jenis LED sejak 2016.

Sebanyak 3,582 (100%) lampu taman juga telah dinaik taraf kepada LED.
Kerja penggantian lampu-lampu taman jenis LED telah bermula secara berperingkat dari tahun 2018. ii) Kulim a. Peningkatan liputan internet dengan sasaran 80% liputan 4G di kawasan populasi tinggi.

Perkembangan terkini menunjukkan bahawa liputan 4G di kawasan Kulim pada masa ini adalah 85% di kawasan perbandaran dan 45% di kawasan luar bandar.

b.
b.

Di bawah Inisiatif Kebun Komuniti, Majlis Perbandaran Kulim telah mewujudkan 13 Kebun Komuniti Bandar di kawasan seluas 14 ekar dengan hasil tuaian sebanyak 173 tan dari tahun 2015 hingga 2021. c. Kulim Integrated Data Based System (KIDS) telah siap pada tahun 2020 dan sentiasa dikemas kini dari semasa ke semasa.
Modul yang digunakan pada masa ini adalah Semakan Zon Pembangunan, Data Pertanian Pintar, Data Spatial Kelulusan Kebenaran Merancang, Pengurusan Data Pesakit COVID-19, Peta Pelancongan, Data Aduan Awam dan Data Kutipan Cukai.
iii) Kota Kinabalu Di Kota Kinabalu pula, bagi pelaksanaan Sistem Pengurusan Sisa Pepejal Bersepadu, Dewan Bandaraya Kota Kinabalu (DBKK) telah membuat perjanjian konsesi selama 30 tahun dengan Borneo Waste Industry Sdn Bhd (BWI) untuk mereka bentuk, membiayai, SOALAN NO: 78 membina, memiliki dan mengendalikan Integrated Waste Management Processing Plant (IWMPP) seluas 20 ekar.
Sehingga Jun 2022, Environmental Impact Assessment Pelan Pindaan Pelan Pembangunan dan Earthwork Plan telah diluluskan untuk pembinaan IWMPP tersebut.

iv) Johor Bahru a. Kajian kebolehlaksanaan Sistem Pengurusan Air Pintar telah disiapkan pada 2021.

Beberapa pelan tindakan yang telah digariskan dalam kajian tersebut sedang dalam perancangan untuk dilaksanakan oleh agensi mahupun pihak berkepentingan yang terlibat.
b. Projek rintis Sistem Lampu Isyarat Pintar pula telah selesai dilaksanakan yang melibatkan pemasangan sepuluh lampu isyarat pintar di kawasan Majlis Perbandaran Kulai.

Hasil dari projek ini menunjukkan kesan positif dari aspek:  Penjimatan Masa kepada pengguna jalanraya iaitu sehingga 28-40% bergantung kepada halatuju;  Pengurangan penggunaan bahan api sebanyak 7.97% hingga 8.24%; dan  Pengurangan pelepasan karbon sebanyak 6.87% hingga 7.68%.
v) Kuching Inisiatif bandar pintar yang dicadangkan di Kuching adalah pemasangan Sistem Lampu Isyarat Bersepadu Pintar.

Pelaksanaan Fasa 1 melibatkan naik taraf 42 lampu isyarat dan penyediaan Pusat Kawalan Trafik Kuching yang telah selesai dilaksanakan.

Pembangunan sistem pintar tersebut secara purata telah mengurangkan 45% masa perjalanan waktu kemuncak berbanding penggunaan lampu isyarat konvensional.
Untuk perancangan Fasa 2 di bawah RMK-12 (2022-2025), sebanyak 50 lampu isyarat simpang di Kuching akan dinaik taraf.

SOALAN NO: 78 Bagi bandar-bandar yang lain pula, pada masa ini Kementerian menggalakkan setiap negeri dan bandar untuk menyediakan perancangan pelaksanaan bandar pintar yang sistematik, menyeluruh dan mampan melalui pembangunan blueprint dan pelan tindakan bandar pintar.
Antara negeri yang telah membangunkan blueprint atau pelan tindakan bandar pintar adalah negeri Melaka, Johor, Selangor, Pulau Pinang, Sarawak serta Wilayah Persekutuan Kuala Lumpur, Putrajaya dan Labuan.

Sementara itu, antara bandar yang sedang menyediakan pelan tindakan bandar pintar adalah seperti Pengerang, Seremban, Klang, Kuala Langat, Ipoh, Sepang dan Iskandar Malaysia.
Pada masa yang sama, KPKT melalui PLANMalaysia juga sentiasa memastikan semua dokumen Rancangan Tempatan yang disediakan pada tahun 2019 ke atas menerapkan elemen dan keperluan bandar pintar.

Di samping itu, analisis pelaksanaan inisiatif bandar pintar oleh 129 buah PBT mendapati semua PBT termasuk dari kategori Majlis Daerah telah pun bergerak untuk melaksanakan inisiatif bandar pintar masing-masing.
Inisiatif bandar pintar yang sedang dilaksanakan oleh PBT termasuklah inisiatif asas untuk mencapai kemampanan seperti pelaksanaan Sistem Pengumpulan dan Penggunaan Semula Air Hujan (SPAH) dan kaedah pengkomposan sisa organik serta perkhidmatan kerajaan dalam talian.

Sekian, terima kasih.
NO SOALAN : 79 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK HAJI SHABUDIN BIN YAHAYA [ TASEK GELUGOR ] TARIKH : 28.07.2022 (KHAMIS) SOALAN DATUK HAJI SHABUDIN BIN YAHAYA [ TASEK GELUGOR ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan sejauh mana keberkesanan fungsi Penyelaras Kepenggunaan Parlimen dalam memantau kenaikan harga barangan dan adakah tugas itu tetap relevan.
JAWAPAN Tuan Yang di-Pertua, Penyelaras Kepenggunaan Parlimen (PKP) membantu pihak Kementerian dalam memberi panduan dan membantu ahli masyarakat membuat aduan berkaitan kepenggunaan termasuk pemfailan kepada Tribunal Tuntutan Pengguna di kawasan Parlimen masing-masing.
Perkara ini adalah termasuk juga dengan aduan berkaitan kenaikan harga barangan di pasaran di mana PKP mendapat maklum balas secara langsung daripada pemimpin dan masyarakat setempat dan disampaikan terus kepada KPDNHEP untuk tindakan penguatkuasaan.

Tugas PKP merangkumi pelbagai aspek yang berhubung kait dengan pengguna, antaranya ialah mengumpul maklumat mengenai isu-isu dan masalah kepenggunaan di kawasan Parlimen untuk dipanjangkan ke KPDNHEP Negeri/ Daerah.
Fungsi sebegini dilihat releven memandangkan PKP bertindak selaku pemudahcara antara masyarakat, pemegang taruh dan juga KPDNHEP.

Sekian, terima kasih.

SOALAN NO.


80 1 PEMBERITAHUAN PERTANYAAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN KESAVAN A/L SUBRAMANIAM [SUNGAI SIPUT] TARIKH : 28 JULAI 2022 (KHAMIS) SOALAN TUAN KESAVAN A/L SUBRAMANIAM minta MENTERI KESIHATAN menyatakan Kementerian sedia maklum akan keperluan menaik taraf Klinik Kesihatan Karai dan Klinik Kesihatan Lintang bagi menampung jumlah pesakit yang meningkat.
Nyatakan status terkini perolehan tanah seluas 5 ekar bersebelahan dengan Klinik Kesihatan Lintang dan 1.78 ekar bagi menaik taraf Klinik Kesihatan Karai.

JAWAPAN Tuan Yang di-Pertua, 1.

Untuk makluman Yang Berhormat, tapak yang dicadangkan bersebelahan Klinik Kesihatan Lintang sedia ada berada dalam kawasan banjir.
Sehubungan itu, Kementerian Kesihatan Malaysia (KKM) sedang mengenal pasti tapak yang bersesuaian berhampiran kawasan Klinik Kesihatan Lintang sedia ada untuk dijadikan tapak cadangan pembinaan Klinik Kesihatan yang baru.

KKM juga telah mendapatkan kerjasama Kerajaan Negeri Perak bagi membantu mencari tapak yang sesuai.

2.
2.

Proses perolehan tanah akan dimulakan sebaik sahaja tapak cadangan dimuktamadkan dan seterusnya KKM akan mengemukakan permohonan pembinaan Klinik Kesihatan Lintang baharu dalam Rolling Plan berikutnya.

SOALAN NO.

80 2 3.

Buat masa ini keperluan untuk menaik taraf Klinik Kesihatan Karai adalah kurang mendesak.

Klinik Kesihatan Karai menerima jumlah kehadiran pesakit seramai kira-kira 150 orang sehari dan masih boleh ditampung oleh Klinik Kesihatan Karai sedia ada.
Kawasan sedia ada juga tidak sesuai untuk dibangunkan bangunan baharu kerana keluasan tanah kurang daripada 2 ekar.

Sekiranya projek pembangunan hendak dilaksanakan, tapak lain yang sesuai perlu dikenal pasti dahulu.

4.

Selain itu, sebahagian penduduk yang tinggal di Karai dan kawasan sekitar turut boleh mendapatkan rawatan daripada Klinik Kesihatan Kuala Kangsar yang hanya terletak 6 km daripada klinik ini dan Klinik Kesihatan Sungai Siput yang terletak dalam lingkungan 8 km.

Sekian, terima kasih.


SOALAN : 81 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB PUAN NOORITA BT.

SUAL (TENOM) TARIKH : 28 JULAI 2022 (KHAMIS) SOALAN PUAN NOORITA BINTI SUAL ( TENOM ) minta MENTERI DALAM NEGERI menyatakan langkah-langkah yang telah diambil oleh Kementerian dalam menangani kes kebocoran Data Peribadi Rakyat Malaysia.
Setakat ini berapa kes dakwaan yang telah dibuat terhadap individu/jabatan yang disyaki membocorkan/menjual data peribadi rakyat Malaysia.

JAWAPAN Tuan Yang Di Pertua, Polis Diraja Malaysia (PDRM) telah menerima tiga laporan polis sepanjang tempoh tahun 2021 hingga Jun 2022 melibatkan kebocoran Data Peribadi Rakyat Malaysia.
PDRM telah menjalankan siasatan berkait Presint 7 Report 7655/2021, Sentul Repot 8205/2022 dan Presint 7 Report 4199/2022 di bawah Seksyen 4(1) Akta Jenayah Komputer 1997 iaitu capaian tanpa kuasa dengan niat untuk melakukan atau memudahkan berlakunya kesalahan.

Memandangkan siasatan masih dijalankan, pihak Kementerian tidak berhasrat untuk mengulas lanjut agar tidak mengganggu proses siasatan.
SOALAN NO : 82 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : PUAN VIVIAN WONG SHIR YEE [ SANDAKAN ] TARIKH : 28 JULAI 2022 (KHAMIS) SOALAN PUAN VIVIAN WONG SHIR YEE [ SANDAKAN ] minta MENTERI PENGANGKUTAN menyatakan apakah kaedah yang akan dilaksanakan oleh Kementerian untuk menarik syarikat penerbangan memulakan laluan penerbangan baru ke Sandakan seperti dari Pulau Pinang, Singapura dan Hong Kong agar landasan Lapangan Terbang Sandakan yang telah siap dipanjangkan baru-baru ini dapat digunakan dengan sepenuhnya.
JAWAPAN Tuan Yang Di Pertua, 1.
Kerajaan sentiasa menggalakkan mana-mana syarikat penerbangan negara atau asing untuk menyediakan perkhidmatan penerbangan antarabangsa secara terus dari luar negara termasuk dari Singapura dan Hong Kong ke Sandakan dengan mengambil langkah-langkah seperti yang berikut: (i) rundingan dua hala dengan negara-negara asing pada setiap tahun bagi mewujudkan dan meningkatkan hak-hak trafik penerbangan antara Malaysia dan negara-negara tersebut; SOALAN NO : 82 2 (ii) memasukkan Sandakan sebagai salah satu bandar untuk diliberalisasikan di bawah perjanjian ASEAN Multilateral Agreement on the Full Liberalisation of Passenger Services.
Melalui perjanjian yang telah ditandatangani dan diratifikasi oleh Malaysia ini, syarikat-syarikat penerbangan negara-negara ASEAN dibenarkan untuk mengadakan penerbangan di antara mana-mana destinasi ASEAN, tanpa had kekerapan, kapasiti dan jenis pesawat; dan (iii) menawarkan pelbagai insentif kepada syarikat-syarikat penerbangan daripada luar negara yang beroperasi ke mana-mana lapangan terbang negara termasuk ke bandar-bandar utama Sabah oleh Malaysia Airports Holdings Berhad (MAHB) menerusi Airlines Incentives Programme.
2.

Pada masa ini, syarikat-syarikat penerbangan negara seperti Malaysia Airlines Berhad (MAB), MASwings dan AirAsia menyediakan perkhidmatan penerbangan domestik ke Sandakan dengan kekerapan sebanyak 83 kali seminggu dari beberapa destinasi seperti Kuala Lumpur, Kota Kinabalu, Lahad Datu dan Tawau.

3.
3.

Bagi maksud rancangan untuk mewujudkan perkhidmatan penerbangan antarabangsa secara terus dari luar negara ke bandar-bandar utama di Malaysia khususnya di Sandakan, perkara ini merupakan perancangan yang ditentukan oleh syarikat-syarikat penerbangan Malaysia dan asing berdasarkan kepada commercial viability sesuatu laluan.

Sekian, terima kasih.


SOALAN : 83 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : PUAN TERESA KOK SUH SIM (SEPUTEH) TARIKH : 28 JULAI 2022 (KHAMIS) SOALAN PUAN TERESA KOK SUH SIM ( SEPUTEH ) minta MENTERI DALAM NEGERI menyatakan jumlah banduan yang telah dijatuhkan hukuman mati dan masih berada di penjara Malaysia setakat 30 Jun 2022 mengikut jantina dan kewarganegaraan.
Berapa di antara mereka telah membunuh diri atau cuba membunuh diri di penjara sejak tahun 2000.

SOALAN : 83 JAWAPAN Tuan Yang Di Pertua, Untuk makluman Ahli Yang Berhormat, rekod Jabatan Penjara Malaysia sehingga 5 Julai 2022 menunjukkan bahawa terdapat seramai 1,343 banduan yang telah disabitkan bersalah oleh Mahkamah dan dijatuhkan hukuman mati.
Walau bagaimanapun, hukuman mati tersebut belum dapat dilaksanakan kerana 495 orang banduan masih lagi dalam proses rayuan di peringkat Mahkamah Rayuan dan Persekutuan, manakala 848 orang dalam proses rayuan kepada Lembaga Pengampunan Negeri.

Daripada jumlah banduan akhir tersebut, seramai 1,217 (90.62%) adalah banduan lelaki manakala banduan wanita adalah seramai 126 (9.38%).
Bagi pecahan mengikut kewarganegaraan pula, rekod Jabatan Penjara Malaysia menunjukkan terdapat 849 banduan warganegara Malaysia dan 494 banduan adalah warganegara asing, yang berasal daripada 40 buah negara.

Rekod Jabatan Penjara Malaysia daripada tahun 2017 sehingga kini, telah merekodkan seramai 6 orang banduan akhir telah bertindak menggantung diri.

Manakala seramai 7 orang banduan pula telah bertindak dengan cubaan menggantung diri.

SOALAN NO.
84 1 PEMBERITAHUAN PERTANYAAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : PUAN NOR AZRINA BINTI SURIP TARIKH : 28 JULAI 2022 (KHAMIS) SOALAN PUAN NOR AZRINA BINTI SURIP [MERBOK] minta MENTERI KESIHATAN menyatakan keperluan untuk meminda Akta Racun 1952 yang melarang sebarang aktiviti mengimport, mengeksport, mengilang, membekal, menjual atau memiliki serta menggunakan ketum sekiranya manfaatnya jauh lebih baik untuk diusahakan sebagai perubatan dan mengawal ketagihan.
JAWAPAN Tuan Yang di-Pertua, 1.

Untuk makluman, tiada keperluan untuk meminda Akta Racun 1952 bagi membenarkan aktiviti pengimportan, pengeksportan, pengilangan, pembekalan, penjualan, pemilikan dan penggunaan keluaran yang mengandungi mitragynine bagi tujuan perubatan.

2.
2.

Ini kerana Akta tersebut dan satu Akta lain yang mengawal keluaran (ubat) untuk tujuan perubatan iaitu Akta Jualan Dadah 1952 tidak menghalang pengimportan dan penggunaan keluaran yang mengandungi mitragynine bagi tujuan perubatan selagi mana aktiviti tersebut dilakukan dengan mematuhi undang-undang.

3.

Namun begitu, KKM ingin memaklumkan bahawa satu Kertas Makluman Cadangan Kawalan Ketum yang disediakan oleh SOALAN NO.
84 2 Jawatankuasa Teknikal Undang-Undang Berhubung Tanaman Ketum (JTUU) yang diterajui oleh KKM telah dikemukakan kepada Jawatankuasa Bertindak Penguatkuasaan Undang-Undang (JPU) yang antara lain mengandungi cadangan kawalan ketum.

4.
4.

Selain itu, KKM juga telah menubuhkan Jawatankuasa Induk Pembangunan Industri Kanabis dan Ketum Bagi Tujuan Perubatan selaras dengan keputusan Jemaah Menteri dalam mesyuaratnya pada 13 April 2022 untuk mengkaji serta merangka hala tuju pembangunan industri kanabis dan ketum bagi tujuan perubatan.

5.
5.

Jawatankuasa ini yang dipengerusikan oleh YB Menteri Kesihatan dengan keanggotaannya terdiri daripada semua kementerian dan agensi berkaitan termasuklah Kementerian Dalam Negeri, Jabatan Peguam Negara, Kementerian Pertanian dan Industri Makanan dan Jabatan Kemajuan Islam Malaysia.

6.
6.

Justeru, hala tuju pembangunan industri ketum terutamanya penanaman ketum bagi tujuan perubatan adalah bergantung kepada keputusan Jemaah Menteri terhadap hasil dapatan Jawatankuasa ini kelak dengan mengambil kira aspek perundangan, sosiobudaya, kesihatan, ekonomi, hukum syarak dan sebagainya.

7.
7.

Dalam pada itu, sekiranya terdapat pihak yang mempunyai bukti saintifik yang mencukupi untuk menggunakan keluaran (ubat) yang mengandungi mitragynine bagi tujuan perubatan, pihak berkenaan boleh mengemukakan permohonan pendaftaran keluaran tersebut kepada Pihak Berkuasa Kawalan Dadah dan seterusnya untuk dipasarkan di Malaysia.

8.
8.

KKM ingin menekankan bahawa Akta Racun 1952 dan Akta Jualan Dadah 1952 tidak menghalang pengimportan, penjualan, pembekalan atau pengilangan keluaran mengandungi mitragynine bagi tujuan perubatan selagi mana aktiviti tersebut dilakukan dengan mematuhi undang-undang.

Sekian, terima kasih.


SOALAN : 85 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN KHALID ABD SAMAD (SHAH ALAM) TARIKH : 28 JULAI 2022 (KHAMIS) SOALAN TUAN KHALID BIN ABD SAMAD ( SHAH ALAM ) minta MENTERI DALAM NEGERI menyatakan apakah usaha-usaha pindaan terhadap undang-undang SOSMA demi menjamin hak asasi terjamin.
SOALAN : 85 JAWAPAN Tuan Yang Di Pertua, Kerajaan berpandangan bahawa undang-undang keselamatan yang berada di bawah tanggungjawab Kementerian ini termasuklah Akta Kesalahan Keselamatan (Langkah-langkah Khas) 2012 atau SOSMA masih relevan dan penting bagi memelihara ketenteraman awam dan keselamatan negara.
Polis Diraja Malaysia (PDRM) masih memerlukan undang-undang berkenaan agar tindakan segera boleh diambil untuk mengelakkan sebarang kegentaran awam dan ancaman kepada kedaulatan negara dan kesejahteraan rakyat.

Walaupun begitu, Kementerian komited untuk menambahbaik undang-undang tersebut bagi memastikan keamanan dan keselamatan Negara sentiasa terpelihara.
Dalam melaksanakan penambahbaikan terhadap undang-undang tersebut berterusan, Kementerian ini akan mengadakan sesi pengumpulan cadangan penambahbaikan dan townhall bersama pihak berkepentingan dari semasa ke semasa.
SOALAN NO: 86 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : TUAN SANISVARA NETHAJI RAYER A/L RAJAJI [ JELUTONG ] TARIKH : 28 JULAI 2022 (KHAMIS) SOALAN TUAN SANISVARA NETHAJI RAYER A/L RAJAJI [ JELUTONG ] minta MENTERI PENGANGKUTAN menyatakan apakah rancangan segera Kerajaan untuk menyelesaikan masalah kesesakan lalu lintas yang semakin teruk di Pulau Pinang.

JAWAPAN Tuan Yang Di Pertua, 1.


Bagi membantu mengurangkan kesesakan lalu lintas di Pulau Pinang, Kerajaan Negeri Pulau Pinang telah mencadangkan Projek Transit Aliran Ringan Bayan Lepas (BLLRT) di mana akan menjadi tunjang kepada pengangkutan awam berasaskan rel di Negeri Pulau Pinang sepertimana Penang Transport Masterplan (PTMP).

Bahagian Perancangan Ekonomi Negeri (BPEN) Pulau Pinang merupakan Pemilik dan Pemohon bagi Projek BLLRT tersebut.
Cadangan jajaran Projek BLLRT ini bermula dari KOMTAR dan akan melalui kawasan-kawasan berkepadatan penduduk yang tinggi serta Kawasan-kawasan industri seperti Gelugor, Bayan Baru, Bayan Lepas dan Lapangan Terbang Antarabangsa Pulau Pinang sebelum berakhir di stesen C3 yang terletak di dalam cadangan tanah tebus guna Penang South Reclamation (PSR).

SOALAN NO: 86 2 2.
SOALAN NO: 86 2 2.

Kajian kebolehlaksanaan jajaran projek BLLRT ini telah dijalankan pada tahun 2014 oleh Kerajaan Negeri Pulau Pinang dan beberapa siri perbincangan telah dijalankan oleh pihak Kerajaan Persekutuan dan Kerajaan Negeri bersama pihak-pihak yang terlibat bagi memastikan cadangan projek ini berjalan dengan lancar.

3.
3.

Kementerian Pengangkutan sentiasa bekerjasama dengan Kerajaan Negeri Pulau Pinang dalam pembangunan infrastruktur pengangkutan awam malah sangat mengalu-alukan dan sentiasa menyokong usaha Kerajaan Negeri Pulau Pinang dalam merancang dan melaksanakan pembangunan kemudahan pengangkutan awam di Pulau Pinang.

Ini dibuktikan dengan kelulusan bersyarat skim kereta api projek BLLRT ini oleh YB Menteri Pengangkutan pada 16 Julai 2019.
Lanjutan daripada kelulusan tersebut, pemeriksaan awam selama tiga (3) bulan telah dijalankan oleh Pemohon (Bahagian Perancangan Ekonomi Negeri Pulau Pinang) pada 19 Ogos 2019 hingga 19 November 2019 mengikut keperluan Seksyen 84, Akta Pengangkutan Awam Darat 2010 (Akta 715).

4.

Pada Oktober 2021, Kementerian Pengangkutan telah mengadakan lawatan tapak bersama BPEN Pulau Pinang ke jajaran BLLRT ini bagi menyelesaikan isu-isu yang berkaitan jajaran.
Kelulusan muktamad ke atas skim kereta api projek BLLRT ini akan diberikan setelah pihak pemohon memenuhi keperluan-keperluan lain yang diberikan oleh Agensi Pengangkutan Awam Darat (APAD) ke atas kelulusan bersyarat tersebut, termasuk kelulusan Environmental Impact Assessment (EIA) jajaran BLLRT bagi PSR yang masih belum diperolehi.

Sekian, terima kasih.
SOALAN : 87 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB PUAN HANNAH YEOH TSEOW SUAN (SEGAMBUT) TARIKH : 28 JULAI 2022 (KHAMIS) SOALAN PUAN HANNAH YEOH TSEOW SUAN ( SEGAMBUT ) minta MENTERI DALAM NEGERI menyatakan jumlah permohonanan kewarganegaraan yang ditolak, yang diluluskan dan masih dalam proses bagi anak angkat yang mempunyai perintah pengangkutan oleh mahkamah bermula Jun 2018 hingga Jun 2022 mengikut pecahan negeri, umur, jantina, bangsa dan agama serta nyatakan alasan penolakan tersebut.
SOALAN : 87 JAWAPAN Tuan Yang Di Pertua, Berdasarkan rekod Jabatan Pendaftaran Negara (JPN), sebanyak 316 permohonan kewarganegaraan yang diterima bagi anak angkat yang mempunyai perintah pengangkatan oleh mahkamah dari tempoh 2018 sehingga 30 Jun 2022.

Dari jumlah berkenaan, sebanyak 4 permohonan yang diluluskan, 100 permohonan yang ditolak dan 200 permohonan sedang diproses.
Statistik mengikut pecahan negeri, umur, jantina, bangsa dan agama adalah seperti berikut: PERKARA TAHUN 2018 - 2022 JANTINA NEGERI AGAMA JULAT UMUR KETURUNAN LELAKI PEREMPUAN LULUS 2018 (2) 2019 (2) - 4 Putrajaya (4) Kristian (4) 6-10 tahun (2) 11-15 tahun (2) PRC (2) Indonesia (2) TOLAK 2018 (100) 46 54 Johor (18) Kedah (10) Kelantan (4) Melaka (4) Pahang (2) P.Pinang (10) Perak (10) Terengganu (2) Kuala Lumpur (6) Putrajaya (34) Kristian (10) Buddha (78) Hindu (8) Sikhism (2) Tiada Agama (2) 0-5 tahun (10) 6-10 tahun (36) 11-15 tahun (28) 16-20 tahun (24) 21 (2) Punjabi (2) India (2) Filipino (4) Indonesia (10) Vietnam (2) Thai (14) Cina (36) Tiada Maklumat (30) PROSES 2018 (4) 2019 (82) 2020 (26) 2021 (30) 2022 (58) 90 110 Johor (22) Kedah (6) Kelantan (6) Melaka (12) Negeri Sembilan Tao (4) Islam (2) Kristian (20) Buddha (114) Hindu (16) Sikh (2) 0-5 tahun (30) 6-10 tahun (54) 11-15 Khmer (2) Laos (2) India (8) Filipino (8) Indonesia (14) Vietnam (24) SOALAN : 87 (10) Pahang (6) P.Pinang (8) Perak (26) Selangor (18) Sarawak (2) Kuala Lumpur (6) Putrajaya (78) Tiada Agama (4) Lain-Lain (2) Tiada Maklumat (36) tahun (50) 16-20 tahun (66) Thai (28) Cina (54) Lain-lain (2) Tiada Maklumat (58) BATAL 4 8 Kelantan (2) Perak (2) Sarawak (2) Putrajaya (6) Islam (2) Buddha (6) Tiada Maklumat (4) 11-15 tahun (8) 16-20 tahun (4) Melayu (2) Vietnam (2) Thai (2) Tiada Maklumat (6) JUMLAH 316 140 176 316 316 316 316 Untuk makluman Ahli Yang Berhormat, penganugerahan kewarganegaraan Malaysia kepada individu bertaraf bukan
 warganegara merupakan anugerah tertinggi dan hak eksklusif Kerajaan Persekutuan yang tidak ditawarkan dan diberikan dengan sewenang-wenangnya.
Beban untuk membuktikan kelayakan untuk dianugerahkan kewarganegaraan Malaysia ini pula adalah di bawah tanggungjawab setiap pemohon dan proses pertimbangan adalah tertakluk kepada syarat-syarat di bawah Bahagian III, Perlembagaan Persekutuan, Kaedah-Kaedah Kewarganegaraan 1964 serta perundangan berkaitan yang berkuatkuasa dalam isu pendaftaran perkahwinan, pengangkatan, kesahtarafan anak dan peraturan-peraturan imigresen.
SOALAN NO: 88 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : TUAN SYED IBRAHIM BIN SYED NOH [ LEDANG ] TARIKH JAWAB : 28 JULAI 2022 (KHAMIS) SOALAN TUAN SYED IBRAHIM BIN SYED NOH [ LEDANG ] minta MENTERI PERUMAHAN DAN KERAJAAN TEMPATAN menyatakan :- (a) kes projek perumahan terbengkalai seluruh negara yang telah dapat diselesaikan sehingga Mei 2022; dan (b) kadar keberjayaan langkah yang diambil oleh pihak Kementerian bagi kes perumahan terbengkalai berpunca daripada syarikat pemaju perumahan yang bermasalah.
SOALAN NO: 88 JAWAPAN Tuan Yang di-Pertua, Untuk makluman Ahli Yang Berhormat, dalam tempoh 13 tahun iaitu dari 2009 sehingga Jun 2022 terdapat sebanyak 338 buah projek yang telah dikategorikan sebagai projek perumahan swasta terbengkalai di seluruh Semenanjung Malaysia.

Di sepanjang tempoh tersebut, sebanyak 220 buah projek terbengkalai telah berjaya diselesaikan dan dikeluarkan dari senarai projek terbengkalai.

Ini menunjukkan kejayaan yang dicapai oleh Kementerian adalah pada kadar 65%.
Antara tindakan yang telah diambil oleh Kementerian Perumahan dan Kerajaan Tempatan (KPKT) dalam menangani masalah projek terbengkalai adalah: i. bekerjasama dengan Jabatan Insolvensi Malaysia mahu pun pelikuidasi swasta; ii.

bertindak sebagai pemudah cara atau mediator bagi membantu pelikuidasi dan kontraktor penyelamat untuk berhubung dengan Pihak Berkuasa Tempatan (PBT), agensi teknikal serta pihak pembiaya (institusi kewangan); iii.
mengenal pasti pemaju-pemaju yang berkeupayaan dan berpengalaman (white knight); iv.

menyenarai hitam pemaju-pemaju yang menyebabkan projek perumahan terbengkalai, yang terlibat dengan projek sakit, yang gagal membayar kompaun, yang “ingkar award” Tribunal Tuntutan Pembeli Rumah dan pemaju-pemaju perumahan tanpa lesen.

Apabila disenarai hitam, pemaju dan ahli lembaga pengarah syarikat terbabit tidak boleh memohon SOALAN NO: 88 Lesen Pemaju Perumahan dan Permit Iklan dan Jualan.
Senarai pemaju-pemaju yang disenarai hitam turut dipaparkan dalam laman sesawang KPKT untuk pembeli dan stakeholders yang lain rujuk apabila berhasrat untuk membeli rumah; dan v. membuat pindaan kepada Akta Pemajuan Perumahan (Kawalan dan Pelesenan) 1966 (Akta 118) yang telah dikuatkuasakan bersekali dengan Akta Pengurusan Strata 2013 (Akta 757) dan Akta Hak Milik Strata (Pindaan) 2013 (Akta 318) bermula 1 Jun 2015 untuk mengelakkan projek perumahan swasta daripada terbengkalai.

Sekian, terima kasih.
SOALAN NO: 89 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : DATUK SERI HAJI SALAHUDDIN BIN AYUB [PULAI] TARIKH : 28 JULAI 2022 (KHAMIS) SOALAN DATUK SERI HAJI SALAHUDDIN BIN AYUB [PULAI] minta MENTERI PENGANGKUTAN menyatakan mengenai aduan daripada Kesatuan Pekerja Tanah Melayu Berhad (KTMB) berkenaan set gerabak kereta api yang dibeli oleh Kementerian melalui rundingan terus yang dilaporkan sebagai tidak berkualiti dan menyusahkan operasi pihak KTMB.
SOALAN NO: 89 2 JAWAPAN Tuan Yang Di Pertua, 1.

Untuk makluman Ahli Yang Berhormat, berdasarkan rekod, kesemua set tren masih lagi beroperasi dengan baik.

Set-set tren yang dibeli telah diperiksa dan dinilai oleh Pasukan Teknikal KTMB semasa proses perolehan bagi kawalan kualiti.

Kementerian sentiasa memastikan perolehan gerabak keretapi di bawah KTMB dilaksanakan mengikut piawaian yang ditetapkan bagi memastikan kualiti gerabak yang dibekalkan.
Setiap bekalan yang diperolehi akan melalui sesi Pengujian dan Pentauliahan sebelum diterima pakai oleh Kerajaan.

2.

Dalam usaha memastikan kualiti operasi perkhidmatan KTMB sentiasa berada pada tahap yang optimum, gerabak-gerabak ini akan melalui proses “maintenance, repair and overhaul” (MRO) secara berkala mengikut kitaran masa yang telah ditetapkan.

Kementerian sentiasa memastikan perkhidmatan yang diberikan adalah yang terbaik kepada rakyat terutamanya dari aspek keselamatan dan keselesaan.
Sekian, terima kasih.

NO.
SOALAN : 90 PEMBERITAHUAN PERTANYAAN LISAN DEWAN RAKYAT MESYUARAT KEDUA PENGGAL KELIMA PARLIMEN KEEMPAT BELAS PERTANYAAN : JAWAB LISAN DARIPADA : PUAN JUNE LEOW HSIAD HUI [ HULU SELANGOR ] TARIKH : 28 JULAI 2022 (KHAMIS) SOALAN PUAN JUNE LEOW HSIAD HUI [HULU SELANGOR] minta MENTERI BELIA DAN SUKAN menyatakan apakah tindakan Kementerian dalam membantu mencegah atau mengurangkan kes muflis dalam kalangan belia dan apakah bentuk bantuan atau bimbingan yang dapat diberikan kepada golongan belia yang telah muflis tersebut.
JAWAPAN Tan Sri Yang Di Pertua, Berdasarkan data daripada Jabatan Intervensi Nasional (MDI), jumlah individu muflis bagi tahun 2022 sehingga Mei adalah 2,694 kes.

Daripada jumlah tersebut, individu berusia 35 hingga 44 tahun antara paling ramai diisytiharkan muflis (996 orang) diikuti mereka yang berusia 45 hingga 55 tahun seramai 806 orang, 25 hingga 34 tahun seramai (370 orang) dan di bawah umur 25 tahun seramai 5 orang.

NO.
NO.

SOALAN : 90 Untuk makluman Ahli Yang Berhormat, Kementerian ini pada tahun 2020 telah bekerjasama dengan Agensi Kaunseling & Pengurusan Kredit (AKPK) dalam melaksanakan program #BeliaCelikDuit dengan objektif meningkatkan kesedaran dan memberi pendidikan berkenaan panduan pengurusan kewangan yang bijak untuk belia.

Program dalam talian tersebut telah berlangsung selama 8 bulan di platform power.akpk.org.my.
Kementerian ini juga menyediakan inisiatif bagi meningkatkan kesedaran belia akan pentingnya menguruskan kewangan melalui pengisian di dalam program - program sedia ada seperti program Y-Career; myPRENEUR@apbmbg; myGig; Webinar Jom Cipta Kerja; Program Ekonomi Disital; dan Webinar Inspire!

Kerjaya Agro.
Kerjaya Agro.

Program myPRENEUR@APBMBG misalnya memberi penekanan kemahiran mengurus kewangan yang betul agar belia – belia yang ingin terlibat dalam bidang perniagaan dan keusahawanan dapat bermula dengan ilmu yang tepat sekaligus mengurangkan risiko untuk muflis apabila terlibat di dalam bidang keusahawanan.

Selain itu, antara program-program lain yang dapat dimanfaatkan oleh belia adalah seperti program Y-Career.
Program ini berbentuk acara mini karnival yang dilaksanakan dengan kerjasama rakan strategik terpilih bertujuan memberi akses kepada belia massa untuk mendapatkan maklumat dan peluang penempatan pekerjaan berdasarkan keperluan industri serta meningkatkan kebolehpasaran belia dalam bidang kerjaya.

Program merangkumi tiga (3) segmen utama iaitu sesi perkongsian, sesi penglibatan (engagement) bersama industri/ majikan dan sesi penilaian dan persediaan penempatan.
Melalui program ini juga belia diberikan peluang untuk mendapatkan pekerjaan tetap sekaligus mempunyai pendapatan bulanan bagi mengelakkan terjerumus di dalam kehidupan keberhutangan.

Sekian, terima kasih.
SOALAN : 91 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : TUAN SIVAKUMAR VARATHARAJU NAIDU (BATU GAJAH) TARIKH : 28 JULAI 2022 (KHAMIS) SOALAN TUAN SIVAKUMAR VARATHARAJU NAIDU ( BATU GAJAH ) minta MENTERI DALAM NEGERI menyatakan sama ada setuju atau tidak meletakkan Jabatan Penjara Malaysia di bawah badan kehakiman seperti negara Singapura, Thailand, Indonesia, Filipina dan beberapa negara lain.
Apakah rancangan Kerajaan untuk memastikan bajet ditambahkan kepada Jabatan Penjara Malaysia supaya program-program pemulihan banduan dilaksanakan dengan lebih berkesan dan kebajikan kakitangan penjara juga dapat diberi perhatian.

JAWAPAN Tuan Yang Di Pertua, Kementerian ingin merakamkan penghargaan di atas keprihatinan Ahli Yang Berhormat dalam perkara ini.
Untuk makluman Ahli Yang Berhormat, berdasarkan semakan oleh Jabatan Penjara Malaysia, terdapat negara yang meletakkan tanggungjawab mengawal selia perkhidmatan kepenjaraan di bawah Kementerian Dalam Negeri.

Negara-negara tersebut antaranya seperti Singapura, Brunei Darussalam, Myanmar, Cambodia, India, Pakistan dan Sepanyol.
Manakala terdapat juga negara yang meletakkan tanggungjawab mengawal selia perkhidmatan kepenjaraan di bawah Kementerian Keadilan dan Kehakiman antaranya seperti Thailand, Filipina, Indonesia, SOALAN : 91 Afrika Selatan, United Kingdom, Sweden, Jepun, Korea, Taiwan, China, Ireland, Sri Lanka dan Amerika Syarikat.

Sehubungan itu, tanggungjawab bagi mengawal selia perkhidmatan kepenjaraan akan terus dilaksanakan oleh Kementerian Dalam Negeri sejajar dengan keputusan semasa Kerajaan.
Pemulihan banduan adalah merupakan teras utama Jabatan Penjara Malaysia dan usaha penambahbaikan program pemulihan dilaksanakan secara berterusan.

Peruntukan yang melibatkan belanja mengurus dan pembangunan bagi kepentingan program pemulihan penghuni penjara sentiasa diberikan keutamaan dan saban tahun peruntukan yang disalurkan kepada Jabatan Penjara Malaysia sentiasa meningkat mengikut keperluan semasa selaras dengan hala tuju Jabatan.
Kementerian Dalam Negeri juga menyedari bahawa tugas seorang pegawai penjara adalah penting tetapi berisiko dalam menjaga dan memulihkan banduan.

Aspek kebajikan melibatkan perumahan dan kemudahan asas sentiasa dipertingkatkan untuk kegunaan pegawai penjara serta keluarga mereka.
Oleh yang demikian, Kementerian sentiasa menyokong permohonan Jabatan Penjara Malaysia yang melibatkan penambahan perjawatan, gaji dan elaun-elaun khas pegawai penjara serta penambahbaikan perumahan dan kemudahan asas untuk dikemukakan dan dipertimbangkan oleh Agensi-Agensi Pusat dari semasa ke semasa.
SOALAN : 92 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN CHARLES ANTHONY SANTIAGO ( KLANG ) TARIKH : 28 JULAI 2022 (KHAMIS) SOALAN TUAN CHARLES ANTHONY SANTIAGO ( KLANG ) minta MENTERI DALAM NEGERI menyatakan statistik secara bertulis kematian dalam tahanan (jumlah dan punca kematian) di lokap polis, penjara, pusat tahanan juvana, pusat tahanan imigresen, pusat rehabilitasi dan pusat tahanan lain dari tahun 2013 hingga 2022.
SOALAN : 92 JAWAPAN Tuan Yang Di-Pertua, Dari tahun 2013 sehingga 2021, bilangan kematian dalam lokap Polis adalah sebanyak 112 jumlah kematian.

Manakala punca kematian yang telah direkodkan adalah 3 orang HIV, 6 orang asma, 20 serangan jantung, 67 orang lain-lain penyakit, 5 orang pendarahan otak dan 11 orang gantung diri.

Manakala dari 1 Januari hingga 30 Jun 2022, jumlah kematian dalam lokap dan tahanan yang disiasat oleh Unit Siasatan Jenayah Kematian dalam Tahanan (USJKT) adalah sebanyak 19 kes.
Sebanyak tiga (3) kes berpunca dari Covid-19, tiga (3) kes penyakit jantung, dua (2) kes bunuh diri, dua (2) kes tibi, empat (4) kes lain-lain penyakit dan lima (5) kes masih menunggu analisa makmal.

Dalam pada itu, rekod Jabatan Penjara bagi tempoh Januari 2021 sehingga 5 Julai 2022 menunjukkan seramai 693 orang penghuni penjara telah meninggal dunia di hospital semasa penghuni berkaitan menerima rawatan lanjut.
Sebanyak 663 (95.67%) kematian dilaporkan adalah disebabkan berpenyakit seperti berkaitan jantung, darah, paru-paru, tibi, asma, kanser dan lain-lain.

Manakala seramai 24 (3.46%) kematian pula adalah disebabkan jangkitan HIV.

6 (0.87%) daripadanya pula telah dilaporkan mati disebabkan gantung diri dan kejadian luar biasa.
Tuan Yang diPertua, Rekod Jabatan Imigresen bagi tempoh 2015 sehingga 5 Julai 2022, terdapat 530 kematian melibatkan 460 orang tahanan lelaki, 63 orang tahanan wanita, 7 orang tahanan kanak-kanak lelaki.

Antara sebab-sebab kematian yang dikenal pasti oleh pihak hospital adalah berpunca daripada jangkitan COVID-19, Tuberculosis, sakit jantung, sakit buah pinggang, kanser dan jangkitan paru-paru (Pneumonia).
SOALAN NO: 93 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : TUAN MORDI BIMOL [ MAS GADING ] TARIKH JAWAB : 28 JULAI 2022 ( KHAMIS ) SOALAN YB TUAN MORDI BIMOL [ MAS GADING ] minta MENTERI PERUMAHAN DAN KERAJAAN TEMPATAN menyatakan apakah status pelaksanaan Program Bomba Komuniti yang diwartakan dulu dan apakah penambahbaikan yang diadakan oleh Kementerian bagi menyokong program tersebut.
SOALAN NO: 93 JAWAPAN Tuan Yang di-Pertua, Untuk makluman Ahli Yang Berhormat, Kementerian Perumahan dan Kerajaan Tempatan (KPKT) melalui Jabatan Bomba dan Penyelamat Malaysia (JBPM) sentiasa komited dalam memperluaskan capaian perkhidmatan kebombaan bagi memastikan aspek keselamatan dan kesejahteraan rakyat terus terjamin.
Pelbagai program dan inisiatif melibatkan komuniti setempat telah dilaksanakan bagi memastikan aspek readiness terus diperkasa agar komuniti mampu bertindak sebagai first responder dalam menghadapi sebarang insiden kebakaran atau kecemasan.

Untuk makluman Ahli Yang Berhormat juga, Program Bomba Komuniti adalah satu program yang dijalankan secara berterusan.

Sehingga kini, terdapat sebanyak 2,565 Pasukan Bomba Komuniti yang telah ditubuhkan di seluruh negara dengan keahlian seramai 31,123 orang.
Pasukan Bomba Komuniti yang ditubuhkan ini telah didedahkan dengan pelbagai pengetahuan asas kebombaan merangkumi aspek pemadaman dan penyelamatan.

Oleh yang demikian, secara tidak langsung Pasukan Bomba Komuniti ini mampu bertindak sebagai ejen dalam menyampaikan maklumat dan pengetahuan kepada masyarakat berkaitan amalan pencegahan kebakaran serta pembudayaan keselamatan.
Selain daripada itu, pihak Kementerian melalui JBPM sentiasa berusaha untuk menambah baik dan memperkemaskan program Bomba Komuniti agar selari dengan keperluan semasa serta risiko setempat.

Untuk makluman Ahli Yang Berhormat, JBPM kini sedang bekerjasama dengan Kementerian Perpaduan Negara (KPN) untuk menubuhkan Bomba Uniti membabitkan Rukun Tetangga di kawasan kejiranan atau perumahan.
SOALAN NO: 93 Objektif utama penubuhan Bomba Uniti ini adalah sebagai agen penyampai pengetahuan pencegahan dan keselamatan kebakaran di kawasan kejiranan Rukun Tetangga serta bertindak sebagai first responder bagi memadam kebakaran di peringkat awal.

Antara peranan Bomba Uniti adalah: i. menyampai dan menjelaskan peranan JBPM kepada masyarakat; ii.

meningkatkan amalan pencegahan kebakaran dan budaya keselamatan kebakaran dalam kalangan masyarakat setempat; iii.
meningkatkan amalan keselamatan berkenaan aktiviti di air dalam masyarakat; iv.

memberi pendedahan dan pengetahuan kepada masyarakat setempat tentang penggunaan peralatan serta pemasangan alat keselamatan kebakaran; v. memperluaskan networking dalam kalangan pemimpin masyarakat setempat, pertubuhan bukan kerajaan (NGO) dan ahli profesional dengan JBPM; dan vi.

memupuk semangat keperihatinan dalam kalangan masyarakat.
Program Bomba Uniti ini dapat menyokong pelaksanaan program Bomba Komuniti dan seterusnya perkhidmatan kebombaan di sesuatu kawasan dapat dipertingkatkan.

Sekian, terima kasih.

SOALAN NO.
94 1 PEMBERITAHUAN PERTANYAAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DR. KELVIN YII LEE WUEN [ BANDAR KUCHING ] TARIKH : 28 JULAI 2022 (KHAMIS) SOALAN DR. KELVIN YII LEE WUEN [ BANDAR KUCHING ] minta MENTERI KESIHATAN menyatakan sama ada Kementerian bercadang untuk mengemaskini protokol yang digunakan untuk memulakan “CPR” dalam keadaan kecemasan di jalan raya berikutan kes di Hospital Raja Permaisuri Bainun Hospital (HRPB) dan langkah-langkah untuk mempercepatkan tempoh respons.
JAWAPAN Tuan Yang di-Pertua, 1.
Merujuk khusus kepada kes-kes Out of Hospital Cardiac Arrest (OHCA), Perkhidmatan Perubatan Kecemasan KKM dengan kerjasama College of Emergency Physician, Academy of Medicine Malaysia, telah mengeluarkan satu garis panduan bertajuk ‘Recommendation of Minimum Standard Required For The Management of Adult Out of Hospital Cardiac Arrest In Pre Hospital Care Services’ tahun 2016 sebagai rujukan kepada semua penyedia perkhidmatan rawatan pra-hospital, sama ada kerajaan mahupun swasta, dalam penyediaan perkhidmatan resusitasi khususnya di dalam persekitaran pra hospital.
Ianya telah dibangunkan dengan meneliti isu dalam lebih sepuluh (10) bidang teras, dan merumuskan lebih daripada empat puluh (40) soalan SOALAN NO.

94 2 khusus yang berkaitan dengan pengurusan OHCA.

Menggunakan metodologi Delphi, konsensus diperolehi mengenai amalan teras untuk dispatch centres, pasukan respons pra-hospital, penamatan resusitasi dan inisiatif kualiti.
Sehubungan dengan itu, dokumen ini akan digunakan sebagai rujukan utama dalam usaha membangunkan satu polisi perkhidmatan pra-hospital yang seragam dan evidence-based yang akan digunapakai oleh semua unit Perkhidmatan Rawatan Pra Hospital dan Ambulan (PRPA) KKM di seluruh negara.

2.
2.

Bagi mempertingkatkan respons ambulans kepada kes-kes kecemasan khususnya kes-kes Priority 1, beberapa inisiatif telah dan akan dilaksanakan termasuk: (i) Kerjasama dengan pertubuhan bukan kerajaan seperti St. John Ambulance of Malaysia (SJAM) dan Persatuan Bulan Sabit Merah Malaysia (PBSMM) bagi inisiatif hotspot.

Sehingga kini terdapat 20 hotspots di seluruh negara yang telah dikenalpasti dan inisiatif ini akan diperluaskan lagi di masa-masa akan datang.
(ii) Bagi menggantikan ambulans lama dan penambahan ambulans baru, perolehan ambulans baru sebanyak 590 buah ambulans (100 jenis A dan 490 jenis B) dalam masa terdekat ini sedang giat dijalankan.

Jangkaan penerimaan pertama ambulans ini adalah sekitar suku ketiga tahun hadapan.
(iii) Bagi mengimbangi kekurangan pemandu bagi menjalankan Perkhidmatan Rawatan Pra-Hospital dan Ambulan (PRPA), Cawangan Perkhidmatan Penolong Pegawai Perubatan juga telah mengusulkan agar Penolong Pegawai Perubatan (PPP) dapat dioptimumkan fungsinya termasuk mengendalikan ambulan bagi menggantikan pemandu.
Ini juga selaras untuk menaiktaraf perkhidmatan PRPA khususnya bagi kes-kes Priority 1 dengan menugaskan dua (2) PPP di dalam satu ambulan di mana mereka akan bertindak sebagai responder pertama dan kedua di samping memandu ambulan.

Perkara ini SOALAN NO.

94 3 sedang diteliti dan akan dimuktamadkan dalam masa terdekat ini.
(iv) Penubuhan Institut Kebangsaan Pra-Hospital dan Perubatan Bencana sedang dirancang dan akan dilaksanakan bagi memperkasakan tadbir urus perkhidmatan pra-hospital dan pengurusan bencana di negara ini.

Institut ini akan menyatukan perngurusan perkhidmatan ambulans KKM di bawah satu pengurusan, membangunkan piawai model of care dan medical intervention berdasarkan evidence-based, serta advokasi perkhidmatan termasuk penggubalan undang-undang bagi mengawalselia perkhidmatan ambulans di negara ini.
(v) Penyumberluaran perkhidmatan ambulans kepada sektor swasta bagi menampung keperluan yang tidak dapat ditampung oleh KKM.

Perkara ini sedang diteliti dan akan dimuktamadkan dalam masa terdekat ini.

3.

Diharapkan segala inisiatif ini dapat dilaksanakan dengan jayanya demi menjaga kepentingan rakyat Malaysia.

Sekian, terima kasih.


SOALAN NO: 95 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : DR. ONG KIAN MING [ BANGI ] TARIKH : 28 JULAI 2022 (KHAMIS) SOALAN DR. ONG KIAN MING [ BANGI ] minta MENTERI PENGANGKUTAN menyatakan mengapa stesen KTM di Kajang 2 masih belum beroperasi dan bila stesen itu akan dibuka kepada orang ramai.

JAWAPAN Tuan Yang Di Pertua, 1.


Stesen KTM Kajang 2 kini dalam fasa penyiapan akhir yang melibatkan kerja-kerja pemasangan sistem Auto Fare Collection (AFC) dan dijangka akan disiapkan pada 30hb Ogos 2022.

2.

Selanjutnya Stesen KTM Kajang 2 dijangka akan dibuka kepada orang ramai pada 30hb September 2022.

Sekian, terima kasih.


SOALAN NO: 96 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : TUAN WONG CHEN [SUBANG] TARIKH : 28 JULAI 2022 (KHAMIS) SOALAN TUAN WONG CHEN [SUBANG] minta MENTERI PENGANGKUTAN menyatakan komitmen dan bajet Menteri untuk menyelesaikan isu sambungan atau last mile connectivity yang dihadapi oleh penduduk Subang dari stesen LRT tempatan.

SOALAN NO: 96 2 JAWAPAN Tuan Yang Di Pertua, 1.


Rapid Bus telah memperkenalkan perkhidmatan Bas Perantara LRT (LRT Feeder Bus) dalam radius 2 km dari stesen LRT berdekatan yang bertujuan untuk meningkatkan dan menambah baik sambungan first and last mile, menyediakan perkhidmatan yang lebih pantas dan menggalakkan penumpang baru untuk menggunakan perkhidmatan bas pengantara ke destinasi pilihan.

2.
2.

Servis bas perantara ini mula beroperasi seawal jam 6 pagi sehingga 11:30 malam dengan kekerapan 30 minit semasa waktu puncak dan 1 jam di luar waktu puncak dengan kadar tambang serendah RM1 sahaja.

Servis ini merangkumi kawasan-kawasan Program Perumahan Rakyat (PPR) yang turut memberi kemudahan serta kelancaran perjalanan harian bagi golongan B40 dan pengguna lain.

3.

Stesen LRT yang berdekatan di kawasan Subang dan mempunyai kemudahan last mile connectivity adalah stesen LRT Subang dan BRT USJ7.
Penduduk di Kawasan Subang boleh menggunakan perkhidmatan bas perantara (feeder bus) laluan T776B.

Bas perantara ini akan memberikan sambungan antara stesen LRT dan BRT USJ7 dengan kawasan-kawasan sekitarnya seperti Pangsapuri Permai, Pusat Industri IKS USJ 1, Medan Selera USJ 1, Pangsapuri Jati, Zon Perindustrian USJ 1, SMK USJ 8 dan Goodyear Court 3.

4.
4.

Rapid Bus akan terus berusaha untuk menambah baik first and last mile connectivity yang ditawarkan pada masa ini dan terbuka untuk meluaskan lagi lingkungan kawasan bagi kategori first and last mile pada masa akan datang.

5.

Selain daripada itu, orang ramai juga boleh menggunakan perkhidmatan e-hailing mahupun teksi di lokasi terlibat.

Sekian, terima kasih.
SOALAN NO: 96 3 SOALAN NO : 97 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : DATUK SERI PANGLIMA MADIUS TANGAU [ TUARAN ] TARIKH : 28 JULAI 2022 (KHAMIS) SOALAN DATUK SERI PANGLIMA MADIUS TANGAU [ TUARAN ] minta MENTERI PENGANGKUTAN menyatakan adakah Kerajaan bercadang untuk mewujudkan undang-undang mewajibkan syarikat penerbangan untuk membayar pampasan kepada penumpang yang terlibat penerbangan masa yang dijadualkan semula.
JAWAPAN Tuan Yang di-Pertua, 1.

Kod Perlindungan Pengguna Penerbangan Malaysia 2016 (Malaysian Aviation Consumer Protection Code 2016, MACPC) telah dikuatkuasakan oleh Suruhanjaya Penerbangan Malaysia (MAVCOM) mulai 1 Julai 2016.

Kod ini bertujuan untuk melindungi hak dan kepentingan pengguna dengan memastikan semua aduan terhadap syarikat-syarikat penerbangan diambil tindakan dan diselesaikan.

2.
2.

Syarikat penerbangan yang menunda penerbangan atas faktor di bawah kawalan syarikat penerbangan seperti masalah operasi, komersial atau teknikal adalah tertakluk untuk pampasan dan penjagaan kepada penumpang sepertimana yang diperuntukkan di dalam MACPC.

SOALAN NO : 97 2 3.
SOALAN NO : 97 2 3.

Suruhanjaya Penerbangan Malaysia (MAVCOM) telah menjalankan siasatan awal dan kini sedang menjalankan siasatan secara mendalam terhadap syarikat-syarikat penerbangan termasuk syarikat penerbangan tambang murah berhubung dengan penundaan penerbangan semasa tempoh perjalanan Hari Raya Aidilfitri 2022.

Tindakan selanjutnya akan diambil selepas proses siasatan selesai dijalankan.

4.
4.

Sekiranya syarikat penerbangan gagal mematuhi MACPC, MAVCOM boleh mengenakan penalti kewangan sebanyak amaun yang tidak melebihi RM200,000, dan ketidakpatuhan kedua atau berikutnya, amaun sepuluh kali daripada penalti kewangan yang dikenakan bagi ketidakpatuhan yang pertama.

Dari tahun 2018 sehingga 2020, MAVCOM telah mengenakan penalti sebanyak RM4.72 juta ke atas kegagalan syarikat penerbangan dalam mematuhi pelbagai kesalahan di bawah MACPC.

5.
Berdasarkan MACPC 2016, sekiranya penerbangan dibatalkan oleh syarikat penerbangan yang dikategorikan sebagai “dalam kawalan” syarikat penerbangan, sebagai contoh pembatalan atas sebab teknikal, atau kapasiti penumpang yang tidak memuaskan menyebabkan penerbangan tersebut dilewatkan atau dibatalkan, maka berdasarkan Peraturan 12 MACPC 2016, penumpang hendaklah ditawarkan pilihan-pilihan berikut: (i) pembayaran ganti dalam masa 30 hari, daripada kos tiket sepenuhnya pada harga yang dibeli, termasuk cukai dan fi, bagi bahagian atau bahagian- bahagian perjalanan yang tidak dilakukan jika penerbangan itu tidak lagi menyediakan perkhidmatan bagi apa-apa maksud berhubung dengan rancangan perjalanan asal penumpang tanpa hak untuk menaiki pesawat, atau (ii) perubahan laluan dalam keadaan pengangkutan yang setanding ke destinasi akhir mereka pada peluang yag terawal atau pada tarikh yang kemudian mengikut kemudahan SOALAN NO : 97 3 pengguna, tertakluk kepada ketersediaan tempat duduk tanpa dikenakan bayaran tambahan.
6.

Dalam situasi berbeza di mana pengguna sendiri yang membatalkan penerbangan, maka bayaran balik tiket kepada pengguna adalah tertakluk kepada terma dan syarat yang telah dipersetujui oleh kedua-dua pihak iaitu syarikat penerbangan dan pengguna, semasa pengguna membeli tiket tersebut.

7.
7.

Untuk makluman Yang Berhormat jua, syarikat penerbangan di Malaysia secara amnya menawarkan bayaran balik (refund) kepada penumpang yang terkesan daripada pembatalan penerbangan akibat daripada penularan wabak COVID-19.

Dalam hubungan ini, syarikat penerbangan pada kebiasaannya akan menawarkan pilihan kepada penumpang untuk menerima bayaran balik dalam bentuk baucar perjalanan atau kredit akaun yang boleh digunakan untuk perjalanan yang ingin dilakukan pada masa hadapan.

8.
8.

Selain itu, syarikat penerbangan juga menawarkan pilihan untuk penumpang membuat sekali penukaran tarikh perjalanan dengan caj perubahan tarikh serta perbezaan harga tiket dikecualikan.

Pihak syarikat penerbangan turut menawarkan pilihan untuk bayaran balik dalam bentuk pembayaran asal namun pilihan ini akan dipertimbangkan berasaskan kes demi kes.

9.

MAVCOM sedang dalam proses penambahbaikan MACPC di mana perkara berkaitan penundaan penerbangan akan turut ditambahbaik bagi melindungi pengguna.
Proses penambahbaikan ini dijangka akan selesai pada Disember 2022.

Sekian, terima kasih.

SOALAN NO.

98 1 PEMBERITAHUAN PERTANYAAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK SERI DR. MUJAHID BIN YUSOF RAWA [ PARIT BUNTAR ] TARIKH : 28 JULAI 2022 (KHAMIS) SOALAN DATUK SERI DR. MUJAHID BIN YUSOF RAWA minta MENTERI KESIHATAN menyatakan apakah status terkini pembinaan Hospital Parit Buntar dan bilakah ia akan siap sepenuhnya dan boleh beroperasi.
JAWAPAN Tuan Yang di-Pertua, 1.

Projek Pembinaan Hospital Parit Buntar, Perak telah diluluskan dengan kos sebanyak RM173.35 juta dan telah dimulakan pada 2 Januari 2018 dengan tarikh jangka siap asal pada 28 Disember 2020.

2.
2.

Namun demikian, atas sebab-sebab yang tidak dapat dielakkan termasuk aspek reka bentuk dan penangguhan kerja akibat Perintah Kawalan Pergerakan (PKP) semasa pandemik COVID-19, projek ini telah diberikan lanjutan tempoh masa (EOT) dan tarikh jangka siap semasa adalah pada bulan Mei 2023.

3.

Sehingga 30 Jun 2022, kemajuan fizikal bagi projek ini adalah mengikut jadual iaitu telah mencapai 64%.
Projek ini dijangka disiapkan mengikut jadual dan mula beroperasi secara berperingkat mulai bulan September 2023.

Sekian, terima kasih.


SOALAN NO : 99 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : JAWAB LISAN DARIPADA : TUAN HASSAN BIN ABDUL KARIM [PASIR GUDANG] TARIKH : 28 JULAI 2022 (KHAMIS) SOALAN TUAN HASSAN BIN ABDUL KARIM [ PASIR GUDANG ] minta MENTERI SUMBER MANUSIA menyatakan sejauh mana pelaksanaan Dasar Gaji Minimum RM1,500 sebulan telah dijalankan dan apakah kesannya kepada pekerja dan majikan.
SOALAN NO : 99 JAWAPAN Tuan Yang di-Pertua, Perintah Gaji Minimum (PGM) 2022 telah diwartakan pada 27 April 2022.
Pelaksanaan PGM 2022 adalah seperti yang berikut: (i) bagi seseorang majikan yang menggajikan 5 orang pekerja atau lebih; atau (ii) tanpa mengira bilangan pekerja yang digajikan, majikan yang menjalankan sesuatu aktiviti profesional yang dikelaskan di bawah Piawaian Pengelasan Pekerjaan Malaysia (Malaysia Standard Classification of Occupations, MASCO) 2020 iaitu profesional sains dan kejuruteraan; kesihatan; perguruan; perniagaan dan pentadbiran; teknologi maklumat dan komunikasi; perundangan; perkhidmatan hospitaliti dan yang berkaitan; sosial dan kebudayaan dan badan pengawalaturan tanpa mengira jumlah pekerja yang digajikan; Perlu melaksanakan kadar gaji minimum RM1,500 sebulan mulai 1 Mei 2022.
(iii) Manakala, majikan yang menggajikan kurang 5 orang pekerja dan tidak menjalankan aktiviti profesional boleh menangguhkan pelaksanaan gaji minimum sehingga 31 Disember 2022.

Oleh yang demikian, bagi tempoh 1 Mei 2022 hingga 31 Disember 2022, kadar gaji minimum yang terpakai bagi majikan ini ialah RM1,200 sebulan bagi tempat pekerjaan di kawasan Majlis Bandaraya atau Majlis Perbandaran dan RM1,100 sebulan bagi kawasan selainnya.
SOALAN NO : 99 Mulai 1 Januari 2023, PGM 2022 adalah terpakai kepada semua majikan.

Tuan Yang di-Pertua, Pelaksanaan gaji minimum baharu dapat merangsang ekonomi negara melalui: (a) peningkatan pendapatan isi rumah yang dapat menaikkan kuasa beli pekerja seterusnya memberi pulangan manfaat kepada majikan; (b) peningkatan sumbangan pampasan pekerja terhadap Keluaran Dalam Negeri Kasar (KDNK) sebanyak 40% menjelang tahun 2025 dan 48% menjelang tahun 2030 melalui Wawasan Kemakmuran Bersama.
Dalam masa yang sama, sasaran gaji dan upah penengah bulanan sebanyak RM2,900 dijangka akan dapat dicapai menjelang tahun 2025; (c) peningkatan caruman Kumpulan Wang Simpanan Pekerja (KWSP) untuk simpanan hari tua dan selepas persaraan serta caruman Pertubuhan Keselamatan Sosial (PERKESO) pekerja bagi memastikan jaminan keselamatan sosial kepada pekerja dan waris sekiranya pekerja ditimpa kemalangan; dan (d) peningkatan kadar bayaran kerja lebih masa (overtime) kepada pekerja dapat meningkatkan motivasi pekerja dan produktiviti syarikat.
Sekian, terima kasih.
SOALAN : 100 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN SANISVARA NETHAJI RAYER A/L RAJAJI ( JELUTONG ) TARIKH : 28 JULAI 2022 (KHAMIS) SOALAN TUAN SANISVARA NETHAJI RAYER A/L RAJAJI ( JELUTONG ) minta MENTERI DALAM NEGERI menyatakan mengapa pihak Polis menghalang perarakan/perhimpunan peserta-peserta yang ingin berarak secara damai ke Parlimen pada 17 Jun 2022 untuk menyerahkan memorandum bagi mempertahankan system kehakiman Negara.
SOALAN : 100 JAWAPAN Tuan Yang Di Pertua, Kerajaan tidak pernah menafikan hak asasi rakyat untuk mengadakan perhimpunan secara aman di bawah Akta Perhimpunan Aman 2012 (APA).

Namun begitu, berlandaskan Perlembagaan Persekutuan, ianya bukan merupakan hak mutlak sebaliknya terdapat batasan-batasan yang perlu dipatuhi berdasarkan undang-undang dan peraturan yang ditetapkan.
Tindakan yang diambil oleh Polis Diraja Malaysia ke atas pihak panganjur adalah berdasarkan kepada Perkara 10 Fasal 2 yang memperuntukkan bahawa Parlimen boleh melalui undang-undang mengenakan apa-apa sekatan yang didapatinya perlu atau suai manfaat demi kepentingan keselamatan Persekutuan atau mana-mana bahagiannya atau ketenteraman awam.

Tindakan yang diambil oleh Polis Diraja Malaysia pada 17 Jun 2022 tersebut adalah bagi memastikan keselamatan dan ketenteraman awam Parlimen terjamin.

NO.
SOALAN: 101 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : PUAN HANNAH YEOH TSEOW SUAN [SEGAMBUT] TARIKH : 28 JULAI 2022 (KHAMIS) SOALAN PUAN HANNAH YEOH TSEOW SUAN [SEGAMBUT] minta MENTERI PENGANGKUTAN menyatakan status perlaksanaan wajib kerusi keselamatan kanak-kanak termasuk butiran perbelanjaan kempen kesedaran, bantuan tunai atau subsidi yang telah diberikan, langkah penguatkuasaan yang telah diambil dan sama ada langkah keselamatan ini akan diperluaskan kepada penggunaan motosikal.
NO.

SOALAN: 101 2 JAWAPAN Tuan Yang Di Pertua, 1.

Pihak Kerajaan telah mengumumkan pemberian subsidi 50 peratus atau sehingga RM150 di bawah peruntukan Bajet 2022 bagi pembelian kerusi keselamatan kanak-kanak (CRS) untuk keluarga B40.
Bagi tujuan pemberian subsidi ini, peruntukan berjumlah RM30 juta telah disediakan untuk tahun 2022 dan disasarkan akan memanfaatkan lebih 188 ribu keluarga B40 untuk pembelian CRS dan pada masa yang sama dapat menjamin keselamatan golongan kanak-kanak yang merupakan aset masa depan negara.

2.

Program Subsidi Pembelian Kerusi Keselamatan Kanak-Kanak Keluarga Malaysia (MyCRS) ini telah bermula pada 1 April 2022.
Sehingga 5 Julai 2022, sebanyak 471,917 orang telah memohon subsidi tersebut, dan daripada jumlah itu, terdapat seramai 255,434 pemohon yang layak menerima subsidi.

Sehingga 5 Julai 2022 juga, sejumlah RM 5,500,470.90 telah dituntut oleh 38,592 penerima manfaat.

3.

Dari segi kempen kesedaran yang meliputi advokasi, pemeriksaan kerusi kanak-kanak, hebahan, latihan dan juga sesi libat urus, sebanyak lebih kurang RM 95,000 telah dibelanjakan oleh pihak MIROS.

4.
4.

Dari segi penguatkuasaan CRS ini pula, pada masa ini pendekatan advokasi masih digunakan bagi memberi ruang dan peluang kepada ibu-bapa khususnya dari kalangan B40 ini untuk mendapatkan CRS yang ditawarkan subsidi oleh pihak Kerajaan.

Sekian, terima kasih.

NO.


SOALAN: 102 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : TUAN KARUPAIYA A/L MUTUSAMI [PADANG SERAI] TARIKH : 28 JULAI 2022 (KHAMIS) SOALAN TUAN KARUPAIYA A/L MUTUSAMI [PADANG SERAI] minta MENTERI PENGANGKUTAN menyatakan penjelasan tentang kutipan cukai kenderaan sehari, sebulan dan setahun mengikut jenis kenderaan.

JAWAPAN Tuan Yang Di Pertua, 1.


Jumlah keseluruhan kutipan fi Lesen Kenderaan Motor (LKM – Cukai Jalan) pada tahun 2021 oleh Kementerian Pengangkutan Malaysia (MOT) melalui Jabatan Pengangkutan Jalan Malaysia (JPJ) adalah sebanyak Ringgit Malaysia Dua Billion Enam Ratus Sembilan Puluh Tujuh Juta Dua Ratus Tiga Puluh Sembilan Ribu Enam Ratus Sembilan Puluh Satu (RM2,697,239,691).

2.
2.

Daripada jumlah ini, kutipan fi LKM bagi kategori Kenderaan Persendirian untuk tempoh tersebut adalah sebanyak Ringgit Malaysia Dua Billion Satu Ratus Enam Puluh Enam Juta Lapan Ratus Enam Puluh Tiga Ribu Tiga Ratus Lima Puluh Tujuh (RM2,166,863,357), dengan purata kutipan bulanan sebanyak Ringgit Malaysia Satu Ratus Lapan Puluh Juta Lima Ratus Tujuh Puluh Satu Ribu Sembilan Ratus Empat Puluh Lima (RM180,571,945) dan purata kutipan harian sebanyak Ringgit Malaysia Lima Juta NO.
SOALAN: 102 2 Sembilan Ratus Tiga Puluh Enam Ribu Enam Ratus Sebelas dan Sembilan Puluh Sen (RM5,936,611.90 ).

3.
3.

Manakala, jumlah kutipan fi LKM bagi kategori Kenderaan Perkhidmatan Awam pada tahun 2021 adalah sebanyak Ringgit Malaysia Enam Ratus Lima Puluh Lima Ribu Enam Ratus Dua (RM655,602), dengan purata kutipan bulanan sebanyak Ringgit Malaysia Lima Puluh Empat Ribu Enam Ratus Tiga Puluh Dua (RM54,632) dan purata kutipan harian sebanyak Ringgit Malaysia Satu Ribu Tujuh Ratus Sembilan Puluh Lima (RM1,795).

4.
Dan jumlah kutipan fi LKM pada tahun 2021 bagi kategori lain-lain kenderaan pula, adalah sebanyak Ringgit Malaysia Lima Ratus Dua Puluh Sembilan Juta Tujuh Ratus Dua Puluh Ribu Tujuh Ratus Tiga Puluh Dua (RM529,720,732) dengan purata kutipan bulanan sebanyak Ringgit Malaysia Empat Puluh Empat Juta Satu Ratus Empat Puluh Tiga Ribu Tiga Ratus Sembilan Puluh Tiga (RM44,143,393) dan purata kutipan harian sebanyak Ringgit Malaysia Satu Juta Empat Ratus Lima Puluh Satu Ribu Dua Ratus Lapan Puluh Sembilan (RM1,451,289).
Sekian, terima kasih.
SOALAN NO: 103 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS 2022 PERTANYAAN : LISAN DARIPADA : PUAN RUSNAH BINTI ALUAI [ TANGGA BATU ] TARIKH : 28 JULAI 2022 ( KHAMIS ) SOALAN YB PUAN RUSNAH BINTI ALUAI [ TANGGA BATU ] minta MENTERI PERUMAHAN DAN KERAJAAN TEMPATAN menyatakan apabila sesuatu Kementerian membangunkan bangunan baharu, apakah perancangan yang dilakukan bagi mengelakkan bangunan lama dibiarkan sehingga mengundang permasalahan sosial contohnya bekas bangunan Klinik Desa di Tanjung Kling.
SOALAN NO: 103 JAWAPAN Tuan Yang di-Pertua, Untuk makluman Ahli Yang Berhormat, bagi menangani bangunan lama yang terbiar, Kementerian Perumahan dan Kerajaan Tempatan (KPKT) melalui PLANMalaysia (Jabatan Perancangan Bandar dan Desa) telah menyediakan ‘Garis Panduan Perancangan Pengenalpastian Bagi Pembangunan Semula Kawasan Brownfield (2012)’ bagi projek-projek terbengkalai yang tidak siap dalam tempoh pelaksanaan pembangunan sekurang-kurangnya 10 tahun berdasarkan situasi berikut: i. kawasan yang telah lama terbengkalai; dan ii.
kawasan yang telah siap tetapi tiada pemilik.

Selain itu, PLANMalaysia juga sedang dalam peringkat rundingan akhir penyediaan Draf Garis Panduan Pelaksanaan Pembaharuan Semula Bandar (GPP PSB).
Draf GPP PSB ini disediakan sebagai panduan dan rujukan kepada Kerajaan Persekutuan, Pihak Berkuasa Negeri, Pihak Berkuasa Tempatan, pemaju hartanah dan pihak berkepentingan yang ingin memaju atau membangunkan semula kawasan penempatan yang terpinggir, usang dan tidak lagi ekonomik untuk meningkatkan imej dan reka bentuk bandar serta kualiti hidup masyarakat bandar.
Kawasan yang berpotensi bagi pelaksanaan pembangunan pembaharuan semula bandar dikategorikan kepada jenis dan ciri-ciri seperti kawasan berpenghuni, kawasan Brownfield (tidak berpenghuni) atau kawasan Greyfield (tidak berdaya maju).
Draf GPP PSB yang disediakan merangkumi empat (4) jenis pembaharuan semula bandar iaitu: a. Pembangunan Semula Bandar (Urban Redevelopment); b. Penjanaan Semula Bandar (Urban Regeneration); c. Penyegaran Semula Bandar (Urban Revitalisation); dan d. Pemuliharaan Bandar (Urban Conservation).

SOALAN NO: 103 Walau bagaimanapun, skop GPP PSB ini hanya menfokuskan kepada PSB bagi kategori Urban Redevelopment dan Urban Regeneration.
GPP PSB ini memberi penekanan kepada prinsip PSB, panduan perancangan PSB, mekanisme pelaksanaan, insentif dan tadbir urus.

Perincian bagi kedua-dua kategori tersebut adalah seperti berikut: (i) Urban Redevelopment Urban Redevelopment merupakan pembangunan yang dibuat secara holistik dengan mengubah struktur fizikal sedia ada.
Pembangunan ini akan melibatkan kerja-kerja pembersihan tapak, perobohan bangunan dan perubahan guna tanah yang menjurus kepada pembangunan yang bersepadu dan mengoptimakan kegunaan tanah.

Pendekatan ini akan memberikan satu nilai baharu kepada penduduk dari segi peningkatan ekonomi, keadaan fizikal, infrastruktur dan utiliti, sosial serta kehidupan bandar yang lebih berdaya huni.
(ii) Urban Regeneration Urban Regeneration memfokuskan kepada pemulihan sesuatu tapak yang lama, usang dan terbengkalai melalui pembinaan bangunan baharu atau penyediaan kemudahan dan infrastruktur tanpa memusnahkan keseluruhan reka bentuk, susun atur atau fungsi kawasan tersebut.

Pembangunan ini akan menjana semula aktiviti di kawasan tersebut sama ada dari segi ekonomi, sosial atau persekitaran.
Untuk makluman Ahli Yang Berhormat, meskipun KPKT akan mengeluarkan GPP PSB ini, namun sebarang perancangan ke atas bangunan yang terbiar adalah di bawah tanggungjawab Kementerian yang memiliki bangunan tersebut secara mutlak.

Sekian, terima kasih.


SOALAN : 104 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : TUAN SU KEONG SIONG ( KAMPAR ) TARIKH : 28 JULAI 2022 (KHAMIS) SOALAN TUAN SU KEONG SIONG ( KAMPAR ) minta MENTERI DALAM NEGERI menyatakan alasan ketiadaan dan / atau kekosongan perjawatan timbalan ketua polis daerah di ibu pejabat polis daerah kampar semenjak ipd diwujudkan di daerah kampar.
apakah perancangan kementerian untuk mewujudkan perjawatan timbalan ketua polis daerah kampar tersebut.
JAWAPAN Tuan Yang di-Pertua, Daerah Kampar terletak di negeri Perak, Malaysia kira-kira 40 km dari Bandaraya Ipoh dan 16 km dari Pekan Tapah serta berkeluasan 669.80 km2 (258.61 batu persegi) adalah dibawah tanggungjawab pentadbiran Ibu Pejabat Polis Daerah Kampar, Perak (Kategori B) dengan perjawatan sedia ada sebanyak 459 perjawatan dengan melibatkan 10 bahagian dimana Ketua Polis Daerah adalah berpangkat Superintendent (Supt).
PDRM sedia maklum bahawa jawatan Timbalan Ketua Polis Daerah Kampar adalah tidak wujud dan dimana jawatan tersebut merupakan jawatan strategik dalam sesebuah organisasi PDRM.
Peranan atau skop penugasan Timbalan Ketua Polis Daerah adalah untuk merancang dan menyelaras pengurusan pentadbiran serta pencegahan jenayah di peringkat Ibu Pejabat SOALAN : 104 Polis Daerah berjalan dengan lancar dan teratur mengikut Peruntukan Undang-undang, Standard Operation Procedure (S.O.P) dan peraturan yang telah ditetapkan bagi menjamin kesejahteraan dan keamanan setempat.
PDRM dalam tindakan menyediakan kertas kajian pengoptimuman perjawatan yang melihat secara keseluruhan bagi mengoptimuman sumber manusia di semua peringkat dimana pewujudan perjawatan Timbalan Ketua Polis Daerah Kampar berpangkat Deputy Superintendent (DSP) diambil kira dalam penyediaan kajian ini.

SOALAN NO.
SOALAN NO.

105 1 PEMBERITAHUAN PERTANYAAN DEWAN RAKYAT MESYUARAT PERTAMA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN CHA KEE CHIN [ RASAH ] TARIKH : 28 JULAI 2022 (KHAMIS) SOALAN TUAN CHA KEE CHIN minta MENTERI KESIHATAN menyatakan apakah status PICKids ketika ini dan apakah usaha atau langkah yang bakal dilaksanakan oleh Kementerian untuk meningkatkan peratusan kanak-kanak yang divaksin, yang setakat ini hanya sekitar 50% sahaja.

JAWAPAN Tuan Yang di-Pertua, 1.


Program Imunisasi COVID-19 Kebangsaan Kanak-kanak (PICKids) telah dilancarkan pada 3 Februari 2022, dimana sehingga sehingga 26 Julai 2022, seramai 1,767,078 atau 49.8% kanak-kanak berusia 5 hingga 11 tahun telah menerima sekurang-kurangnya 1 dos vaksin COVID-19 dan 1,485,265 (41.8%) telah melengkapkan dua dos vaksin COVID-19.
Adalah dianggarkan seramai 1,518,773 kanak-kanak belum menerima suntikan dan daripada jumlah tersebut seramai 264,750 kanak-kanak belum layak diberikan vaksinasi kerana belum mencapai umur 5 tahun.

2.

Bagi meningkatkan liputan imunisasi kanak-kanak, KKM sedang melaksanakan langkah-langkah bagi meningkatkan kesedaran ibubapa dan masyarakat mengenai kepentingan pemberian vaksin COVID-19 kepada kanak-kanak bagi mencegah jangkitan gelombang baru serta melindungi golongan yang tidak layak mendapat imunisasi.
Antara langkah-langkah yang telah dan sedang dilaksanakan oleh Kementerian Kesihatan adalah : SOALAN NO.
105 2 (i) Telah menyediakan pakar-pakar pediatrik dan kesihatan awam untuk memberikan maklumat kepada orang awam melalui televisyen; (ii) Menghasilkan bahan-bahan pendidikan kesihatan dalam bentuk infografik, soalan lazim untuk ibubapa, video pendek untuk rujukan ibubapa dan masyarakat; (iii) Selain itu Kementerian Kesihatan juga bekerjasama dengan Immunise4Life bagi menghasilkan video mengenai jangkitan COVID-19 dan kepentingan imunisasi COVID-19 dalam Bahasa Melayu, Inggeris dan juga loghat pantai Timur; dan (iv) Ibubapa boleh membawa anak mendapatkan janji temu imunisasi di klinik-klinik kesihatan berdekatan rumah mereka Sekian, terima kasih.
SOALAN NO : 106 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : JAWAB LISAN DARIPADA : TUAN KHOO POAY TIONG [ KOTA MELAKA ] TARIKH : 28 JULAI 2022 (KHAMIS) SOALAN TUAN KHOO POAY TIONG [ KOTA MELAKA ] minta MENTERI SUMBER MANUSIA menyatakan :- (a) jumlah kuota pengambilan pekerja asing untuk sektor pelancongan, berapakah permohonan yang telah diterima dan diluluskan setakat ini untuk tahun 2022 ; dan (b) apakah langkah-langkah yang telah diambil untuk mengatasi masalah kekurangan pekerja di sektor pelancongan.
SOALAN NO : 106 JAWAPAN Tuan Yang di-Pertua, Sehingga 8 Julai 2022, terdapat 905 permohonan kuota yang telah dibuat oleh pihak syarikat/majikan dari sektor pelancongan.

Sehubungan itu, Kementerian Sumber Manusia telah meluluskan sebanyak 890 kuota yang terdiri daripada sub-sektor hotel sebanyak 565 kuota, spa sebanyak 70 kuota dan pusat urut kaki sebanyak 255 kuota.

Impak pandemik COVID-19 ke atas pasaran buruh di semua sektor termasuk sektor pelancongan negara sememangnya tidak dapat dinafikan.
Bagi meneruskan kesinambungan pemulihan ekonomi negara, Kerajaan dalam Bajet 2022 telah memperuntukkan sebanyak RM2 bilion kepada PERKESO untuk melaksanakan JaminKerja Insentif Penggajian (JKIP) di bawah Sistem Insurans Pekerjaan.

Inisiatif ini dijangka akan memanfaatkan 300,000 pencari kerja dari seluruh negara termasuk di sektor pelancongan.
Program JKIP yang telah bermula pada 17 Januari 2022 hingga 30 Jun 2022 bertujuan membantu peluang kerjaya pekerja tempatan menerusi program-program seperti berikut: i.

Program Perantisan untuk jawatan Eksekutif di kalangan pekerja berumur 18 – 30 tahun; ii.

Dorongan kepada majikan untuk membuat pengambilan pekerja di kalangan golongan mudah terjejas; iii.

Pengambilan Pencari Kerja Am; iv.


Pengambilan pekerja wanita yang telah mengganggur melebihi tempoh 6 bulan, ibu tunggal dan suri rumah; v. Pengambilan pekerja di bawah sektor Pelancongan; vi.

Penggantian pekerja asing dan pegawai dagang; dan vii.

Bantuan mobiliti secara one-off.
NO SOALAN : 107 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : PUAN MARIA CHIN BINTI ABDULLAH [ PETALING JAYA ] TARIKH : 28.07.2022 (KHAMIS) SOALAN PUAN MARIA CHIN BINTI ABDULLAH [ PETALING JAYA ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan mengapa Menteri menyatakan di temu bual CNBC pada Januari 2022 untuk melaksanakan langkah-langkah mengawal kenaikan harga makanan memandangkan negara sedang menghadapi inflasi dan mengapakah Kementerian teruskan subsidi makanan ini.
JAWAPAN: Tuan Yang di-Pertua, Semasa temubual bersama CNBC, saya telah menerangkan Kerajaan akan meneruskan subsidi ke atas item tertentu bagi membantu rakyat yang sedang dalam proses pemulihan akibat pandemik covid 19.

Antara barang yang diberi subsidi adalah Petroleum RON95, Diesel, Gas Petroleum Cecair, Minyak Masak, Tepung Gandum kegunaan am, Ayam dan Telur Ayam.
Bagi mengatasi isu kenaikan harga barang, beberapa langkah yang telah dan sedang diambil oleh Kementerian seperti berikut: i. Mengadakan Skim Harga Maksimum Musim Perayaan dan Skim Harga Maksimum Keluarga Malaysia bagi menetapkan NO SOALAN : 107 harga maksimum untuk barangan tertentu pada tempoh tertentu; ii.
Melaksanakan Penentuan Harga Maksimum bagi Ayam dan Telur Ayam sehingga 31 Ogos 2022 ini bagi memberikan kestabilan harga kepada kedua-dua item penyumbang sumber protein utama penduduk negara ini; iii.

Mengadakan sesi libat urus dengan pemain-pemain industri bagi mengekang kenaikan harga; iv.
Mengadakan kerjasama berterusan bersama Kementerian Pertanian dan Industri Makanan bagi memastikan keberadaan dan kestabilan bekalan makanan Negara; v. Menggalakkan program jualan akhir tahun atau jualan murah bersama-sama pihak pasaraya besar bagi membantu pengguna; dan vi.

Turut terlibat di dalam Program Jelajah Aspirasi Keluarga Malaysia yang turut mengadakan jualan barangan keperluan pada harga diskaun.
Langkah mengawal kenaikan harga makanan adalah langkah perlu dan wajar terutama sekali ketika negara sedang menghadapi inflasi.

Ini menunjukkan kerajaan menjalankan tanggungjawabnya dan prihatin dalam menjaga kebajikan rakyat selaras memelihara semangat Keluarga Malaysia.

Pemberian subsidi adalah perlu bagi barang tertentu untuk merendahkan harga akhir yang diterima pengguna.

Jika tidak, harga tersebut terlalu tinggi dan akan membebankan rakyat.

Sekian, terima kasih.
NO SOALAN : 108 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK SERI SHAMSUL ISKANDAR @ YUSRE BIN MOHD AKIN [ HANG TUAH JAYA ] TARIKH : 28.07.2022 (KHAMIS) SOALAN DATUK SERI SHAMSUL ISKANDAR @ YUSRE BIN MOHD AKIN [HANG TUAH JAYA] minta MENTERI PERDAGANGAN DALAM NEGERI DAN HAL EHWAL PENGGUNA menyatakan alasan Kerajaan untuk tidak meneruskan subsidi minyak masak berbotol ekoran kes penyelewengan dan penyeludupan yang gagal ditangani oleh agensi tertentu di mana akhirnya rakyat menjadi mangsa kerana pemotongan subsidi tersebut.
JAWAPAN Tuan Yang di-Pertua, Seperti mana yang telah dimaklumkan melalui pengumuman YAB Perdana Menteri ke-8 semasa Pakej Perlindungan Rakyat Dan Pemulihan Ekonomi (PEMULIH) pada 28 Jun 2021, pemberian subsidi minyak masak dalam botol adalah satu langkah sementara untuk mengurangkan beban rakyat ketika negara berada di dalam fasa pandemik COVID-19.

Pakej ini pada peringkat asalnya ditetapkan hanya untuk tempoh 3 bulan sahaja.
Namun begitu, mengambil kira kemampuan kewangan Kerajaan dan harga komoditi minyak masak yang masih lagi tinggi, subsidi sementara ini telah dilanjutkan sebanyak 5 kali penyambungan iaitu pada : a.

1 November hingga 31 Disember 2021 NO SOALAN : 108 b.
1 Januari hingga 31 Mac 2022 c. 1 April hingga 30 April 2022 d. 1 Mei hingga 31 Mei 2022 e. 1 Jun hingga 30 Jun 2022 Oleh yang demikian, pemberian subsidi minyak masak dalam botol ini dihentikan kerana ianya sudah memenuhi matlamatnya iaitu sebagai bantuan tambahan kepada Program Skim Penstabilan Harga Minyak Masak (COSS) semasa negara berada di fasa pendamik Covid-19.
Namun begitu, apabila negara telah beralih kepada fasa endemik, meneruskan pemberian subsidi minyak masak dalam botol tidak lagi bersesuaian kerana ianya akan digunakan oleh kumpulan yang tidak disasarkan seperti peniaga-peniaga dan pengusaha restoran yang mana merupakan satu bentuk ketirisan.

Sekian, terima kasih.
NO SOALAN : 109 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TENGKU ZULPURI BIN RAJA PUJI [ RAUB ] TARIKH : 28.07.2022 (KHAMIS) SOALAN TENGKU ZULPURI BIN RAJA PUJI [ RAUB ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah langkah-langkah yang diambil terhadap syarikat swasta/peniaga-peniaga yang sengaja mengambil kesempatan menaikkan harga keperluan harian melampau dengan alasan kenaikan kos pengangkutan mendadak.
NO SOALAN : 109 JAWAPAN Tuan Yang di-Pertua, Kementerian sentiasa memantau isu kenaikan harga barangan keperluan harian yang berlaku melalui pemantauan dan pemeriksaan secara langsung ke atas premis yang mengalami isu tersebut.

Mana-mana peniaga yang didapati menaikkan harga barangan secara melampau, notis bertulis akan dikeluarkan kepada peniaga.
Kementerian telah melaksanakan Ops Catut 9.0 melibatkan aduan kenaikan harga barangan tertentu dan setakat 30 Jun 2022 ini sebanyak 1,880 premis telah diperiksa dan sebanyak 263 notis bertulis telah dikeluarkan ke atas premis-premis ini bagi mendapatkan maklumat berkaitan kenaikan harga untuk tujuan analisa pencatutan.
Mana-mana peniaga yang dikesan cuba mengambil kesempatan menaikkan harga akan disiasat di bawah Peraturan-Peraturan Kawalan Harga dan Antipencatutan (Mekanisme Untuk Menentukan Keuntungan Tinggi Yang Tidak Munasabah) 2018.

Selepas dianalisa, sekiranya didapati mencatut, dibawah Seksyen 14 Akta Kawalan Harga dan Antipencatutan 2011 tindakan boleh diambil ke atas mereka.
Sekiranya kenaikan harga dikesan di peringkat pembekal dan pemborong, siasatan lanjut akan dibuat untuk mendapatkan maklumat terperinci punca kenaikan tersebut.

Punca-punca kes input akan diteliti semasa siasatan bagi memastikan tiada pihak cuba mengambil kesempatan.

Sekian, terima kasih.


SOALAN NO : 110 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS, TAHUN 2022 PERTANYAAN : LISAN DARIPADA : PUAN TERESA KOK SUH SIM (SEPUTEH) TARIKH : 28 JULAI 2022 (KHAMIS) Puan Teresa Kok Suh Sim [Seputeh] minta MENTERI SUMBER MANUSIA menyatakan pecahan fi yang dikenakan oleh agensi pengambilan ke atas pemohon pekerja asing dan pekerja domestik.
Apakah langkah Kerajaan untuk menetapkan fi agensi pengambilan pekerja asing dan memastikan fi dibayar secara telus.

SOALAN NO : 110 JAWAPAN Tuan Yang di-Pertua, Untuk makluman Tuan Yang di-Pertua, kadar fi adalah ditetapkan untuk semua pencari kerja tempatan dan bukan warganegara tanpa mengira sektor dan tertakluk di bawah Jadual Pertama Akta Agensi Pekerjaan Swasta 1981 (Akta 246).

Berdasarkan panduan tersebut, terdapat dua jenis fi dapat dibahagikan iaitu Fi Pendaftaran dan Fi Penempatan.
Justeru, dua jenis fi pendaftaran adalah dengan kadar fi berjumlah RM 30 dan ke bawah bagi fi yang dikenakan untuk pendaftaran bagi semua kategori pekerjaan dalam Malaysia kepada pencari kerja, pendaftaran itu adalah sah bagi semua kategori pekerjaan bagi tempoh selama dua belas (12) bulan.
Manakala, jumlah fi berjumlah RM 50 dan ke bawah adalah fi yang boleh dikenakan untuk pendaftaran semua kategori pekerjaan di luar Malaysia kepada pencari kerja, pendaftaran itu adalah sah bagi semua kategori pekerjaan bagi tempoh selama enam (6) bulan.

Seterusnya, tiga kategori Fi Penempatan dapat diklasifikasikan dan mempunyai kadar jumlah fi yang tertentu.

Bagi pencari kerja yang bekerja di dalam dan luar Malaysia, jumlah fi dibayar adalah tidak lebih daripada 25% pokok bulanan pertama pekerja.
Di samping itu, pekerja bukan warganegara yang bekerja di dalam Malaysia jumlah fi adalah tidak lebih daripada satu bulan gaji pokok bulan pertama pekerja.

Sekian, terima kasih.
SOALAN NO: 111 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : TUAN CHAN MING KAI [ ALOR SETAR ] TARIKH JAWAB : 28 JULAI 2022 (KHAMIS) SOALAN YB TUAN CHAN MING KAI [ ALOR SETAR ] minta MENTERI PERUMAHAN DAN KERAJAAN TEMPATAN menyatakan sejauh mana kelulusan projek dan peruntukan untuk menaik taraf dan membaiki bumbung di Rumah Pangsa Simpang Kuala dan Pam di Rumah Pangsa Mergong Seberang Terus Alor Setar.
SOALAN NO: 111 JAWAPAN Tuan Yang di-Pertua, Untuk makluman Ahli Yang Berhormat, Program Penyenggaraan Perumahan (PPP) merupakan inisiatif Kerajaan Persekutuan bagi membantu penghuni perumahan berstrata kos rendah awam dan kos sederhana rendah awam untuk membaik pulih dan menyenggara harta bersama.

Projek-projek di bawah PPP ini dimohon oleh setiap negeri sebagai agensi pelaksana yang bertanggungjawab bagi menyelia perumahan berkenaan.
Projek-projek PPP yang diluluskan bergantung kepada siling peruntukan bagi setiap negeri yang ditetapkan oleh Unit Perancang Ekonomi, Jabatan Perdana Menteri (EPU, JPM) pada setiap tahun.

Bagi pelaksanaan projek-projek PPP pada tahun 2022, Kerajaan telah memperuntukkan sebanyak RM38.7 juta.

Daripada jumlah tersebut, sebanyak RM3.47 juta adalah bagi projek penyenggaraan di negeri Kedah.
Satu (1) projek telah diluluskan bagi Rumah Pangsa Awam Seberang Terus, Alor Setar iaitu Kerja Membaiki atau Mengganti Tangki Air dan Sistem Paip Retikulasi serta Kerja-Kerja Berkaitan dengan nilai sebanyak RM350,000.00 melalui pihak Setiausaha Kerajaan (SUK) Negeri Kedah sebagai agensi pelaksana.

Berdasarkan semakan lanjut Kementerian, didapati Projek Menaik Taraf atau Membaiki Bumbung di Rumah Pangsa Simpang Kuala, Alor Setar, Kedah tidak disenaraikan dalam projek PPP di negeri Kedah bagi tahun 2022.
Walau bagaimanapun, Pihak Berkuasa Negeri (PBN)/ Pihak Berkuasa Tempatan (PBT) boleh membuat permohonan projek penyenggaraan kepada KPKT sebelum 31 Oktober pada tahun sebelumnya jika terdapat keperluan untuk pertimbangan selanjutnya.

Sekian, terima kasih.
SOALAN : 112 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN PANG HOK LIONG (LABIS) TARIKH : 28 JULAI 2022 (KHAMIS) SOALAN TUAN PANG HOK LIONG ( LABIS ) minta MENTERI DALAM NEGERI menyatakan bilakah Kerajaan akan menerima ujian DNA (asid deoksiribonukliek) sebagai bukti bagi kelulusan permohonan untuk menjadi warganegara memandangkan hubungan antara anak dengan ibu bapa kandung dapat ditentukan secara tepat menggunakan kaedah DNA.
SOALAN : 112 JAWAPAN Tuan Yang Di Pertua, Untuk makluman Ahli Yang Berhormat, keputusan Deoxyribonucleic Acid (DNA) hanyalah digunakan sebagai dokumen sokongan bagi mengesahkan pertalian darah seseorang dengan ahli keluarga yang lain khususnya di antara kanak-kanak dengan ibu atau bapa ataupun dengan adik beradik yang lain dan tidak dijadikan sebagai bukti konklusif dalam pemberian kewarganegaraan Malaysia.
Ini adalah kerana setiap pemohon masih perlu mematuhi undang-undang lain khususnya yang berkaitan dengan pendaftaran perkahwinan.
Sebagai makluman Ahli Yang Berhormat, kewarganegaraan seseorang individu adalah ditentukan berdasarkan kepada status perkahwinan ibu bapa kandung yang sah berdaftar mengikut undang-undang negara dan taraf kewarganegaraan ibu bapa kandung individu berkenaan sewaktu kelahiran berlaku selaras dengan peruntukan Bahagian III Perlembagaan Persekutuan, Kaedah-Kaedah Kewarganegaraan 1964 [L.N.82/1964] serta perundangan berkaitan yang berkuatkuasa dalam isu pendaftaran perkahwinan, pengangkatan, kesahtarafan anak dan peraturan imigresen.
Sehubungan itu, semua perkahwinan di negara ini hendaklah didaftarkan di bawah perundangan negara yang berkuat kuasa, sebagai contoh jika perkahwinan pasangan bukan Islam, ia didaftarkan di bawah Akta Membaharui Undang-undang (Perkahwinan dan Perceraian) 1976 [Akta 164].
Oleh yang demikian, bagi kelahiran yang berlaku sebelum pendaftaran perkahwinan ibu bapa mengikut perundangan negara, taraf kewarganegaraan kanak-kanak tersebut adalah mengikut taraf kewarganegaraan ibunya selaras dengan peruntukan undang-undang di bawah Seksyen 17, Bahagian III, Jadual Kedua, Perlembagaan Persekutuan.

SOALAN NO.
113 PEMBERITAHUAN PERTANYAAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS PERTANYAAN : LISAN DARIPADA : DATUK SERI DR. HAJI DZULKEFLY BIN AHMAD [ KUALA SELANGOR ] TARIKH : 28 JULAI 2022 (KHAMIS) SOALAN Sejauh manakah Kertas Putih Kesihatan atau White Paper yang akan dibentangkan telah mengambil pendekatan dengan izin, “Whole-of-Government” bagi mengelakkan pelan dan perancangan yang terpisah dari peruntukan dan dana kewangan sebagai hambatan utama yang menggagal perancangan yang baik.
JAWAPAN Tuan Yang di-Pertua, 1.

Pengukuhan sistem kesihatan Malaysia melalui Kertas Putih Kesihatan (HWP) akan menitikberatkan pendekatan dengan izin, “Whole of Nation” yang merangkumi usaha bukan sahaja “Whole of Government” tetapi juga “Whole of Society” ke arah menjamin kesihatan dan kesejahteraan rakyat serta memperkukuhkan ekonomi negara seiring dengan aspirasi Malaysia untuk menjadi negara maju berpendapatan tinggi.

2.
2.

Penyediaan Kertas Putih Kesihatan melibatkan perbincangan serta sesi libat urus bersama pelbagai pemegang taruh yang terdiri daripada agensi Kerajaan, sektor swasta dan pertubuhan bukan Kerajaan.

Sesi libat urus telah bermula sejak bulan Mac 2022 dan masih lagi diteruskan.

SOALAN NO.
113 Di antara pemegang taruh yang telah dan akan dilaksanakan sesi libat urus adalah: (i) petugas barisan hadapan KKM; (ii) Kementerian dan agensi luar KKM; (iii) ahli-ahli Parlimen; (iv) penyedia perkhidmatan kesihatan; (v) persatuan Insurans; (vi) Fakulti Perubatan di universiti awam dan swasta; (vii) ahli akademik dan ahli pengkaji dasar; (viii) persatuan pengguna; (ix) Pertubuhan Bukan Kerajaan (NGO) berkaitan penyakit dan golongan rentan; (x) media massa; dan (xi) Pemimpin Pendapat Utama Kesihatan (Healthcare Key Opinion Leaders) 3.
Lain-lain libat urus bersama pihak berkepentingan kerajaan seperti Kementerian Kewangan dan Unit Perancangan Ekonomi, Jabatan Perdana Menteri dan lain-lain agensi yang akan turut diadakan apabila dapatan daripada lain-lain pemegang taruh selesai.

4.

Perkara ini adalah penting bagi memastikan keperluan pelaksanaan pelan dan perancangan yang digariskan dalam Kertas Putih Kesihatan akan disokong oleh majoriti dan dengan peruntukan kewangan yang munasabah.

Sekian, terima kasih.
SOALAN NO : 114 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS TAHUN 2022 PERTANYAAN : JAWAB LISAN DARIPADA : TUAN AHMAD BIN HASSAN [PAPAR] TARIKH : 19 JULAI 2020 (SELASA) SOALAN TUAN AHMAD BIN HASSAN [PAPAR] minta MENTERI SUMBER MANUSIA menyatakan adakah Kerajaan setuju bahawa dengan kenaikan gaji minimum RM1500 baru- baru ini, ianya seolah-olah tidak memberikan sebarang makna apabila hampir semua barangan keperluan naik yang merupakan peratusan perbelanjaan tertinggi golongan B40.
JAWAPAN Tuan Yang di-Pertua, Untuk makluman dewan yang mulia, dasar gaji minimum kebangsaan digubal untuk menetapkan gaji lantai (floor wages) atau gaji pokok bagi pekerja kategori terendah dalam pasaran buruh.

Intervensi terhadap pasaran buruh dengan pelaksanaan dasar gaji minimum adalah bertujuan untuk meningkatkan pendapatan dan kuasa beli rakyat supaya dapat memenuhi keperluan asas diri dan keluarga mereka.
Kos sara hidup merupakan antara indikator sosioekonomi yang diambil kira dalam penetapan kadar gaji minimum.

Indikator-indikator lain yang turut diambil kira ialah pendapatan garis kemiskinan, penengah gaji (keupayaan majikan untuk membayar gaji), kadar pengangguran dan produktiviti buruh.
Kerajaan sentiasa menggunakan pendekatan yang seimbang (balanced approach) dengan mengambil kira kemampuan majikan untuk melaksanakan gaji minimum agar tidak menjejaskan operasi syarikat dan mendedahkan pekerja kepada risiko SOALAN NO : 114 kehilangan pekerjaan.

Kerajaan juga perlu memastikan agar kadar gaji minimum baharu tidak menjejaskan daya saing negara supaya pasaran buruh negara mampu berdepan dengan cabaran untuk mencipta pekerjaan baharu yang berkualiti dan berkemahiran tinggi.
Kementerian Sumber Manusia melalui Majlis Perundingan Gaji Negara (MPGN) komited melaksanakan kajian semula perintah gaji minimum secara konsisten iaitu sekali setiap dua tahun selaras dengan peruntukan seksyen 25 Akta MPGN 2011 [Akta 732].

Dasar gaji minimum merupakan salah satu daripada instrumen yang membantu meningkatkan jaminan pendapatan pekerja bawahan bagi menangani kos sara hidup.
Dasar ini perlu disokong oleh dasar-dasar lain merentasi sektor awam dan swasta agar strategi dan pelan tindakan Kerajaan berkaitan isu kos sara hidup dapat dilaksanakan secara holistik dan bersepadu.

Sekian, terima kasih.
NO SOALAN : 107 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATO' SERI DR. WAN AZIZAH WAN ISMAIL [ PANDAN ] TARIKH : 28.07.2022 (KHAMIS) SOALAN Dato' Seri Dr. Wan Azizah Wan Ismail [ Pandan ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah strategi dan pelaksanaan Kerajaan untuk jangka pertengahan dan jangka panjang melalui Majlis Kos Sara Hidup Negara (NACCOL) serta Pasukan Khas Jihad Tangani Inflasi dalam memastikan bekalan makanan mencukupi dengan harga terkawal.
NO SOALAN : 107 JAWAPAN: Tuan Yang di-Pertua, Strategi dan pelaksanaan Kerajaan adalah dengan penubuhan Pasukan Khas Jihad Tangani Inflasi (JIHAD) yang diketuai oleh Menteri Komunikasi dan Multimedia yang bertujuan untuk meneliti, memantau serta mencadangkan kepada Kerajaan langkah-langkah segera bersifat jangka pendek dan sederhana untuk dilaksanakan.
Sekiranya pelaksanaan strategi tersebut melibatkan implikasi dasar maka ia terlebih dahulu diangkat kepada Majlis Tindakan Sara Hidup Negara (NACCOL) dan Jemaah Menteri.

Dengan adanya penubuhan Pasukan Khas JIHAD ini, Jawatankuasa Peringkat Eksekutif NACCOL yang dipengerusikan oleh Menteri KPDNHEP serta Teknikal NACCOL yang dipengerusikan oleh Ketua Setiausaha KPDNHEP, hanya akan bersidang sekiranya perlu.
Manakala isu dan cabaran berkaitan kos sara hidup di peringkat kluster NACCOL akan turut dibawa terus ke Pasukan Khas ini.

Ini akan menyegerakan sesuatu isu ini untuk dibincangkan dan diselesaikan.

Pasukan Khas Jihad Tangani Inflasi bersidang 2 kali seminggu dan keahlian di peringkat Menteri adalah seperti berikut: i. Menteri Komunikasi dan Multimedia (K-KOMM)-Pengerusi; ii.

Menteri Kewangan (MOF); iii.

Menteri Pertanian dan Industri Makanan (MAFI); iv.


Menteri Perdagangan Dalam Negeri dan Hal Ehwal Pengguna (KPDNHEP); NO SOALAN : 107 v. Menteri di Jabatan Perdana Menteri (Ekonomi); dan vi.

Ketua Setiausaha Negara.

Manakala keahlian di peringkat pegawai kerajaan adalah seperti berikut: i. Ketua Setiausaha Perbendaharaan; ii.

Ketua Setiausaha Kementerian Komunikasi dan Multimedia (K-KOMM); iii.

Ketua Setiausaha Kementerian Perdagangan Dalam Negeri dan Hal Ehwal Pengguna (KPDNHEP); iv.
Ketua Setiausaha Kementerian Pertanian dan Industri Makanan (MAFI); v. Ketua Pengarah Unit Perancang Ekonomi (EPU); vi.

Ketua Pengarah Majlis Keselamatan Negara; vii.

Gabenor Bank Negara Malaysia; dan viii.

Ketua Perangkawan, Jabatan Perangkaan Malaysia.

NO SOALAN : 107 Pasukan Khas JIHAD ini adalah bersifat action-oriented, justeru ia hanya mengutamakan penyelesaian segera sesuatu masalah yang boleh menyebabkan kenaikan barangan dan perkhidmatan.
Apa-apa jua cadangan yang melibatkan dasar termasuklah yang melibatkan penguatkuasaan akan dibawa ke NACCOL dan Jemaah Menteri.

komitmen kerajaan dalam membantu rakyat Keluarga Malaysia untuk menangani kenaikan kos sara hidup dibuktikan dengan meningkatkan pemberian subsidi iaitu sebanyak RM77 bilion pada tahun ini dan mungkin akan bertambah lagi berbanding dengan peruntukan asal sebanyak RM31 bilion pada tahun 2020.
Antara Subsidi yang diperuntukan oleh kerajaan bagi mengurangkan kesan kenaikkan harga barangan adalah seperti berikut: i. Minyak masak sebanyak RM4 bilion; ii.

Gandum sebanyak RM40 juta; iii.

Gas LPG sebanyak RM2.6 bilion; iv.

Diesel sebanyak RM7.5 bilion; v. RON95 sebanyak RM27 bilion; dan vi.

Tarif elektrik dijangka RM6.5 bilion.


NO SOALAN : 107 Selain itu, kerajaan turut mengambil tindakan tambahan seperti berikut: i. RM1.1 bilion diperuntukkan kepada subsidi ayam dan telur bagi menstabilkan harga kedua-dua produk ini; ii.

Kerajaan juga dijangka membelanjakan subsidi minyak masak polibeg 1 kg sehingga RM4 bilion pada tahun ini.

Jumlah ini naik secara mendadak berbanding keperluan pada tahun 2020 dan 2021; iii.
Bagi memastikan keberadaan bekalan minyak masak di pasaran serta minyak masak bersubsidi 1 kg ini dinikmati oleh pihak yang sepatutnya, KPDNHEP melaksanakan penguatkuasaan serta operasi membanteras penyeludupan dengan menggerakkan lebih kurang 2,200 anggota penguatkuasa seluruh negara; iv.

Kerajaan juga terus mengekalkan harga RON95 sekaligus menyebabkan Kerajaan menanggung perbelanjaan yang besar bagi membantu rakyat.
Dengan tidak menaikkan harga RON95 ia telah memberi ruang supaya harga barangan dan perkhidmatan kekal stabil; dan v. Bagi membolehkan rakyat mendapat akses untuk membeli barangan pada harga berpatutan, Kerajaan meneruskan Program Jualan Keluarga Malaysia (PJKM) dengan peruntukan sebanyak RM100 juta melibatkan 222 kawasan Parlimen terlibat tanpa mengira status kawasan Parlimen tersebut.
Untuk makluman Ahli Yang Berhormat, penubuhan NACCOL yang dipengerusikan sendiri oleh YAB Perdana Menteri bukan sahaja melihat harga barang, malah ia juga melihat perkara berkaitan dasar.

Manakala, NO SOALAN : 107 Pasukan Khas Jihad Tangani Inflasi bertindak sebagai penyelaras kepada beberapa Kementerian lain selain melapor bagi diambil tindakan secara bersama-sama.

Sekian, terima kasih.
SOALAN : 116 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB DATUK MOHD AZIS BIN JAMMAN ( SEPANGGAR ) TARIKH : 28 JULAI 2022 (KHAMIS) SOALAN DATUK MOHD AZIZ BIN JAMMAN ( SEPANGGAR ) minta MENTERI DALAM NEGERI menyatakan adakah menjadi satu perbuatan jenayah dan melanggar undang-undang sekiranya seseorang mengeluarkan kenyataan yang seolah-lah ingin mengajak negeri atau wilayah di dalam Malaysia untuk berpisah dari Negara Malaysia dan sekiranya perbuatan ini salah, adakah ianya terpakai untuk semua rakyat Malaysia tanpa mengira pangkat dan kedudukan SOALAN : 116 JAWAPAN Tuan Yang Di Pertua, Kerajaan sentiasa mendokong semangat Perlembagaan Persekutuan bahawa tiap-tiap warganegara berhak kepada kebebasan bercakap dan bersuara seperti yang diperuntukkan di bawah Perkara 10 Fasal 1(a).
Namun begitu, hak kebebasan bersuara ini tidak sewenang-wenangnya boleh digunakan sekiranya kenyataan yang dibuat boleh ditafsirkan sebagai menghasut di bawah Akta Hasutan 1948 atau menyebabkan kegentaran awam di bawah Kanun Keseksaan.

Kementerian Dalam Negeri (KDN) melalui penguatkuasaan pihak Polis Diraja Malaysia (PDRM) sentiasa komited dalam mendukung hak kebebasan bersuara, selagi mana ia mematuhi peraturan-peraturan yang telah ditetapkan.
Walau bagaimanapun, PDRM akan mengambil tindakan tegas dengan melakukan tangkapan dan pendakwaan terhadap mana-mana individu, tanpa mengira pangkat dan kedudukan, yang melakukan kesalahan menghasut atau menyebabkan kegentaran awam berdasarkan peruntukan undang-undang sedia ada seperti Akta Hasutan 1948, Kanun Keseksaan dan Akta Komunikasi dan Multimedia 1998.
SOALAN NO: 117 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN MA'MUN BIN SULAIMAN [KALABAKAN] TARIKH : 28 JULAI 2022 (KHAMIS) SOALAN TUAN MA'MUN BIN SULAIMAN [KALABAKAN] minta MENTERI SUMBER MANUSIA menyatakan perancangan jangka pendek dan jangka panjang untuk mewujudkan peluang pekerjaan di kalangan warga Sabah.
Kadar pengangguran di Sabah terus meningkat 9% kepada jumlah 184,200 penggangur di Sabah pada akhir tahun 2021 berbanding 5.80% dicatatkan pada 2019 dan 8% pada 2020.

SOALAN NO: 117 JAWAPAN Tuan Yang Di Pertua, Secara dasarnya, Kementerian Sumber Manusia tidak menjalankan fungsi mencipta pekerjaan.
Kementerian ini bertanggungjawab untuk mengemaskini dan melaksanakan dasar-dasar buruh dan dasar latihan vokasional kebangsaan serta merangka strategi latihan yang diperlukan di sektor swasta melalui padanan pekerjaan.
Walau bagaimanapun, Kementerian Sumber Manusia menerusi Pertubuhan Keselamatan Sosial (PERKESO) telah melaksanakan program Karnival Kerjaya Jamin Kerja Keluarga Malaysia 2022 di seluruh Malaysia termasuk di Sabah pada 20-22 Mei 2022 yang lalu bagi menggalakkan penyertaan tenaga kerja di Sabah.

Kerajaan juga terus proaktif melaksanakan pelbagai inisiatif untuk mengurangkan kadar pengangguran dengan menarik minat para pencari kerja untuk mengisi keperluan majikan dan industri dalam pelbagai sektor.
Kementerian Sumber Manusia (KSM) melalui PERKESO menyediakan platform portal MYFutureJobs yang perlu dimanfaatkan oleh setiap pencari kerja bagi mendapatkan pekerjaan berdasarkan padanan pekerjaan yang bersesuai dengan pengalaman dan kemahiran mereka.

PERKESO turut mempergiatkan beberapa program bagi menggalakkan penyertaan tenaga kerja serta memastikan pengambilan pekerja dapat dilaksanakan dengan berkesan melalui program-program berikut : i.

Program Karnival Kerjaya (Job Carnival); ii.


Program Insentif Pengambilan Pekerja (Hiring Incentive Programme) ; dan iii.

Program latihan kemahiran semula (reskilling dan upskilling) dan peningkatan kemahiran melalui Penyedia Latihan yang dilantik.
Seterusnya, KSM melalui PERKESO turut melaksanakan inisiatif di bawah Jamin Kerja Keluarga Malaysia atau Program JaminKerja Insentif Penggajian (JKIP) dengan sasaran mewujudkan lebih 300 ribu orang peluang pekerjaan termasuk di Negeri Sabah yang melibatkan peruntukan sebanyak RM2.0 bilion.
SOALAN NO: 118 1 PEMBERITAHUAN PERTANYAAN JAWAB LISAN DEWAN RAKYAT MESYUARAT KEDUA, PENGGAL KELIMA PARLIMEN KE-EMPAT BELAS PERTANYAAN : LISAN DARIPADA : PUAN MARIA CHIN BINTI ABDULLAH [ PETALING JAYA ] TARIKH : 28 JULAI 2022 (ISNIN) SOALAN PUAN MARIA CHIN BINTI ABDULLAH [ PETALING JAYA ] minta MENTERI PENGANGKUTAN menyatakan apakah tindakan Kerajaan mengahadapi masalah-masalah fasiliti di pengangkutan awam yang tidak diselenggara dengan baik sehingga menyebabkan orang ramai lewat ke tempat kerja dan kemalangan eskalator yang berlaku di LRT Taman Jaya pada 16 Mei 2022.
SOALAN NO: 118 2 JAWAPAN Tuan Yang Di Pertua, 1.

Keretapi Tanah Melayu Berhad (KTMB) dan Rapid Rail sentiasa memastikan semua fasiliti diselenggara dengan baik dan selamat kepada pengguna/ penumpang.
Antara inisiatif yang diambil adalah seperti yang berikut: a. Pemeriksaan berkala ke atas semua fasiliti dilaksanakan dari masa ke semasa; b. Mengambil tindakan segera sama ada membaiki atau menukar yang baru sekiranya terdapat fasiliti yang rosak atau gagal berfungsi; c. Menyediakan kakitangan untuk memantau dan melapor keadaan fasiliti setiap hari; d. Memastikan semua peralatan keselamatan berfungsi dengan baik dan sentiasa membuat ujian ke atas peralatan tersebut; dan e. Memastikan semua stokereta mengikut tarikh senggaraan yang telah ditetapkan bagi mengelakkan sebarang kegagalan atau kerosakan tren berlaku.
3.

Berhubung isu eskalator di stesen-stesen LRT, berdasarkan pemeriksaan oleh pihak Rapid Rail pada 5 Julai 2022 mendapati bahawa sebanyak 56 unit eskalator yang mengalami kerosakan di stesen – stesen di bawah kendaliannya.

Berdasarkan jumlah tersebut, 10 unit kini dalam proses pembaikpulihan oleh pihak OEM.

Manakala, 46 unit kerosakan lagi masih belum dapat dibaikpulih kerana sedang menunggu alat ganti dari China dan dijangka akan disiapkan secara berperingkat bermula pada September 2022.
Namun begitu, sehingga kini pihak OEM masih belum dapat memberikan tarikh khusus penghantaran alat ganti dari China.

SOALAN NO: 118 3 4.

Bagi insiden kemalangan eskalator yang berlaku di stesen Taman Jaya pada 16 Mei 2022 yang lalu, pihak Rapid Rail telah membuat penutupan serta merta eskalator tersebut bagi proses pemeriksaan oleh pihak OEM.

Walau bagaimanapun, hasil pemeriksaan mendapati bahawa tiada sebarang kerosakan atau penggera yang diaktifkan pada masa kejadian.

5.
5.

Seterusnya, pada 18 Mei 2022, pihak Pengurusan Fasiliti dan Jabatan Keselamatan Rapid Rail telah menjalankan pemeriksaan sekali lagi pada eskalator yang sama dan mendapati bahawa tiada sebarang kerosakan atau penggera yang diaktifkan.

Pemeriksaan lanjut oleh Jabatan Keselamatan dan Kesihatan Pekerja (JKKP) bersama pihak OEM dan Rapid Rail juga telah dilaksanakan pada 30 Mei 2022 dan hasil pemeriksaan juga mendapati bahawa tiada sebarang kerosakan pada eskalator tersebut.
Susulan itu, eskalator tersebut telah beroperasi semula seperti sedia kala.

6.

Selaku Kerajaan yang bertanggungjawab, Kementerian Pengangkutan telah menubuhkan Jawatankuasa Audit Fasiliti Stesen yang akan menjalankan audit menyeluruh terhadap kemudahan-kemudahan khususnya di stesen.

Audit ini akan melibatkan fasiliti eskalator, lif, pencahayaan, platform serta kemudahan berkaitan keselamatan yang lain.
Jawatankuasa ini akan melaporkan situasi di kesemua stesen LRT termasuk cadangan serta langkah penambahbaikan agar pengguna mendapat pengalaman perjalanan yang selamat dan menyeronokkan.

Sekian, terima kasih.

NO SOALAN : 119 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATUK SERI HAJI MOHD.

SALIM SHARIF [ JEMPOL ] TARIKH : 28.07.2022 (KHAMIS) SOALAN Datuk Seri Haji Mohd.
Salim Sharif [ Jempol ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan perancangan untuk menambah baik mekanisme pengagihan subsidi bahan api supaya dapat membantu kumpulan sasaran dengan lebih efektif dan efisien.
JAWAPAN: Tuan Yang di-Pertua, Bagi memastikan pengagihan subsidi bahan api petrol dan diesel sampai pada kumpulan sasar, antara langkah yang telah diambil oleh Kementerian ini adalah menguatkuasakan Arahan Pengawal Bekalan bagi Larangan dan Kawalan Jualan Petrol dan Diesel yang telah dikeluarkan kepada semua pengusaha stesen minyak di seluruh negara.

Ini bagi mengelakan kes penyelewengan dan ketirisan subsidi petrol RON 95 dan diesel daripada digunakan oleh pihak yang tidak sepatutnya.
KPDNHEP juga sentiasa menjalankan operasi secara berterusan, menjalankan jaringan kerjasama antara agensi penguatkuasaan sempadan seperti Pasukan Polis Marin, Angkatan Tentera Malaysia, Pasukan Gerakan Am, Jabatan Imigresen Malaysia, Jabatan Kastam Diraja Malaysia, dan lain-lain agensi penguatkuasaan yang berkaitan melalui operasi bersepadu serta tindakan secara due diligence dengan mengadakan pengauditan di setiap rantaian pengedaran barang kawalan.

NO SOALAN : 119 Sekian, terima kasih.


SOALAN NO: 120 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA PARLIMEN KEEMPAT BELAS 2022 PERTANYAAN : LISAN DARIPADA : TUAN WONG KAH WOH [ IPOH TIMUR ] TARIKH JAWAB : 28 JULAI 2022 (KHAMIS) SOALAN TUAN WONG KAH WHO [ IPOH TIMUR ] minta MENTERI PERUMAHAN DAN KERAJAAN TEMPATAN menyatakan apakah pencapaian House Ownership Campaign (HOC) sejak hari pertama dilaksanakan.
Nyatakan jumlah unit hartanah yang telah dijual di bawah HOC dan jumlah nilai hartanah yang terbabit.

SOALAN NO: 120 JAWAPAN Tuan Yang di-Pertua, Saya mengucapkan terima kasih kepada Ahli Yang Berhormat atas keprihatinan terhadap isu rumah yang tidak terjual.

Untuk makluman Ahli Yang Berhormat, berdasarkan data dari Pusat Maklumat Harta Tanah Negara (NAPIC), bagi data awalan suku pertama tahun 2022 (Q1P, 2022) terdapat sebanyak 35,592 unit rumah siap dibina tidak terjual yang bernilai RM22.45 billion.
Ini menunjukkan terdapat sedikit penurunan berbanding suku keempat tahun 2021 (Q4, 2021) iaitu sebanyak 36,863 unit rumah siap dibina tidak terjual yang bernilai RM22.79 billion.

Untuk makluman Ahli Yang Berhormat, Home Ownership Campaign (HOC) yang bermula sejak Januari 2019 telah ditamatkan pada 31 Disember 2021.

Walau bagaimanapun, penyerahan dokumen masih lagi berjalan untuk perjanjian jual beli (SPA).
Selain itu, Kerajaan telah bersetuju untuk meneruskan kempen HOC bagi pembelian rumah pertama bernilai RM500,000 dan ke bawah sehingga 31 Disember 2025.

Sehingga kini, kempen ini telah melibatkan penjualan sebanyak 117,538 unit rumah dengan nilai jualan berjumlah RM92.5 bilion dan melibatkan diskaun sebanyak RM15.8 bilion.
Oleh yang demikian, adalah menjadi harapan Kerajaan melalui kempen HOC ini, kebanyakan kediaman yang tidak terjual dapat dipadankan dengan pembeli bersesuaian yang berhasrat untuk memiliki rumah.

Ini sekali gus diharap dapat merancakkan aktiviti jual-beli hartanah kediaman bagi meningkatkan pertumbuhan ekonomi negara.

Sekian, terima kasih.


SOALAN NO : 121 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN SYED SADDIQ BIN SYED ABDUL RAHMAN [MUAR] TARIKH : 28 JULAI 2022 (KHAMIS) SOALAN TUAN SYED SADDIQ BIN SYED ABDUL RAHMAN [MUAR] minta MENTERI SUMBER MANUSIA menyatakan apakah rancangan Kerajaan untuk mencipta peluang pekerjaan bergaji tinggi, khususnya untuk golongan muda.
Selain itu, graduan-graduan IPT didapati menghadapi masalah gaji takung (wage stagnation).

Berdasarkan selidik Kementerian Pengajian Tinggi tahun 2021, sekurang-kurangnya 10% graduan universiti Malaysia menerima gaji sekitar RM1,000 - RM1,500 sejak tahun 2010.

Apakah cadangan dan langkah Kerajaan untuk menaikkan kadar gaji dan menjamin kadar gaji adalah seimbang dengan keperluan ekonomi pada hari ini.
SOALAN NO : 121 JAWAPAN Tuan Yang Di Pertua, Kementerian Sumber Manusia tidak menjalankan fungsi mencipta pekerjaan.

Sebaliknya, Kementerian ini bertanggungjawab untuk mengemaskini dan melaksanakan dasar-dasar buruh, dasar latihan vokasional kebangsaan dan merangka strategi latihan yang diperlukan di sektor swasta melalui padanan pekerjaan.

KSM melihat isu gaji yang rendah merupakan batu penghalang ke arah Malaysia mencapai status sebuah negara maju.
Sehubungan itu, Kementerian Sumber Manusia menerusi Majlis Perundingan Gaji Negara (MPGN) telah menetapkan kadar baharu gaji minimum adalah sebanyak RM1,500 mulai 1 Mei 2022.

Pengumuman kadar gaji minimum ini juga dijangka akan memberi impak positif kepada pertumbuhan ekonomi negara.

Seterusnya, pengenalan gaji minimum ini diharap membantu menaikkan kadar gaji yang bakal diterima oleh graduan IPT berdasarkan kelayakan akademik yang mereka miliki.
Ia sekaligus membolehkan kumpulan graduan menikmati kadar gaji yang lebih baik dan mengimbangi keperluan eknomi masa kini.

Para graduan juga diseru untuk mendaftar di portal MYFutureJobs yang membolehkan graduan berpeluang mendapatkan bidang pekerjaan berdasarkan padanan pekerjaan yang bersesuaian dengan kelulusan akademik yang diperolehi.
Sekiranya mendapat pekerjaan yang berkaitan, gaji yang diterima adalah setimpal dengan kelayakan yang ada dan membolehkan para graduan menjalani kehidupan yang lebih selesa.

Sekian, terima kasih.


SOALAN : 122 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB TUAN OSCAR LING CHAI YEW (SIBU) TARIKH : 28 JULAI 2022 (KHAMIS) SOALAN TUAN OSCAR LING CHAI YEW ( SIBU ) minta MENTERI DALAM NEGERI menyatakan sebab tidak menubuhkan pasukan khas untuk menyiasat dan menyelamatkan rakyat Malaysia dalam kes-kes penipuan pekerjaan 'job scam' yang melibatkan sindiket penipuan di Cambodia.
Apakah rancangan Kerajaan untuk menyelesaikan masalah ini, apabila semakin banyak kes berlaku di seluruh Malaysia.

JAWAPAN Tuan Yang Di Pertua, Polis Diraja Malaysia (PDRM) telah menubuhkan pasukan siasatan khas di peringkat Bukit Aman untuk meneliti isu ini.
Pasukan tersebut menumpukan kepada siasatan untuk mengenalpasti ejen yang bertanggungjawab menawarkan peluang pekerjaan kepada mangsa-mangsa di negara ini melalui media sosial dan mengenalpasti transporter terlibat yang membawa mangsa ke destinasi-destinasi tertentu.
Selain itu, PDRM juga bekerjasama dengan INTERPOL dan ASEANAPOL bagi tujuan mengesan dan menyelamatkan mangsa-mangsa yang terlibat di negara-negara berkenaan; berkolaborasi dengan Kementerian Luar Negeri bagi membantu mempercepatkan proses penyelamatan mangsa-mangsa di luar negara dan menjalankan kempen kesedaran terhadap sindiket tawaran kerja palsu di luar negara ini melalui platform media sosial.
NO SOALAN : 123 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN ABDUL LATIFF BIN ABDUL RAHMAN [ KUALA KRAI ] TARIKH : 28.07.2022 (KHAMIS) SOALAN Tuan Abdul Latiff bin Abdul Rahman [ Kuala Krai ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan apakah tindakan pihak Kementerian terhadap kempen upah haji, korban dan akikah yang banyak terdapat di media sosial yang mengelirukan orang awam daripada segi harga dan cara pelaksanaannya.
NO SOALAN : 123 JAWAPAN Tuan Yang di-Pertua, Kementerian sentiasa peka dengan perkembangan isu semasa bagi melindungi pengguna.

Setiap aduan yang diterima termasuklah yang melibatkan iklan mengelirukan akan diberi perhatian sewajarnya.

Walau bagaimanapun berdasar semakan yang telah dibuat, pihak Kementerian belum lagi menerima apa-apa aduan khusus berhubung dengan kempen upah haji, korban dan akikah yang mengelirukan.
Selain itu dalam hal yang melibatkan perkhidmatan upah haji dan umrah pula, selain daripada KPDNHEP, terdapat juga agensi dan kementerian lain yang terlibat secara langsung dalam mengawal selia perkhidmatan ini dan antaranya termasuklah Kementerian Pelancongan Malaysia, Lembaga Tabung Haji dan Jabatan Perdana Menteri.

Untuk makluman Ahli Yang Berhormat, bagi membantu menangani isu ini, Kementerian telah mengambil langkah-langkah seperti berikut: 1.
Pewartaan Peraturan-Peraturan Perlindungan Pengguna (Urus Niaga Perdagangan Elektronik) 2012 yang berkuatkuasa mulai 1 Julai 2013.

2.

Penguatkuasaan di bawah seksyen 13 Pengiklanan Umpanan, Akta Pelindungan Pengguna 1999 dan Sekyen 18 Penyataan Palsu atau Mengelirukan Dalam Iklan, Akta Perihal Dagangan 2011.

Perwataan ini adalah bagi melindungi dan mengelakkan pengguna ditipu daripada pembekal atau peniaga yang tidak mahu membekalkan barangan atau perkhidmatan yang diiklankan.

3.
3.

Kementerian sentiasa menjalankan pemeriksaan dan pemantauan berkala di premis pengendali pasar dalam talian dan laman web yang berorientasikan perniagaan agar mematuhi peraturan-peraturan yang ditetapkan seperti mempamerkan harga barangan atau perkhidmatan, penyimpanan dan penyenggaraan rekod nama, nombor telefon dan alamat peniaga online yang berniaga di platform pasar dalam talian untuk tempoh dua (2) tahun.

NO SOALAN : 123 4.
NO SOALAN : 123 4.

Menjalinkan kerjasama dengan Suruhanjaya Komunikasi dan Multimedia Malaysia (SKMM) bagi menghalang akses laman web (site blocking) atau penurunan kandungan (contents removal) di bawah peruntukan Seksyen 263(2) Akta Komunikasi & Multimedia 1998 [AKM 1998] bagi mana-mana sesawang perniagaan yang tidak beretika; 5.
Meningkatkan kerjasama dengan Pembekal Perkhidmatan Internet (ISP) dan Syarikat Telekomunikasi (Telcos) bagi mendapatkan butiran maklumat pemilik laman sesawang atau pemilik talian komunikasi yang terlibat dengan penipuan pasar dalam talian; dan 6.

Berkerjasama dengan pengendali pasar dalam talian untuk sama-sama membantu membuat pemakluman atau notis amaran kepada pengguna/pembeli supaya berhati-hati semasa menjalankan transaksi pembelian di pasar dalam talian.
Selain itu, Akta Perihal Dagangan 2011 juga mempunyai peruntukan berkaitan kesalahan bagi petunjuk palsu atau yang mengelirukan tentang harga barang-barang dan boleh diambil tindakan di bawah Seksyen 14 .

Manakala Seksyen 17 Akta Perihal Dagangan pula melarang peniaga dari memberikan pernyataan palsu atau yang mengelirukan tentang perkhidmatan dan sebagainya termasuklah kempen upah haji, korban dan akikah yang diiklankan di media sosial.
Di bawah Seksyen 18 pula, peniaga tidak boleh membuat apa-apa pernyataan palsu atau yang mengelirukan dalam mana-mana iklan berhubung dengan apa-apa barang atau perkhidmatan.

Sekiranya peniaga dituduh melakukan kesalahan sedemikian, beban pembuktian bahawa pernyataan yang dibuat adalah benar atau tidak mengelirukan hendaklah terletak pada peniaga tersebut.

Sekian, terima kasih.
NO SOALAN : 124 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : DATO' ABDULLAH SANI BIN ABDUL HAMID [ KAPAR ] TARIKH : 28.07.2022 (KHAMIS) SOALAN DATO' ABDULLAH SANI BIN ABDUL HAMID [ KAPAR ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan komitmen bagi memastikan bekalan minyak masak peket bersubsidi ini mencukupi dan mampu sampai kepada golongan sasar selain tidak dinikmati oleh bukan warganegara.
NO SOALAN : 124 JAWAPAN Tuan Yang di-Pertua, Kerajaan menzahirkan komitmen tinggi dalam usaha membendung sebarang penyelewangan atau kepincangan berhubung barangan keperluan bersubsidi negara terutama minyak masak.

Justeru, Kementerian telah mengambil tindakan-tindakan seperti berikut: i. Mengarahkan pemeriksaan dan pengauditan di setiap peringkat rantaian pengedaran minyak masak melalui aktiviti semakan Pre-Delivery Plan; ii.
Menjalankan pemeriksaan pematuhan permit ke atas peniaga-peniaga kecil dan pengusaha restoran; iii.

Membuat risikan ke atas pengilang, pembungkus, pemborong dan peruncit dengan sasaran terpilih yang disyaki menyeleweng minyak masak bersubsidi termasuk risikan ke negara jiran seperti Thailand; iv.
Menetapkan had pembelian minyak masak polibeg sebanyak 3 paket untuk memastikan lebih ramai pengguna isi rumah dapat menikmati subsidi yang diberikan oleh Kerajaan; v. Mempertingkatkan kerjasama dengan agensi-agensi penguatkuasaan lain seperti Angkatan Tentera Malaysia (ATM), Polis Diraja Malaysia (PDRM), Jabatan Kastam Diraja Malaysia (JKDM) dan Eastern Sabah Security Command (ESSCOM); dan vi.
Mengadakan publisiti yang meluas melalui media arus perdana dan media sosial bagi mempertingkatkan kesedaran serta mewujudkan kegerunan di kalangan peniaga.

Sekian, terima kasih.
SOALAN : 125 PEMBERITAHUAN PERTANYAAN JAWAB LISAN DEWAN RAKYAT MESYUARAT KE DUA, PENGGAL KE LIMA, PARLIMEN KEEMPATBELAS 2022 PERTANYAAN : JAWAB LISAN DARIPADA : YB DATUK HAJI AHMAD JAZLAN BIN YAAKUB (MACHANG) TARIKH : 28 JULAI 2022 (KHAMIS) SOALAN DATUK HAJI AHMAD JAZLAN BIN YAAKUB ( MACHANG ) minta MENTERI DALAM NEGERI menyatakan bagi tahun ini berapa banyak kemasukan warga Rohingya telah direkodkan dan apakah tindakan Kementerian Dalam Negeri membendung kemasukan warga Rohingya ini yang telah banyak menjejaskan kerja pihak berwajib khususnya isu-isu kesihatan yang menular teruk dalam sel penjara kerana bawaan mereka.
JAWAPAN Tuan Yang di-Pertua, Untuk makluman Ahli Yang Berhormat, Kementerian Dalam Negeri melalui Jabatan Imigresen Malaysia (JIM) komited dalam memastikan keselamatan negara diutamakan dengan melaksanakan operasi penguatkuasaan secara berterusan serta tindakan pencegahan bagi mengelakkan berlakunya peningkatan jumlah pendatang asing tanpa izin (PATI) di negara ini.
Bagi tempoh 1 Januari sehingga 14 Julai 2022, sebanyak 4,314 operasi penguatkuasaan telah dilaksanakan oleh JIM dengan tangkapan sebanyak 10,371 orang PATI dan 148 orang majikan atas pelbagai kesalahan SOALAN : 125 imigresen.

Daripada jumlah tersebut, 1,370 orang PATI merupakan warganegara Myanmar.

Sepanjang tahun 2022, Kerajaan telah merekodkan beberapa cubaan oleh PATI dari pelbagai negara yang cuba menembusi sempadan negara secara tidak mengikuti peraturan yang sah dan melalui laluan tidak diwartakan.
Antara kes-kes yang telah berjaya dipintas adalah di Kuala Kurau, pada 30 April 2022, di Kuala Kedah pada 24 Mei 2022 dan terbaru di perairan Kuala Sepang, pada 1 Julai 2022.

Untuk makluman Ahli Yang Berhormat jua, Kementerian Dalam Negeri melalui agensi-agensi penguatkuasaanya adalah komited untuk memastikan tiada lagi cubaan untuk menceroboh sempadan negara.
Dalam kes pendaratan-pendaratan sebelum ini, Kerajaan telah memperkenalkan satu mekanisme tapisan awal untuk memastikan ketulenan dakwaan yang mendakwa diri mereka adalah pemohon suaka.

Daripada tapisan tersebut, didapati sebahagian daripada mereka adalah merupakan warganegara Bangladesh yang mengambil kesempatan dengan menyamar sebagai Etnik Rohingya demi mendapatkan perlindungan dari United Nation Human Commissioner for Refugees (UNHCR) .
Selain itu, usaha untuk memastikan kemasukan Pendatang Asing Tanpa Izin (PATI) terus dikekang dan dibanteras dari memasuki negara melalui laluan yang tidak diwartakan.

Usaha ini dilaksanakan dengan menggunakan pendekatan dan strategi yang sistematik, terkoordinasi dan kerjasama strategik antara agensi-agensi penguatkuasaan di bawah KDN.
NO SOALAN : 126 PEMBERITAHUAN PERTANYAAN LISAN DEWAN RAKYAT MESYUARAT KEDUA, PENGGAL KELIMA, PARLIMEN KEEMPAT BELAS PERTANYAAN : LISAN DARIPADA : TUAN CHONG CHIENG JEN [ STAMPIN ] TARIKH : 28.07.2022 (KHAMIS) SOALAN Tuan Chong Chieng Jen [ Stampin ] minta MENTERI PERDAGANGAN DALAM NEGERI DAN HAL EHWAL PENGGUNA menyatakan strategi Kerajaan untuk membendung inflasi dan apakah kos strategi tersebut terhadap ekonomi kita.
JAWAPAN Tuan Yang di-Pertua, Untuk makluman Yang Berhormat, komitmen kerajaan dalam membantu rakyat Keluarga Malaysia untuk menangani inflasi dibuktikan dengan meningkatkan pemberian subsidi iaitu sebanyak RM77 bilion pada tahun ini dan mungkin akan bertambah lagi berbanding dengan peruntukan asal sebanyak RM31 bilion pada tahun 2020.

Antara Subsidi yang diperuntukan oleh kerajaan bagi mengurangkan kesan kenaikkan harga barangan adalah seperti berikut: i. Minyak masak sebanyak RM4 bilion; ii.
Gandum sebanyak RM40 juta; iii.

Gas LPG sebanyak RM2.6 bilion; iv.

Diesel sebanyak RM7.5 bilion; v. RON95 sebanyak RM27 bilion; dan NO SOALAN : 126 vi.

Tarif elektrik dijangka RM6.5 bilion.

Selain itu, kerajaan turut mengambil tindakan tambahan seperti berikut: i. RM1.1 bilion diperuntukkan kepada subsidi ayam dan telur bagi menstabilkan harga kedua-dua produk ini; ii.

Kerajaan juga dijangka membelanjakan subsidi minyak masak polibeg 1 kg sehingga RM4 bilion pada tahun ini.
Jumlah ini naik secara mendadak berbanding keperluan pada tahun 2020 dan 2021; iii.

Bagi memastikan keberadaan bekalan minyak masak di pasaran serta minyak masak bersubsidi 1 kg ini dinikmati oleh pihak yang sepatutnya, KPDNHEP melaksanakan penguatkuasaan serta operasi membanteras penyeludupan dengan menggerakkan lebih kurang 2,200 anggota penguatkuasa seluruh negara; iv.

Kerajaan juga terus mengekalkan harga RON95 sekaligus menyebabkan Kerajaan menanggung perbelanjaan yang besar bagi membantu rakyat.
Dengan tidak menaikkan harga RON95 ia telah memberi ruang supaya harga barangan dan perkhidmatan kekal stabil; dan v. Bagi membolehkan rakyat mendapat akses untuk membeli barangan pada harga berpatutan, Kerajaan meneruskan Program Jualan Keluarga Malaysia (PJKM) dengan peruntukan sebanyak RM100 juta melibatkan 222 kawasan Parlimen terlibat tanpa mengira status kawasan Parlimen tersebut.

Sekian, terima kasih.